ഇന്ത്യ – Page4– കേരള ടൈംസ്\nHome / ഇന്ത്യ (page 4)\nഗുജറാത്ത്: സസ്പന്‍സ് ഇന്നവസാനിക്കും\nDecember 13, 2017\tഇന്ത്യ 0\nഗുജറാത്ത് : ഗുജറാത്തില് 93 നിയമസഭാ മണ്ഡലങ്ങളിലേക്കുള്ള അവസാനഘട്ട വോട്ടെടുപ്പ് ഇന്ന് നടക്കും. ഗുജറാത്ത് ഉപമുഖ്യമന്ത്രി നിതിന് പട്ടേല്, ദളിത് നേതാവ് ജിഗ്‌നേഷ് മേവാനി, ഒബിസി നേതാവ് അല്‍പേഷ് ഠാക്കൂര് എന്നിവരാണ് രണ്ടാം ഘട്ടത്തില് ജനവിധി തേടുന്ന പ്രമുഖര്. പ്രധാനമന്ത്രി വെളുക്കാനായി 80,000 വിലയുള്ള5കൂണുകള് ദിവസവും കഴിക്കാറുണ്ടെന്ന അല്‍പേഷ് ഠാക്കൂറിന്റെ പ്രസംഗമാണ് പരസ്യപ്രചാരണത്തിന്റെ അവസാനദിവസം ഏറ്റവും വലിയ ചര്‍ച്ചയായത്. നിശബ്ദ പ്രചാരണത്തിന്റെ ദിവസമായ ഇന്ന് വോട്ടുറപ്പിക്കാനുള്ള അവസാനഘട്ട …\nDecember 12, 2017\tഇന്ത്യ 0\nന്യൂഡല്‍ഹി: കേന്ദ്ര സര്‍ക്കാറിന് വീണ്ടും സുപ്രീം കോടതിയുടെ രൂക്ഷവിമര്‍ശനം. മദ്യാരാജാവ് വിജയ് മല്ല്യയെയും, ലളിത് മോഡിയെയും ഇന്ത്യയിലേക്ക് തിരിച്ചു കൊണ്ടുവന്ന് നിയമനടപടികള് കൈക്കൊള്ളാത്തതിനാണ് കേന്ദ്ര സര്‍ക്കാറിനെ സുപ്രീം കോടതി വിമര്‍ശിച്ചത്. എന്തുകൊണ്ടാണ് ഈ മനോഭാവമെന്നും, സുപ്രീം കോടതിയുടെ ഉത്തരവുകളെ പോലും നിങ്ങള് മാനിക്കാത്തത് എന്തുകൊണ്ടാണെന്നും കോടതി ചോദിച്ചു. ജസ്റ്റിസ് അരുണ് മിശ്ര അധ്യക്ഷനായ ബെഞ്ചാണ് രൂക്ഷ പരാമര്‍ശങ്ങള് നടത്തിയത്. വിജയ് മല്ല്യയെയും ലളിത് മോഡിയെയും ഇന്ത്യയിലേക്ക് തിരിച്ചു കൊണ്ടുവരാനുള്ള വിദേശകാര്യ …\nDecember 12, 2017\tഇന്ത്യ, ഫീച്ചേർഡ് ന്യൂസ് 0\n“Rahul Gandhi represents the new era and the future for the Congress party and the nation. Under his spirited leadership, Congress party will renew its strength and the youth and dynamism will usher inatime of renewed hope for the people of India and we want to convey our …\nവിളിക്കാത്ത കല്യാണം ഓര്‍മിപ്പിച്ച് കോണ്‍ഗ്രസ്: മോദിയുടെ പ്രസ്താവന തിരിച്ചടിക്കുന്നു\nDecember 11, 2017\tഇന്ത്യ 0\nന്യൂഡല്‍ഹി: കോണ്‍ഗ്രസ് നേതാക്കള്‍ക്ക് പാക്കിസ്ഥാനുമായി ബന്ധമുണ്ടെന്ന പ്രധാനമന്ത്രി നരേന്ദ്ര മോഡിയുടെ ആരോപണങ്ങള്‍ക്ക് ചട്ട മറുപടിയുമായി കോണ്‍ഗ്രസ്. ഇന്ത്യ നേരിട്ട രണ്ട് ഭീകരാക്രമണങ്ങള്‍ക്ക് ശേഷവും ആരും വിളിക്കാതെ നവാസ് ഷെരീഫിന്റെ കൊച്ചുമകളുടെ വിവാഹത്തിനു പാക്കിസ്ഥാനില് പോയത് കോണ്‍ഗ്രസുകാരല്ല മോഡി തന്നെയാണെന്ന് കോണ്‍ഗ്രസ് നേതാവ് രണ്‍ദീപ് സിങ് സുര്‍ജേവാല. കോണ്‍ഗ്രസിനായി ഗുജറാത്ത് തിരഞ്ഞെടുപ്പില് പാക്കിസ്ഥാന് ഇടപെടുന്നെന്ന പരാമര്‍ശത്തിന് പ്രധാനമന്ത്രി മാപ്പ് പറയണമെന്ന് മുന്‍പ്പധാനമന്ത്രി ഡോ.മന്‍മോഹന് സിംഗും ആവശ്യപ്പെട്ടു. ഇന്ത്യയിലെ തിരഞ്ഞെടുപ്പില് പാക്കിസ്ഥാന്റെ പേര് …\nDecember 10, 2017\tഇന്ത്യ 0\nന്യൂഡല്‍ഹി: കോണ്‍ഗ്രസ് അധ്യക്ഷ സ്ഥാനത്തേക്ക് നല്‍കിയ നാമനിര്‍ദേശ പത്രിക പിന്‍വലിക്കാനുള്ള സമയം ഇന്നവസാനിക്കും. മറ്റ് സ്ഥാനാര്‍ഥികളില്ലാത്തതിനാല് രാഹുല് ഗാന്ധി കോണ്‍ഗ്രസ് അധ്യക്ഷനായി തെരഞ്ഞെടുക്കപ്പെടും. ഈ മാസം 16നാണ് ഒദ്യോഗിക പ്രഖ്യാപനം. രാഹുല് ഗാന്ധിയുടെ പേര് നിര്‍ദേശിച്ച 89 പത്രികകളാണ് മുഖ്യ വരണാധികാരി മുല്ലപ്പള്ളി രാമചന്ദ്രന് മുന്നില് സമര്‍പ്പിക്കപ്പെട്ടിരുന്നത്. 16ന് സോണിയ ഗാന്ധി എഐസിസിയെ അഭിസംബോധന ചെയ്യും. 19 വര്‍ഷത്തിന് ശേഷമുള്ള അധ്യക്ഷസ്ഥാന മാറ്റം അഘോഷമാക്കാനാണ് കോണ്‍ഗ്രസ് തീരുമാനം. സ്വാതന്ത്രം ലഭിച്ചശേഷം …\nരാജ്യം ഉറ്റുനോക്കുന്നു: ഗുജറാത്തില് പോളിംഗ് തുടങ്ങി\nDecember 8, 2017\tഇന്ത്യ 0\nഗാന്ധിനഗര്:ഗുജറാത്ത് നിയമസഭാ തിരഞ്ഞെടുപ്പിന്റെ ഒന്നാം ഘട്ട വോട്ടെടുപ്പു തുടങ്ങി. 89 സീറ്റുകളിലാണ് ഇന്ന് വോട്ടെടുപ്പ് നടക്കുന്നത്. സൗരാഷ്ട്ര , തെക്കന് ഗുജറാത്ത് , സൂറത്ത് എന്നീ മേഖലകള് ഇന്ന് പോളിങ് ബൂത്തിലേക്കെത്തും . 977 സ്ഥാനാര്‍ഥികളാണ് ഇന്ന് മല്‍സരിക്കുന്നത്. 2.12 കോടി വോട്ടര്‍മാര്‍ക്ക് ഇന്ന് സമ്മതിദാനാവകാശം ഉപയോഗിക്കാം. മുഖ്യമന്ത്രി വിജയ് രൂപാനി മത്സരിക്കുന്ന രാജ്‌കോട്ട് വെസ്റ്റ് മണ്ഡലത്തിലും ഇന്നാണ് പോളിങ് . 150 സീറ്റ് ലക്ഷ്യമിട്ട് തിരഞ്ഞെടുപ്പിനിറങ്ങിയ ബി.ജെ.പി ഇപ്പോള് …\nDecember 7, 2017\tഇന്ത്യ 0\nഗാന്ധിനഗര്: ആദ്യഘട്ട വോട്ടെടുപ്പിന് തയാറെടുക്കുന്ന ഗുജറാത്തില് മുമ്പത്തെക്കാളും ആത്മവിശ്വാസത്തിലാണ് കോണ്‍ഗ്രസ്. അതേസമയം കോണ്‍ഗ്രസിന്റെ ജാതി രാഷട്രീയം വിലപ്പോകില്ലെന്ന വിലയിരുത്തലിലാണ് ബി.ജെ.പി. 89 മണ്ഡലങ്ങളിലാണ് നാളെ വോട്ടെടുപ്പ്. ആദ്യഘട്ടം പ്രചാരണം അവസാനിക്കും മുമ്പ് തന്നെ നരേന്ദ്ര മോദി ഗുജറാത്തി അസ്തിത്വ ബോധം ഇളക്കി വിട്ടു കഴിഞ്ഞു. എല്ലായിടത്തും മാതൃഭാഷയില് പ്രസംഗം . കോണ്‍ഗ്രസും ഒട്ടും പിന്നിലല്ല പ്രചാരണത്തില്. അതേ സമയം ഉത്തര്‍പ്രദേശിലേതുപോലെ മല്‍സത്തിന്റ പ്രതീതി ജനിപ്പിക്കാന് മാത്രമേ കോണ്‍ഗ്രസിന് കഴിഞ്ഞുള്ളൂവെന്ന് ബി.ജെ.പി …\nDecember 6, 2017\tഇന്ത്യ, ഫീച്ചേർഡ് ന്യൂസ് 0\nപ്രധാനമന്ത്രി നരേന്ദ്ര മോഡിക്ക് മാധ്യമങ്ങളെ ഭയമോ. മുഖ്യമന്ത്രി പിണറായി വിജയന് മാധ്യമങ്ങളെ വെറുപ്പോ. പ്രധാനമന്ത്രി സ്ഥാനമേറ്റെടുത്തശേഷം അദ്ദേഹം മാധ്യമങ്ങളെ കണ്ടത് വിരലിലെണ്ണാവുന്നത്ര മാത്രം. അതിന് കാരണമെന്തെന്നു ചോദ്യമുയര്‍ന്നപ്പോഴേക്ക് മൗനം വിദ്വാനു ഭൂഷണമെന്ന രീതിയിലാണ് പ്രാധനമന്ത്രിയും അദ്ദേഹത്തിന്‍റെ ഓഫീസുമെന്നതാണ് സ്ഥിതി. സാധാരണ പ്രധാനമന്ത്രി വിദേശയാത്രകള് ചെയ്യുമ്പോള് മാധ്യമസംഘം ഒപ്പമുണ്ടാകാറുണ്ട്. വിമാനത്തില് വച്ച് പത്രസമ്മേളനവും നടത്താറുണ്ട്. എന്നാല് പ്രധാനമന്ത്രി മോഡിയുടെ വിദേശയാത്രകളില് അത് ഉണ്ടായിട്ടുണ്ടോയെന്നത് സംശയമാണ്. വിദേശയാത്രകളുടെ ഫോട്ടോകളും വീഡിയോകളും ധാരാളമുണ്ടെന്നതാണ് ഒരു …\nDecember 5, 2017\tഇന്ത്യ 0\nന്യൂഡല്‍ഹി:ഇന്ത്യയുടെ മതേതരത്വത്തിനും ജനാധിപത്യത്തിനും കനത്ത പ്രഹരമേല്‍പ്പിച്ച് ബാബറി മസ്ജിദ് തകര്‍ക്കപ്പെട്ടിട്ട് ഇന്ന് ഇരുപത്തിയഞ്ച് വര്‍ഷം തികയുന്നു. അന്ന് പ്രധാനമന്ത്രിയായിരുന്ന നരസിംഹ റാവുവിന്റെ അറിവോടെയും മൗനാനുവാദത്തോടെയുമാണ് പള്ളി തകര്‍ക്കപ്പെട്ടതെന്ന് മുതിര്‍ന്ന മാധ്യമപ്രവര്‍ത്തകന് കുല്‍ദീപ് നയ്യാര്. കലുഷിതമായ ആ ദിനങ്ങളില് നരസിംഹറാവു തനിക്ക് നല്‍കിയ രണ്ട് വാഗ്ദാനങ്ങളും കുല്‍പ് നയ്യാര് വെളിപ്പെടുത്തി. 1992 ഡിസംബര് 6. ഉച്ചയ്ക്ക്12.20 ന്. കര്‍സേവകര് പള്ളിയുടെ പുറം മതില് പൊളിച്ചു. 4.45 ന് അവസാന മകുടം വീണപ്പോള് …\nന്യൂഡല്‍ഹി: രാജ്യത്തെ പൊതുമേഖലാബാങ്കുകള് ആറുമാസത്തിനുള്ളില് 55,356 കോടി രൂപയുടെ കിട്ടാക്കടം എഴുതിത്തള്ളി. കോര്‍പറേറ്റ് സ്ഥാപനങ്ങളും പ്രൊമോട്ടര്‍മാരും വരുത്തിയ കുടിശ്ശികയാണ് ഇത്രയും തുക. നടപ്പുസാമ്പത്തികവര്‍ഷത്തിന്റെ ആദ്യ പകുതിയിലെ കണക്കാണിത്. കഴിഞ്ഞവര്‍ഷം ആദ്യപകുതിയില് 35,985 കോടി രൂപയുടെ കിട്ടാക്കടമാണ് എഴുതിത്തള്ളിയത്. ഒരു വര്‍ഷത്തിനുള്ളില് ഈയിനത്തില് 54 ശതമാനം വര്‍ധനയാണ് ഉണ്ടായത്. കിട്ടാക്കടം പെരുകുന്നത് ബാങ്കുകളുടെ സാമ്പത്തികഭദ്രതയെ ബാധിക്കുമെന്ന സ്ഥിതി വരുമ്പോള് ബാലന്‍സ് ഷീറ്റില് ലാഭം കുറയുന്നത് ഒഴിവാക്കാനാണ് എഴുതിത്തള്ളല് എന്നതാണ് പതിവ് വിശദീകരണം. …


മത്സ്യലഭ്യതയില് കുറവ്; തീരങ്ങളില് പ്രതിസന്ധി | Madhyamam\ndate_range 19 Jan 2013 2:36 PM GMT\nമത്സ്യലഭ്യതയില് കുറവ്; തീരങ്ങളില് പ്രതിസന്ധി\nപൂന്തുറ: പ്രമുഖ മത്സ്യബന്ധന തീരങ്ങളിൽമത്സ്യ ലഭ്യതയിൽ വൻ കുറവ് അനുഭവപ്പെട്ടതോടെ തീരങ്ങളിൽ വൻ പ്രതിസന്ധി. ഇതുമൂലം തീരത്തെ ലക്ഷക്കണക്കിന് കുടുംബങ്ങൾ പട്ടിണിയുടെ പിടിയിലമരും. ട്രോളിങ്ങിനുശേഷം ചാകരകോള് പ്രതീക്ഷിച്ചിറങ്ങിയ പല തീരങ്ങളും വറുതിയിലാണ്. വിഴിഞ്ഞം, നീണ്ടകര, പുതിയാപ്പ, കൊച്ചി, ബേപ്പൂ൪, ചാലിയം, പൊന്നാനി എന്നിവിടങ്ങളിൽ മത്സ്യലഭ്യതയിൽ വൻ കുറവുണ്ട്. ഇതോടെ വിലയും കുത്തനെ കൂടി. നെയ്മീൻ, ആവോലി, കിളിമീൻ, നൊത്തോലി, ചൂര, കൊഞ്ച് തുടങ്ങിയവക്ക് കഴിഞ്ഞ സീസണെക്കാൾ വൻവിലയാണ്. 2004 ലെ സൂനാമിക്ക് ശേഷം സംസ്ഥാനത്ത് പൊതുവേ മത്സ്യസമ്പത്ത് കുറഞ്ഞിരുന്നു. ഇതിന് പുറമെ ട്രോളിങ് സമയത്ത് അന്യസംസ്ഥാന കപ്പലുകളുംമറ്റും വ്യാപക മത്സ്യക്കൊയ്ത്ത് നടത്തിയതും ലഭ്യത കുറയാൻ കാരണമായതായി മത്സ്യത്തൊഴിലാളികൾ ചൂണ്ടിക്കാട്ടുന്നു. സംസ്ഥാനത്ത് മഴ കുറഞ്ഞ് മൺസൂൺ കാലാവസ്ഥ മോശമായതും മത്സ്യലഭ്യത കുറയാൻ പ്രധാന കാരണമായി. ഡീസൽ വിലവ൪ധനയും കടലിൽ പോകുന്ന മത്സ്യത്തൊഴിലാളികളുടെ നട്ടെല്ലൊടിക്കുന്ന അവസ്ഥയാണ്.\nകേരള തീരത്ത് 5,000 ബോട്ടുകളാണ് മത്സ്യബന്ധനത്തിനെത്തുന്നത്. ഇതിൽ 3000 വലിയ ബോട്ടുകളും 2000 ചെറിയബോട്ടുകളുമാണ്. മത്സ്യബന്ധനം തൊഴിലായി സ്വീകരിച്ചിരിക്കുന്ന പത്ത് ലക്ഷം മത്സ്യത്തൊഴിലാളികളാണ് സംസ്ഥാനത്തുള്ളത്. കേരളത്തിലെമത്സ്യത്തൊഴിലാളികൾ കുറഞ്ഞ് വരുന്നതുമൂലം തമിഴ്നാട്ടിൽ നിന്നുള്ള മത്സ്യത്തൊഴിലാളികൾ സംസ്ഥാനത്തെ മത്സ്യബന്ധന മേഖലയിൽ വ്യാപകമാണ്.\nഡീസൽ വില എണ്ണക്കമ്പനികൾക്ക് നിശ്ചയിക്കാനുള്ള പുതിയ തീരുമാനം മത്സ്യമേഖലയെ കൂടുതൽ പ്രതിസന്ധിയിലേക്ക് തള്ളിനീക്കും.\nഇതിനുപുറമെ സംസ്ഥാനത്തെ ആഴക്കടലിൽ കേരള മറൈൻ ഫിഷിങ് റെഗുലേഷൻ ആക്ട് പ്രകാരം നിരോധിച്ചിരിക്കുന്ന വലകളുപയോഗിച്ച് വൻകിട വിദേശ ട്രോളറുകൾ മത്സ്യബന്ധനം നടത്തുന്നതും പരമ്പരാഗത മത്സ്യത്തൊഴിലാളികളെ ബാധിക്കുന്ന അവസ്ഥയിലാണ്. പെലാജിക് ട്രോൾനെറ്റ്, മിഡ് വാട്ട൪ ട്രോൾനെറ്റ് എന്നിവ ഉപയോഗിച്ച് ട്രോളിങ് ബോട്ടുകൾ നടത്തുന്ന മത്സ്യബന്ധനം മത്സ്യ സമ്പത്തിനും മത്സ്യത്തൊഴിലാളികൾക്കും ഗുരുതരമായ ആഘാതം സൃഷ്ടിക്കപ്പെടുമെന്നാണ് ചൂണ്ടിക്കാണിക്കുന്നത്.


hc consider bail appeal today ജാമ്യാപേക്ഷ ഇന്ന് ഹൈക്കോടതിയില്\nനയതന്ത്ര ബാഗേജ് വഴിയുള്ള സ്വര്‍ണക്കടത്തുമായി ബന്ധപ്പെട്ട് എന്.ഐ.എ രജിസ്റ്റര് ചെയ്ത കേസില് പ്രതികളായ സ്വപ്‌ന സുരേഷ്, സരിത് എന്നിവര് നല്‍കിയ ജാമ്യാപേക്ഷകള് ഹൈക്കോടതി ഇന്ന് വീണ്ടും പരിഗണിക്കും. ജാമ്യ ഹര്‍ജികള് തള്ളിയ എന്.ഐ.എ കോടതി ഉത്തരവ് ചോദ്യം ചെയ്താണ് പ്രതികള് ഹൈക്കോടതിയെ സമീപിച്ചത്.\nസ്വര്‍ണക്കടത്തില് ഇടനിലക്കാരായി പ്രവര്‍ത്തിച്ച ജലാല്, മുഹമ്മദ് ഷാഫി, റബിന്‍സ്, കെ.ടി.റമീസ് എന്നിവരുടെ ഹര്‍ജികളും കോടതി ഇതിനൊപ്പം പരിഗണിക്കും. കേസില് യു.എ.പി.എ നിലനില്‍ക്കില്ലെന്നാണ് പ്രതികളുടെ വാദം. യു.എ.പി.എ ചുമത്തുവാന് തക്ക തെളിവുകള് അന്വേഷണ സംഘത്തിന് കണ്ടെത്താനായിട്ടില്ലെന്നും ജാമ്യഹര്‍ജിയില് പറയുന്നു.\nജസ്റ്റിസുമാരായ വിനോദ് ചന്ദ്രന്, സിയാദ് റഹ്‌മാന് എന്നിവരടങ്ങിയ ഡിവിഷന് ബഞ്ചാണ് ഹര്‍ജികള് പരിഗണിക്കുക.\n2020 ജൂലൈ അഞ്ചിനാണ് നയതന്ത്ര ബാഗേജ് വഴിയുള്ള സ്വര്‍ണക്കടത്ത് പിടികൂടിയത്. ജൂലൈ ഒമ്പതിനു കേന്ദ്ര ഏജന്‍സികളെ ഏകോപിപ്പിച്ച് ഫലപ്രദമായ അന്വേഷണം നടത്തണമെന്ന് ആവശ്യപ്പെട്ട് മുഖ്യമന്ത്രി പിണറായി വിജയന് പ്രധാനമന്ത്രിക്ക് കത്തയച്ചിരുന്നു. പിന്നീട് എന്‍ഐഎ, ഇ.ഡി, കസ്റ്റംസ്, ഐബി, സിബിഐ ഇങ്ങനെ അഞ്ച് ഏജന്‍സി കേരളത്തിലെത്തി.\nകോണ്‍സുലേറ്റിലെ മുന് പിആര്‍ഒ പി. എസ് സരിത്താണ് ആദ്യം അറസ്റ്റിലായത്. ജൂലൈ 10ന് എന്‍ഐഎ കേസെടുത്തു. രണ്ടും നാലും പ്രതികളായ സ്വപ്ന സുരേഷിനെയും സന്ദീപ് നായരെയും ബംഗളൂരുവില് നിന്നാണ് എന്‍ഐഎ പിടികൂടിയത്. ജാമ്യത്തിനായി പ്രതികള് പല തവണ കോടതിയെ സമീപിച്ചിരുന്നുവെങ്കിലും തള്ളുകയായിരുന്നു.\nStory Highlight: hc consider bail appeal today\nതിരുവനന്തപുരം സ്വര്‍ണക്കടത്ത് കേസില് കുറ്റപത്രം വൈകിയേക്കും\nതിരുവനന്തപുരം സ്വര്‍ണ്ണക്കടത്ത് വിഷയം ഇന്ന് സുപ്രിംകോടതിയിൽ


മോണരോഗങ്ങൾ അവഗണിക്കരുത് : Deepika.com Fitness News\nശരിയായ ദന്തശുചിത്വം പാലിക്കുക എന്നതുതന്നെയാണ് ശരിയായ പ്രതിരോധം. പുകവലി മോണയുടെ ആരോഗ്യത്തെ ഹനിക്കുന്ന പ്രധാന വില്ലനാണ്. അതുകൊണ്ട് പുകവലിയും പുകയില ഉത്പന്നങ്ങളുടെ ഉപയോഗവും ഒഴിവാക്കുക. മാത്രമല്ല തെറ്റായ ബ്രഷിംഗും മോണരോഗങ്ങൾക്ക് കാരണമായിത്തീരാറുണ്ട്.\nശരിയായ ദിശയിൽ ബ്രഷ് ചെയ്യേണ്ടത് എങ്ങനെയെന്ന് കൃത്യമായി മനസിലാക്കി ചെയ്യുക. നമ്മുടെ ദന്തിസ്റ്റിനെ സമീപിച്ച് അതു മനസിലാക്കുകയും അവരുടെ ഉപദേശങ്ങൾ പാലിക്കുകയും ചെയ്യേണ്ടതാണ്. ആരോഗ്യമുള്ള മോണകൾ ആരോഗ്യമുള്ള ജീവിതത്തിന് ആവശ്യമാണ്.


Covid 19 Kerala numbers latest update with stats-5051 പേർക്കുകൂടി കോവിഡ്; രോഗമുക്തി നേടിയത് 5638 പേർ\nയു.കെയില് നിന്നും വന്ന4പേര്‍ക്ക് കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചു\nUpdated: January 7, 2021 6:24:30 pm\nതിരുവനന്തപുരം: കേരളത്തിൽ കോവിഡ് രോഗവ്യാപനം രൂക്ഷമായി തന്നെ തുടരുന്നു. ഇന്ന് സംസ്ഥാനത്ത് 5051 പേര്‍ക്കാണ് കോവിഡ്-19 സ്ഥിരീകരിച്ചത്. അതേസമയം രോഗം സ്ഥിരീകരിച്ച് ചികിത്സയിലായിരുന്ന 5638 പേരുടെ പരിശോധനാഫലം നെഗറ്റീവ് ആയി. ഇതോടെ 64,445 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 7,28,060 പേര് ഇതുവരെ കോവിഡില് നിന്നും മുക്തി നേടി.\nAlso Read: കോവിഡ്: വിദേശത്തു നിന്ന് 8.4 ലക്ഷം പ്രവാസി മലയാളികൾ തിരിച്ചെത്തി; 5.5 ലക്ഷം പേർക്ക് ജോലി നഷ്ടപ്പെട്ടു\nഎറണാകുളം – 663\nകോട്ടയം – 515\nപത്തനംതിട്ട – 514\nകോഴിക്കോട് – 480\nമലപ്പുറം – 435\nആലപ്പുഴ – 432\nകൊല്ലം – 293\nഇടുക്കി – 283\nവയനാട് – 244\nപാലക്കാട് – 239\nകണ്ണൂര് – 151\nടെസ്റ്റ് പോസിറ്റിവിറ്റി നിരക്ക് 8.83 ശതമാനം\n4489 സമ്പർക്ക രോഗികൾ; 36 ആരോഗ്യപ്രവർത്തകർക്കും കോവിഡ്\nAlso Read: ഏറ്റവും കൂടുതൽ രോഗം സ്ഥിരീകരിച്ചത് എറണാകുളത്ത്; കോട്ടയത്തും പത്തനംതിട്ടയിലും അഞ്ഞൂറിലധികം പുതിയ രോഗികൾ\nതിരുവനന്തപുരം – 340\nകൊല്ലം – 270\nപത്തനംതിട്ട – 545\nകോട്ടയം – 349\nഎറണാകുളം – 1102\nകോഴിക്കോട് – 517\nവയനാട് – 256\nകണ്ണൂര് – 458


കുട്ടിക്കൂട്ടത്തിന് ആഘോഷിക്കാൻ ‘അനുഗ്രഹീതൻ ആന്റണി’യിലെ ഗാനം|Anugraheethan Antony song\nകുട്ടിക്കൂട്ടത്തിന് ആഘോഷിക്കാൻ ‘അനുഗ്രഹീതൻ ആന്റണി’യിലെ ഗാനം\nമനോരമ ലേഖിക January 11, 2020 04:18 PM IST\nസണ്ണി വെയ്ൻ നായകനായെത്തുന്ന ‘അനുഗ്രഹീതന് ആന്റണി’ എന്ന ചിത്രത്തിലെ പുതിയ ഗാനം പുറത്തിറങ്ങി. കുട്ടികളെ ആകർഷിക്കുന്ന രീതിയിലാണ് പാട്ടൊരുക്കിയിരിക്കുന്നത്. മനു മഞ്ജിത്തിന്റെ വരികൾക്ക് അരുണ് മുരളീധരൻ ഈണം പകർന്നിരിക്കുന്നു. അനന്യ നായർ, കൗശിക് മേനോൻ എന്നിവർ ചേർന്ന് ഗാനം ആലപിച്ചിരിക്കുന്നു. ചിത്രത്തിലെ ‘കാമിനി’ എന്ന ഗാനം സമൂഹമാധ്യമങ്ങളിൽ വൈറലായിരുന്നു. ഇപ്പോൾ പുറത്തിറങ്ങിയ പാട്ടിനും മികച്ച പ്രേക്ഷകസ്വീകാര്യതയാണ് ലഭിക്കുന്നത്.\n96 എന്ന ചിത്രത്തിലൂടെ സുപരിചിതയായ ഗൗരി കിഷൻ ആണ് അനുഗ്രഹീതൻ ആന്റണിയിൽ നായികയായി എത്തുന്നത്. നവാഗതനായ പ്രിൻസ് ജോയ് സംവിധാനം ചെയ്യുന്ന ചിത്രത്തിന് തിരക്കഥ ഒരുക്കിയിരിക്കുന്നത് നവീൻ.ടി.മണിലാൽ. ലക്ഷ്യ എന്റർടെയ്ൻമെന്റിന്റെ ബാനറിൽ എം.ഷിജിത് ആണ് ചിത്രത്തിന്റെ നിർമാണം.\nപ്രണയത്തിനും കുടുംബബന്ധങ്ങൾക്കും പ്രാധാന്യം നൽകിയാണ് സിനിമ ഒരുക്കിയിരിക്കുന്നത്. സിദ്ധിഖ്, ഇന്ദ്രൻസ്, സുരാജ് വെഞ്ഞാറമൂട്, ബൈജു സന്തോഷ്, ഷൈൻ ടോം ചാക്കോ, മാല പാർവതി, മുത്തുമണി, മണികണ്ഠൻ ആചാരി, ജാഫർ ഇടുക്കി തുടങ്ങിയവരാണ് സിനിമയിലെ മറ്റ് അഭിനേതാക്കൾ.


കെ.എസ്.ആര്.ടി.സി. വിവാദയാത്ര; ഡ്രൈവര്‍മാര്‍ക്കെതിരെ നടപടി\nബത്തേരി: ആനവണ്ടിപ്രേമികളുടെ കെ.എസ്.ആര്.ടി.സി. ബസുമായുള്ള ആഘോഷം അതിരുവിട്ട സംഭവത്തില് നടപടികളുമായി കെ.എസ്.ആര്.ടി.സി.യും മോട്ടോര്‍വാഹനവകുപ്പും. സംഭവവുമായി ബന്ധപ്പെട്ട് ബത്തേരി ഡിപ്പോയിലെ ഡ്രൈവര്‍മാരായ ചീരാല് സ്വദേശി കെ.ടി. വിനോദ് കുമാര്, കേണിച്ചിറ സ്വദേശി ടി.ബി. ഷിജു എന്നിവരെ ജോലിയില്‍നിന്ന് മാറ്റിനിര്‍ത്തി. സോണല് എക്‌സിക്യുട്ടീവ് ഡയറക്ടറുടെ നിര്‍ദേശപ്രകാരമാണ് നടപടി. അടുത്തുതന്നെ വകുപ്പുതല നടപടി ഉണ്ടാവുമെന്നാണ് വിവരം. സംഭവത്തില് മോട്ടോര്‍വാഹന വകുപ്പും അന്വേഷണം തുടങ്ങിയിട്ടുണ്ട്.\nകഴിഞ്ഞദിവസം നടന്ന ടീം ആനബസ് സാമൂഹികമാധ്യമ കൂട്ടായ്മയുടെ ഒത്തുചേരലാണ് ആക്ഷേപങ്ങള്‍ക്കിടയാക്കിയത്. കെ.എസ്.ആര്.ടി.സി. ബസിനുമുകളില് കയറിയും ഡിപ്പോയില് പടക്കം പൊട്ടിച്ചും വിനോദസഞ്ചാരികള് അപകടകരമായ രീതിയില് പെരുമാറിയെന്നാണ് പരാതി. സംസ്ഥാനത്തിന്റെ വിവിധഭാഗങ്ങളില്‍നിന്നുള്ള നൂറുപേരാണ് കൂട്ടായ്മക്കെത്തിയത്. ഇവര് ജില്ലയുടെ വിവിധഭാഗങ്ങളിലുള്ള വിനോദസഞ്ചാര കേന്ദ്രങ്ങള് രണ്ടു ബസുകളിലായാണ് സന്ദര്‍ശിച്ചത്. കാരാപ്പുഴയ്ക്ക് സമീപത്ത് യാത്രക്കാരെ ബസിനുമുകളില് കയറ്റി അപകടകരമായ രീതിയില് വാഹനം പിറകോട്ടെടുക്കുന്നതിന്റെയുംമറ്റും ചിത്രങ്ങള് പ്രചരിച്ചിരുന്നു.


പൃഥ്വിരാജിനും യുഎഇ ഗോള്‍ഡന് വിസ; 'ഗോള്‍ഡിലെത്തും മുമ്പേ ഗോള്‍ഡന് വിസ'യെന്ന് താരം | actor Prithviraj received UAE golden visa\nപൃഥ്വിരാജിനും യുഎഇ ഗോള്‍ഡന് വിസ; 'ഗോള്‍ഡിലെത്തും മുമ്പേ ഗോള്‍ഡന് വിസ'യെന്ന് താരം\n'ഗോള്‍ഡില് ജോയിന് ചെയ്യും മുമ്പേ ഗോള്‍ഡന് വിസ' എന്ന കുറിപ്പോടെ ഗോള്‍ഡന് വിസ സ്വീകരിക്കുന്ന ചിത്രം പൃഥ്വിരാജ് സാമൂഹിക മാധ്യമങ്ങളില് പങ്കുവെച്ചു.\nDubai - United Arab Emirates, First Published Sep 15, 2021, 4:26 PM IST\n'ഗോള്‍ഡില് ജോയിന് ചെയ്യും മുമ്പേ ഗോള്‍ഡന് വിസ' എന്ന കുറിപ്പോടെ ഗോള്‍ഡന് വിസ സ്വീകരിക്കുന്ന ചിത്രം പൃഥ്വിരാജ് സാമൂഹിക മാധ്യമങ്ങളില് പങ്കുവെച്ചിട്ടുണ്ട്. 'പ്രേമം' എന്ന ചിത്രത്തിന് ശേഷം അല്‍ഫോണ്‍സ് പുത്രന് സംവിധാനം ചെയ്യുന്ന പുതിയ സിനിമയാണ് 'ഗോള്‍ഡ്'.\nമലയാള ചലച്ചിത്ര രംഗത്ത് നിന്ന് നടിയും അവതാരകയുമായ നൈല ഉഷയ്ക്കും അവതാരകനും നടനുമായ മിഥുൻ രമേശിനും ഗോൾഡൻ വീസ ലഭിച്ചിട്ടുണ്ട്. ഗോൾഡൻ വീസ ലഭിക്കുന്ന ആദ്യ മലയാള നടിയും നൈലയാണ്. യുഎഇയില് സ്ഥിരതാമസമാക്കിയ നൈല, യുഎഇയിലെ ഏറ്റവും വലിയ മീഡിയയായ എ.ആര്.എൻ കമ്പനിക്ക് കീഴിലെ എഫ്എമ്മില് റേഡിയോ ജോക്കിയായി ജോലി ചെയ്യുകയാണ്.\nLast Updated Sep 15, 2021, 5:03 PM IST\nPrithviraj received golden visa\ngolden visa for Prithviraj\nപൃഥ്വിരാജിനും ഗോള്‍ഡന് വിസ


പെണ്ണുങ്ങളെ കൊണ്ടൊരു പൂന്തോട്ടം തീർത്ത മനുഷ്യൻ, നട്ടെല്ലുറച്ച പെണ്ണുങ്ങൾക്കും അവരുടെ കാവൽക്കാരനും ; കൃഷ്ണകുമാറിന് പിന്തുണയുമായി കുറിപ്പ് | Chanakya News\nHome ARTICLE പെണ്ണുങ്ങളെ കൊണ്ടൊരു പൂന്തോട്ടം തീർത്ത മനുഷ്യൻ, നട്ടെല്ലുറച്ച പെണ്ണുങ്ങൾക്കും അവരുടെ കാവൽക്കാരനും ; കൃഷ്ണകുമാറിന് പിന്തുണയുമായി...\nമലയാളികളുടെ പ്രിയ താരമാണ് കൃഷ്ണകുമാർ സിനിമയിലും സീരിയലിലും തിളങ്ങിയ താരം രാഷ്ട്രീയത്തിലേക്കും ചുവട് വച്ചിരിക്കുകയാണ്. തിരുവനന്തപുരത്ത് എൻഡിഎ സ്ഥാനാർത്ഥിയായാണ് കൃഷ്ണകുമാർ മത്സരിക്കുന്നത്. തെരെഞ്ഞെടുപ്പ് പ്രചാരണ രംഗത്ത് സജീവമായ താരം വോട്ടഭ്യർത്ഥനയുമായി വീടുകൾ കയറി ഇറങ്ങുകയാണ്. വർഷങ്ങൾക്ക് മുൻപ് ബിജെപി അനുഭാവി ആയിരുന്നെന്നും പൂർണമായും രാഷ്ട്രീയത്തിലേക്കിറങ്ങാൻ ഇപ്പോഴാണ് അവസരം ലഭിച്ചതെന്നും കൃഷ്ണകുമാർ നേരത്തെ വ്യക്തമാക്കിയിരുന്നു.\nരാഷ്ട്രീയത്തെ ഉപജീവനമാർഗമയല്ല കാണുന്നതെന്നും. പൊതുജന സേവനമാണ് ലക്ഷ്യമെന്നും കൃഷ്ണൻകുമാർ പറഞ്ഞിരുന്നു. ഇപ്പോഴിതാ കൃഷ്ണകുമാറിന് പിന്തുണയുമായി ഡബ്ബിങ് ആർട്ടിസ്റ്റും റേഡിയോ ജോക്കിയുമായ നിഷ രംഗത്തെത്തിയിരിക്കുകയാണ്. പെൺകുട്ടികൾ ഒന്നിൽ കൂടുതൽ ആയാൽ തന്നെ വാടി പോകുന്ന വീടുകൾക്ക് ഇടയിൽ പെണ്ണുങ്ങളെ കൊണ്ടൊരു പൂന്തോട്ടം തീർത്ത മനുഷ്യനാണ് കൃഷ്ണകുമാറെന്ന് നിഷ പറയുന്നു. ഫേസ്‌ബുക്ക് കുറിപ്പിലൂടെയാണ് നിഷ കൃഷ്ണകുമാറിന് പിന്തുണ അറിയിച്ചത്.\nപോസ്റ്റിന്റെ പൂർണരൂപം ഇങ്ങനെ ;\nകൃഷണ കുമാർ എന്ന പുരുഷന് ഞാൻ കൊടുക്കുന്ന ക്രെഡിബിലിറ്റി മുഴുവൻ ഈ അഞ്ചു മുഖങ്ങളിലെ ആത്മവിശ്വാസം ആണു. പെൺകുട്ടികൾ ഒന്നിൽ കൂടുതൽ ആയാൽ തന്നെ വാടി പോകുന്ന വീടുകൾക്ക് ഇടയിൽ പെണ്ണുങ്ങളെ കൊണ്ടൊരു പൂന്തോട്ടം തീർത്ത മനുഷ്യൻ. സിനിമ ലോകത്ത് അവസരങ്ങൾക്ക് വേണ്ടി സകലതും സമർപ്പിക്കേണ്ടി വരുമെന്ന് പേടിപ്പെടുത്തുന്ന സമൂഹത്തിൽ, ഇമേജ് ഭയത്തിൽ മൂത്ത കൊമ്പമ്മാര് നിലപാട് എടുക്കാൻ മടിക്കുന്ന സമയങ്ങളിൽ ഒളിവും മറവും ഇല്ലാതെ, സ്വീകരിക്കപ്പെടില്ലെന്നു ഉറപ്പുണ്ടായിട്ടും.\nഅവനവനെ വെളിപ്പെടുത്താൻ ധൈര്യം കാണിച്ചു കടന്നു വരുന്ന പെൺകുട്ടികൾ എത്രയുണ്ടാവാം? ലോകത്തൊന്നിനു വേണ്ടിയും സ്വന്തം സ്വത്വ ബോധം നഷ്ടപ്പെടുത്തരുത് എന്ന് പഠിപ്പിച്ച വിട്ട പെൺകുട്ടികളെ കുറിച്ച്, അതിനി നാലായാലും പത്തായാലും ഒരച്ഛനും അമ്മയും എന്തിനു വേവലാതി പെടണം. ഈ പെൺകുട്ടികൾ ഒരു ചിത്രം ഇട്ടാൽ ഇന്നും അതിനു അടിയിൽ പോയി ചാണകം കോണകം\nഎന്ന് കമന്റിട്ടു പഴയ സൈബർ ബുള്ളിയിങ്ങിന്റെ ബാക്കി ഓര്മിപ്പിക്കാൻ മാത്രം ബുദ്ധി വികാസമേ ഇന്ന് കേരളത്തിൽ പലർക്കും ഉള്ളൂ. പക്ഷേ അത് കൊണ്ടൊന്നും വാടി പോവാനല്ല ഈ പൂന്തോട്ടം അവര് നട്ടു നനച്ചിട്ടുള്ളത്. സാംസ്‌കാരിക ഊര് വിലക്ക് കൽപ്പിക്കപ്പെടും എന്നറിഞ്ഞു കൊണ്ടു തന്നെയാണ് ആ അച്ഛൻ രാഷ്ട്രീയത്തിലെ തിരഞ്ഞെടുപ്പും. മക്കൾ കലരംഗത്തെ തിരഞ്ഞെടുപ്പും നടത്തുന്നത് നട്ടെല്ലുറച്ച പെണ്ണുങ്ങൾക്കും അവരുടെ കാവൽക്കാരനും വിജയാശംസകൾ.


ആവേശമായി കേരള കോണ്‍ഗ്രസ്(എം)ന്റെ മഹാസമ്മേളനം; കേരള കോണ്‍ഗ്രസ് സമ്മര്‍ദ്ദ ശക്തിയായി മാറുമെന്ന് ജോസ് കെ മാണി | Gramajyothi News\nDecember 15, 2017 7:18 pm Published by : Web Desk\nചരല്‍ക്കുന്ന് തീരുമാനത്തില് മാറ്റം വരുത്തി ഏതെങ്കിലുമൊരു മുന്നണിയുടെ ഭാഗമാകുക, ജോസ് കെ മാണിയെ പാര്‍ട്ടിയുടെ തലപ്പത്തേക്ക് കൊണ്ടു വരിക തുടങ്ങിയ ലക്ഷ്യങ്ങള് മുന്നില് കണ്ടായിരുന്നു കെഎം മാണി മഹാസമ്മേളനത്തിന് കോപ്പു കൂട്ടിയത്. ലോക്സഭാ തെരഞ്ഞെടുപ്പില് മകന് ജോസ് കെ മാണിയുടെ നിലനില്‍പ്പിന് തന്നെ ചരല്‍ക്കുന്ന് തീരുമാനം വെല്ലുവിളിയാകുമെന്ന തിരിച്ചറിവില് നിന്നാണ് ഇടതു ബാന്ധവത്തിന് മാണി ശ്രമം നടത്തിയത്. എന്നാല് ജോസ് കെ മാണിയെ പാര്‍ട്ടി ചെയര്‍മാനാക്കി എല്‍ഡിഎഫിനോട് അടുക്കുവാനുള്ള നീക്കത്തില് പിജെ ജോസഫ് വിഭാഗം എതിര്‍പ്പുമായി രംഗത്ത് വന്നതോടെ കെഎം മാണി പ്രതിസന്ധിയിലായി. സമ്മേളനത്തില് രാഷ്ട്രീയം ചര്‍ച്ച ചെയ്യുമെന്ന് പറയുന്ന മാണിക്ക് എന്ത് നിലപാട് സ്വീകരിക്കുമെന്ന് വ്യക്തമാക്കുവാന് കഴിഞ്ഞിട്ടില്ല. തങ്ങളുടെ അജണ്ടയുമായി യോജിക്കുന്ന ആരുമായും സഹകരിക്കുമെന്നാണ് മാണിയുടെ ഇപ്പോഴത്തെ നിലപാട്.\nവിവിധ ജില്ലകളില് നിന്നുള്ള 200 അംഗങ്ങളാണ് നാളത്തെ പ്രതിനിധി സമ്മേളനത്തില് പങ്കെടുക്കുക. ചര്‍ച്ചയില് പിജെ ജോസഫ് വിഭാഗത്തിന്റെ നിലപാടുകളാവും നിര്‍ണായകം. മുന്നണിപ്രവേശന കാര്യത്തിലും നേതൃമാറ്റത്തിലും മാണി തീരുമാനം പ്രഖ്യാപിച്ചാല് പിജെ ജോസഫും കൂട്ടരും കടുത്ത നിലപാടിലേക്ക് നീങ്ങിയേക്കും. മാണിയുടെ വിശ്വസ്തരില് പലരും ഇക്കാര്യത്തില് പിജെ ജോസഫിനോട് യോജിക്കുന്നവരുമാണ്.\nമഹാസമ്മേളനം കഴിയുന്നതോടെ കേരളാ കോണ്‍ഗ്രസ് (എം) സംസ്ഥാനത്തെ സമ്മര്‍ദശക്തിയായി മാറുമെന്ന് പാര്‍ട്ടി വൈസ് ചെയര്‍മാന് ജോസ് കെ മാണി എംപി. വരുംദനങ്ങളില് കേരളത്തിന്റെ രാഷ്ട്രീയഅജണ്ട തീരുമാനിക്കുക കേരളാ കോണ്‍ഗ്രസ് ആയിരിക്കുമെന്നും ജനകീയ വിഷയങ്ങളില് ശരിയായ നിലപാട് എടുക്കുന്നവര്‍ക്കൊപ്പം പാര്‍ട്ടി നില്‍ക്കുമെന്നും ജോസ് കെ മാണി പറഞ്ഞു.\nജനങ്ങളുടെ വിഷയങ്ങള് ഏറ്റെടുത്ത് അതിന് പരിഹാരം കാണുന്ന മുന്നണിയുമായി ചേര്‍ന്ന് കേരളാ കോണ്‍ഗ്രസ് പ്രവര്‍ത്തിക്കും. മുന്നണി ഏതെന്നതല്ല, നിലപാടാണ് പ്രശ്നം. കര്‍ഷകരുമായി ബന്ധപ്പെട്ട വിഷയങ്ങള്, സാമൂഹിക വിഷയങ്ങള് തുടങ്ങിയവയുമായി സഹകരിക്കുന്ന പാര്‍ട്ടികളുമായും മുന്നണിയുമായും കേരളാ കോണ്‍ഗ്രസ് സഹകരിച്ച് പ്രവര്‍ത്തിക്കും.


പത്തനംതിട്ടയില് കള്ളവോട്ട് നടന്നു: ആന്റോ ആന്റണി\nപത്തനംതിട്ട: പാര്!ലമെന്റ് മണ്ഡലത്തില് 70000 വോട്ടര്‍മാരുടെ പേരുകള് വോട്ടര് പട്ടികയില് നിന്നു വെട്ടിമാറ്റിയെന്ന് ആന്റോ ആന്റണി എംപി. വ്യാപകമായി കള്ളവോട്ടും നടന്നു. ചുമത്ര ബൂത്തില് നടന്ന കള്ളവോട്ടിന്റെ സിസിടിവി ദൃശ്യങ്ങള് പരിശോധിക്കാന്3മണിക്കൂര് ദൈര്‍ഘ്യമുള്ള ദൃശ്യങ്ങള് മാത്രമാണ് ലഭിച്ചത്. 10.5 മണിക്കൂര് ദൃശ്യങ്ങള് പരിശോധനയ്ക്കു കൈമാറിയില്ല.\nപേരു വെട്ടി മാറ്റിയതിനെ തുടര്‍ന്നു വോട്ടു രേഖപ്പെടുത്താന് കഴിയാതെ പോയ2വോട്ടര്‍മാരുമായാണ് എംപി വാര്‍ത്താ സമ്മേളനത്തിനു എത്തിയത്. പേരുവെട്ടല് സംബന്ധിച്ചു ജുഡീഷ്യല് അന്വേഷണം നടത്തണമെന്നും ആന്റോ ആവശ്യപ്പെട്ടു.


മങ്ങിപ്പോയ പ്രതാപകാലത്തിന്റെ അവശിഷ്ട സ്വപ്നം പോലെ ഒരു കൊട്ടാരം | Ammachikkottaram in Kuttikkanam\nമങ്ങിപ്പോയ പ്രതാപകാലത്തിന്റെ അവശിഷ്ട സ്വപ്നം പോലെ ഒരു കൊട്ടാരം\nപുറമെ നിന്ന് നോക്കിയപ്പോള് ചെറുതെന്നു തോന്നിയ ഇതിനുള്ളില് ഒത്തിരി വിസ്മയങ്ങളുണ്ട്.\n# എഴുത്ത്, ചിത്രങ്ങള്: രമ്യ. എസ്. ആനന്ദ്\nPublished: Mar 3, 2018, 07:18 PM IST\nപുലരിമഞ്ഞു മൂടിയ പാഞ്ചാലിമേടിറങ്ങി വരുമ്പോഴാണ് അമ്മച്ചിക്കൊട്ടാരം കണ്ടുവരാമെന്നു കരുതിയത് . തലേ രാത്രി മലകയറി വന്നപ്പോള് തണുത്ത രാത്രിയില് ഒരു തണുതണുത്ത ജിഞ്ചര് സോഡാ കഴിക്കാനായിറങ്ങിയത് സാബു ചേട്ടന്റെ കുഞ്ഞിക്കടയിലായിരുന്നു. അമ്മച്ചിക്കൊട്ടാരത്തെപ്പറ്റി ഒരു ചെറു സ്റ്റഡി ക്ലാസ്സെടുത്താണ് സാബുച്ചേട്ടന് എന്നെ യാത്രയാക്കിയത്. പുള്ളി പറഞ്ഞതനുസരിച്ചു മറ്റൊരു കൊട്ടാരം കൂടി കുട്ടിക്കാനത്തുണ്ടെന്നും അതൊരു സ്വകാര്യവ്യക്തിയുടെ ഉടമസ്ഥതയിലാണെന്നും അറിയാന് കഴിഞ്ഞു . ( ഈ സാബുചേട്ടനൊക്കെ എത്ര പാവമാണെന്നോ...' കൊച്ചീക്കാരാ അല്ലിയോ ..? കൊച്ചിന് വിശക്കുന്നില്ലിയോ ..'എന്നൊക്കെ ചോദിച്ചു നമ്മെ വീഴ്ത്തിക്കളയും).\nത്രിശങ്കു ഹില്‍സിലെ കോടമഞ്ഞുമൂടിയ കോട്ടേജില് രാത്രിയുടെ നിശബ്ദസൗന്ദര്യം ആവോളം കണ്ടു, തണുത്ത പുലരിയില് വെളിച്ചമെത്തും മുന്‍പേ ഒരു പാഞ്ചാലിമേട് യാത്ര !!കുന്നു കയറി പോകവേ അരുണരാശി പടര്‍ത്തി സൂര്യന് ഉദിച്ചുയരുന്നു...\n'ജപ കുസുമ സങ്കാശം കാശ്യപേയം\nമഹാദ്യുതിം തമോരിം സര്‍വ്വ പാപഘ്‌നം\nകശ്യപന്റെയും അദിതിയുടെയും പുത്രന്..ദിനരാത്രങ്ങളുടെ സൃഷ്ടാവ് പ്രപഞ്ചാധിപതിയായ സൂര്യന് പ്രണാമം ..മലമുകളില് കാറ്റിന്റെ ഇന്ദ്രജാലം.. കുളിര്‍ന്നുപോകുന്ന കാറ്റേറ്റ് എത്ര നേരം നിന്നുവെന്നറിയില്ല.. നീലമലകളും പുല്‍മേടുകളും ചുറ്റിലും... ദൂരെ മഞ്ഞില് ഒളിഞ്ഞു പൊന്നമ്പലമേട്..താഴ്‌വരയിലെ കുഞ്ഞിക്കടയില് മണമുള്ള ..രുചിയുള്ള... കട്ടന് കാപ്പി..ചില ദിവസങ്ങള് ദൈവത്തിന്റെ കൈയ്യൊപ്പുള്ളവ.\nഇനിയാണ് അമ്മച്ചിക്കൊട്ടാരം തേടിയുള്ള യാത്ര ..കുട്ടിക്കാനം ജങ്ഷനില് നിന്നും ഒന്നര കിലോമീറ്റര് യാത്ര ചെയ്താല് ഇവിടെയെത്താം . അമ്മച്ചിക്കൊട്ടാരം കണ്ടുപിടിക്കാന് കുറച്ചു പാടുപെട്ടു .ഓരോ വഴിയിലൂടെയും കാടുകയറി ചെല്ലുമ്പോള് കാര് പോകാനുള്ള വഴി അവിടെ അവസാനിക്കുന്നു. നിറമുള്ള തൂവലുകളുള്ള ചിറകടിച്ചു കാട്ടുകോഴികള് പറക്കുന്നതും കണ്ടു കുറെ നേരം നിന്നു. വഴിതെറ്റി വഴിതെറ്റി അവസാനം യുറേക്കാ...ഈ കാട്ടിനുള്ളില് വിസ്മയമൊരുക്കി ഇങ്ങനെയൊന്നുണ്ടെന്നു ഞാന് തീരെ കരുതിയില്ല .പായല് പടര്‍ന്ന നിറം മങ്ങിയ ചുമരുകളും ചിമ്മിനികളും പൊളിഞ്ഞുപോയ പടവുകളും ഒക്കെയായി ഒരു പഴയ കൊട്ടാരം .\nരാത്രിയില് കണ്ടാല് ശരിക്കും ഒരു ഹൊറര് ബംഗ്ലാവ്. റൊമാനിയയിലെ കാര്‍പാത്യന് മലനിരകളും വ്‌ലാദ്! ഡ്രാക്കുള മൂന്നാമനും കുതിരപ്പുറത്തു വരുന്ന ഓട്ടോമന് തുര്‍ക്കുകളും എല്ലാം സ്ഥിരമായി വായിച്ചു ആരാധിച്ചിരുന്നത് കൊണ്ട് ചെറിയ ചങ്കിടിപ്പോടെയാണ് വരാന്ത കയറി ചെന്നത്. മങ്ങിപ്പോയ പ്രതാപകാലത്തിന്റെ അവശിഷ്ട സ്വപ്നം പോലെ ഒരു കൊട്ടാരം. ഇടതൂര്‍ന്ന മരങ്ങള്‍ക്കിടയില് പഴയ പ്രതാപി ചിറകൊടിഞ്ഞു കിടപ്പാണ്. (കാര്‍ബണ് മൂവിയില് ഫഹദ് ഫാസിലിറങ്ങി വരുന്ന ആ മഞ്ഞു മൂടിയ വീട് ഇതന്നെ.)\nവരാന്തകളിലൂടെ നടക്കുമ്പോള് അകത്തെവിടെയോ വാതില് തുറന്നടയുന്ന ശബ്ദം. ഓടാന് തയ്യാറായാണ് നിന്നത്. 210 വര്‍ഷങ്ങള് പഴക്കമുള്ള ഈ ബംഗ്ലാവ് തിരുവിതാംകൂര് മഹാരാജാക്കന്‍മാരുടെ പഴയ വേനല്‍ക്കാല വസതിയാണ്. ശ്രീ ചിത്തിരതിരുന്നാളും അമ്മ സേതുലക്ഷ്മിഭായിയും എല്ലാ വേനല്‍ക്കാലങ്ങളിലും ഇവിടെ താമസിക്കാറുണ്ടായിരുന്നത്രെ. 8 മാസം നാട്ടിലും ചൂടുള്ള4മാസം കുട്ടിക്കാനത്തു നിന്നുമുള്ള രാജഭരണം. സഹോദരിക്ക് റാണിപട്ടമുള്ള തിരുവിതാംകൂര് മാട്രിയാര്‍ക്കി സിസ്റ്റത്തില് രാജപത്‌നി അമ്മച്ചിയെന്നറിയപ്പെടുന്നു .അടുത്തുതന്നെ സര് സി.പി യുടെ കഥാവശേഷമായ വസതിയും കാണാം. 25 ഏക്കറില് പരന്നു കിടക്കുന്ന കൊട്ടാരവളപ്പ്. കേരളീയ വാസ്തുവിദ്യയും വിക്ടോറിയന് രീതികളും സമന്വയിച്ച വാസ്തുകല .ജോ മണ്‍റോ ആണിത് പണികഴിപ്പിച്ചിരിക്കുന്നത്.\nവാതില് മണിച്ചിത്രത്താഴ് മൂവി പോലെ തുറന്നു. ഉള്ളില് നിന്നും എത്തിയ വൃദ്ധന് ഞങ്ങളെ ഹാര്‍ദ്ദമായി സ്വീകരിച്ചു. ശ്രീ ചിത്തിരതിരുന്നാളിന്റെ സേവകനെന്നു അഭിമാനപൂര്‍വം സ്വയം പരിചയപ്പെടുത്തിയ ധര്‍മ്മലിംഗം വളരെ പെട്ടന്ന് ഞങ്ങളുടെ ഹൃദയം കവര്‍ന്നു. തമിഴ്‌നാട്ടിലെ കമ്പചുരുളിപ്പെട്ടി സ്വദേശിയായ ധര്‍മ്മലിംഗം തലമുറകളായി തിരുവിതാംകൂറിലെ കട്ടപ്പ ഫാമിലിയെന്നാണ് പുള്ളിയുടെ ഭാഷ്യം.. ശ്രീചിത്തിര തിരുന്നാള് ആണ് പുള്ളിയുടെ ബാഹുബലി. വിശാലമായ അകത്തളങ്ങള്. സുപ്രധാന തീരുമാനങ്ങള് എടുത്തിരുന്ന മഹാരാജാവിന്റെ മന്ത്രമണ്ഡപം, മണ്ണിന്റെ തണുത്ത ചുമരുകള്.\nചൂട് തരുന്ന വുഡന് പാനലിങ്ങിന്റെ മേല്‍ക്കൂരകള്. എല്ലാ മുറിയിലും ഫയര് പ്ലേസുകള്. അതും കഴിഞ്ഞു കനകാംബരപ്പൂക്കള് വിടര്‍ന്നു നില്‍ക്കുന്ന നടുമുറ്റം. അതിനു ചുറ്റുമായി റാണിയുടേയും തോഴിമാരുടെയും മുറികള്... നാശോന്മുഖമായ, രാജപ്രൗഢി വെളിവാക്കുന്ന സാധന സാമഗ്രികള് ..ഇറ്റാലിയന് ടൈല്‍സും ബ്രിട്ടണില് നിന്ന് ഇറക്കുമതി ചെയ്ത വസ്തുവകകളും ഒക്കെ ആവേശത്തോടെ ധര്‍മ്മലിംഗം കാണിച്ചു തന്നു. മൂവികളിലെ ട്രാന്‍സ്‌ഫോര്‍മേഷന് രംഗം പോലെ ഗതകാലം തെളിഞ്ഞു വന്നു ..\nരാജ്ഞി കുളികഴിഞ്ഞു മുടിയുണക്കുന്ന പുറംതളത്തിലിരുന്നു ഞങ്ങള് കഥകള് പറഞ്ഞു. എല്ലാ ജാതി പാമ്പുകളും ചുറ്റുമുണ്ടെന്നു സന്തോഷത്തോടെ ഇദ്ദേഹം പറയുന്നുണ്ട്. പുള്ളി നട്ടു വളര്‍ത്തിയ ഡാലിയപ്പൂക്കളാണ് അവിടം നിറയെ. ധര്‍മ്മലിംഗത്തിനു രണ്ടുമക്കള്. മകള് കല്യാണം കഴിഞ്ഞു. മകന് സ്‌പോര്‍ട്‌സ് താരമാണ്. ഭാര്യ പത്മയുമായി 52 വര്‍ഷമായി ഈ കൊടുംകാടിനുള്ളിലെ ബംഗ്ലാവില് നിധി കാക്കുന്ന ഭൂതത്താനെപ്പോലെ കഴിയുന്നുവെന്ന് ഇദ്ദേഹം അവകാശപ്പെടുന്നു.\nപുറമെ നിന്ന് നോക്കിയപ്പോള് ചെറുതെന്നു തോന്നിയ ഇതിനുള്ളില് ഒത്തിരി വിസ്മയങ്ങളുണ്ട്. സുരക്ഷകാരണങ്ങളാല് അടച്ചിട്ട ഭൂഗര്‍ഭ പാത. രാജാക്കന്മാരുടെ അരക്ഷിത ജീവിതത്തിന്റെ സ്ഥിരം ലോഗോ. ഈ തുരങ്കം പീരുമേട്ടിലെ ശ്രീകൃഷ്ണ ക്ഷേത്രം വരെ നീളുമത്രെ. ജീര്‍ണ്ണിച്ചു പോയ ഒരു കൊട്ടാരം. അതില് പുരാവസ്തു പോലെ അതിന്റെ സൂക്ഷിപ്പുകാരന്. റാണിയുടെ ഉദ്യാനത്തിലെ തണല്‍മരങ്ങള് ഇന്ന് ഇടതൂര്‍ന്ന കാടായിക്കഴിഞ്ഞു . പല പ്രേതപ്പടങ്ങളുടെയും ലൊക്കേഷന് ആണിത്. ( ഇന്ദ്രിയം ഓര്‍മ്മയില്ലേ ?)\nസൈപ്രസില് നിന്നും കൊണ്ട് വന്ന മരങ്ങള് വളര്‍ന്നു നില്‍ക്കുന്നത് കാട്ടി ധര്‍മ്മലിംഗം വാചാലനായി. വിറകു കത്തിച്ചാല് സുഗന്ധപുക പരക്കുന്ന മരങ്ങള്. ആകാശത്തേക്ക് കൈയ്യുയര്‍ത്തി നില്‍ക്കുന്ന വന്മരങ്ങള് .. ഇപ്പോള് ബാംഗ്ലൂര് ആസ്ഥാനമായ ഒരു ഐ റ്റി കമ്പനിയുടെ ഉടമസ്ഥതയിലാണീ ബംഗ്ലാവ് . യാതൊരു പരിഗണനയും കൊടുക്കാതെ മൃതമായിക്കൊണ്ടിരിക്കുന്ന ഒരു ചരിത്ര സ്മാരകം. പിരിയുമ്പോള് പാവക്കുളത്തമ്പലത്തില് ഉത്സവം കാണാന് വരുമ്പോള് ഓഫീസില് വന്നു എന്നെക്കാണാമെന്നു വാക്കുതന്നു ധര്‍മ്മലിംഗം...\nകോട്ടയം - കുമളി റോഡില് കുട്ടിക്കാനത്തിന് സമീപത്താണ് ഈ കൊട്ടാരം. കാല്‍നടയായി കെ.എ.പി. ബറ്റാലിയന് സമീപത്തുനിന്ന് കാട്ടിലൂടെ ഇവിടെത്താം. അടുത്തു തന്നെ പാഞ്ചാലിമേടും പരുന്തുംപാറയും പീരുമേടുകുന്നുകളും സഞ്ചാരികളെക്കാത്തിരിപ്പുണ്ട് . മഴ കഴിഞ്ഞുള്ള കാലം തികച്ചും ഹരിതാഭം. പാഞ്ചാലിമേട്ടിലെ സൂര്യോദയവും പരുന്തുംപാറയിലെ അസ്തമയവും കണ്ടിരിക്കേണ്ടത് തന്നെ.\nഓടിവന്ന വാഹനം കത്തിനശിച്ചു\nഅമ്മച്ചിക്കൊട്ടാരം സന്ദർശിക്കാൻ സഞ്ചാരികളുടെ തിരക്ക്\nസ്വകാര്യ എസ്റ്റേറ്റില് ഒഡിഷ സ്വദേശിനി കൊല്ലപ്പെട്ട നിലയില്\nഒരു മേഘാലയൻ സാഹസികത\nകോർബെറ്റിന്റെ ഭൂമിയിലെ കടുവ വേട്ടകൾ ...


സാധാരണ പഠന ക്ലാസ്സുകളില് നിന്നും പ്രഭാഷണങ്ങളില് നിന്നും വ്യത്യസ്തമാണ് ജുമുഅ ഖുത്വ് ബ. അതിന്റെ രൂപ ഭാവങ്ങള്, അതില് പാലിക്കേണ്ട നിബന്ധനകള്, ഭയഭക്തി, ശാന്തത, പ്രതിഫല കാംക്ഷ- എല്ലാറ്റിനും മറ്റുള്ള പ്രസംഗങ്ങളില് നിന്നും അത് വ്യത്യസ്തമായി നില്‍ക്കുന്നു. ദുഹ്‌റിന്റെ നാല് റകഅത്തുകളില് രണ്ടെണ്ണത്തിന്റെ സ്ഥാനം അലങ്കരിക്കുന്നത് ഖുത്വ് ബയാണ്. ഖുത്വ് ബയുടെ ആദ്യ ഭാഗം തഖ് വ കൊണ്ട് വസിയ്യത്ത് (സദുപദേശം) ആകയാല് അത് ശ്രോതാക്കള്‍ക്ക് മനസ്സിലാകുന്ന ഭാഷയിലാകേണ്ടതാണ്. നമസ്‌കാരത്തിന് ഹാജരാവേണ്ട അതേ പ്രാധാന്യം ഖുത്വ് ബക്ക് ഹാജരാവാനും ഇസ് ലാം വെച്ചിട്ടുണ്ട്. അതുകൊണ്ട് ജുമുഅ ഖുത്വ് ബ ശ്രദ്ധിക്കല് ജുമുഅ നമസ്‌കാരം പോലെ തന്നെ ആഴ്ച്ചതോറും മുസ് ലിംകളുടെ മേല് നിര്‍ബന്ധമായ കാര്യമാണ്. ജുമുഅ ഖുത്വ് ബയുടെ സവിശേഷതകള് ഹദീസുകളില് വ്യക്തമാക്കപ്പെട്ടിട്ടുണ്ട്. രൂപത്തിലും ലക്ഷ്യത്തിലുമൊക്കെ മറ്റു പ്രബോധന-സംസ്‌കരണ പ്രഭാഷണങ്ങളോട് ഖുത്വ് ബക്ക് സാദൃശ്യം കാണാമെങ്കിലും അതിന്റെ ആത്മാവ് വേറെ തന്നെയാണ്. അത് പള്ളികളില് ജുമുഅയോട് അനുബന്ധിച്ച് മാത്രം നിര്‍വഹിക്കപ്പെടുന്നവയാണ്. ബാങ്കിനും ഇഖാമത്തിനുമിടയിലാണ് അതിന്റെ സമയം. അംഗസ്‌നാനം കഴിഞ്ഞ് നമസ്‌കാര സ്ഥലത്ത് ഹാജരായ മനുഷ്യരില് വിശ്വാസവും ദൈവ ഭക്തിയും നിറക്കുകയാണ് അതിന്റെ ലക്ഷ്യം. അതിന്നുതകുന്നതായിരിക്കണം അവിടെ കൈകാര്യം ചെയ്യപ്പെടുന്ന വിഷയം. പൊതുവേദിയില് വെച്ച് പൊതുജനങ്ങളോട് നടത്തുന്ന 'മൈതാന പ്രസംഗം' മിമ്പറില് അഭികാമ്യമല്ല. ഇവിടെ ചില സംശയങ്ങള് ഉയര്‍ന്നു വരിക സ്വാഭാവികമാണ്. മുന്‍ചൊന്ന രൂപത്തില് ദുഹ് ര് നമസ്‌കാരത്തിലെ രണ്ട് റകഅത്തിന്റെ സ്ഥാനത്തുള്ള ഒരു ഇബാദത്താണ് ഖുത്വ്ബയെങ്കില്, എന്തുകൊണ്ടത് ബാങ്കിനും ഇഖാമത്തിനും ഇടയില് വന്നു? അല്ലെങ്കില് പതിവിനു വിപരീതമായി ബാങ്കിനും ഇഖാമത്തിനും ഇടയില് നീണ്ട ഇടവേള എന്ത് കൊണ്ട്? പല മിമ്പറുകളില് നിന്നും നീട്ടി വലിച്ച, സാഗരഗര്‍ജന ഖുത്വ് ബകള് കേള്‍ക്കുന്നത് എന്തുകൊണ്ട്? ശ്രോതാക്കളെ മടുപ്പിക്കുകയും അവര് ഉറക്കം തൂങ്ങാനും വുദു മുറിഞ്ഞു പോവാനും ഇടയാക്കുകയും ചെയ്യുന്ന വിധത്തില് ഖുത്വ് ബകള് നീണ്ടിഴഞ്ഞു പോകുന്നത് ശരിയാണോ?\nഇത്തരം സംശയങ്ങള്‍ക്കൊന്നും ഇടം നല്‍കാത്ത വിധത്തില് പ്രവാചകന് പ്രഖ്യാപിച്ചു: 'ഒരാളുടെ ദീര്‍ഘിച്ച നമസ്‌കാരവും ഹ്രസ്വമായ ഖുത്വ് ബയും അദ്ദേഹത്തിന്റെ ഫിഖ്ഹിന്റെ നിദര്‍ശനമാണ്. അതുകൊണ്ട് നിങ്ങള് നമസ്‌കാരം ദീര്‍ഘിപ്പിക്കുക, ഖുത്വ് ബ ചുരുക്കുകുയം ചെയ്യുക'. (മുസ് ലിം).\nഭക്തിസാന്ദ്രവും സംക്ഷിപ്തവുമായിരിക്കണം മിമ്പറില് നിന്ന് കേള്‍ക്കുന്ന ജുമുഅ ഖുത്വ് ബയെന്നതില് രണ്ടഭിപ്രായമില്ല. പ്രബോധനത്തിനുള്ള ഏക വഴി ഖുത്വ് ബയാണെന്ന ധാരണ തിരുത്തുകയും വേണം. മിമ്പറില് നിന്നുള്ള ആഹ്വാനങ്ങളും നിര്‍ദേശങ്ങളും ജനങ്ങള് അംഗീകരിക്കേണ്ടതുണ്ട്. അതിന് അതിന്റെ ഗാംഭീര്യവും മഹത്വവും ഉണ്ടായാല് മാത്രമേ ജനമനസ്സുകളില് സ്വാധീനം ചെലുത്താന് കഴിയൂ. തര്‍ക്ക പ്രശ്‌നങ്ങള് കൈകാര്യം ചെയ്യാനും, സ്വന്തം വീക്ഷണത്തോട് വിയോജിപ്പുള്ളവരെ വിമര്‍ശിക്കാനും ഖുത്വ് ബ ഉപയോഗപ്പെടുത്തിക്കൂടാ. താരതമ്യേന തര്‍ക്കമറ്റ ദീനീ വിഷയങ്ങളാണ് ഖുത്വ് ബയില് കൈകാര്യം ചെയ്യേണ്ടത്. ഓരോ ജുമുഅയും പാപമോചനത്തിനുള്ള വഴിയാണ്. എതിര് വീക്ഷണങ്ങളെ തീരെ പരിഗണിക്കാതെയുള്ള അഭിപ്രായങ്ങള് ജുമുഅക്ക് വരുന്നവരെ മടുപ്പിക്കുന്നത് തീര്‍ച്ചയാണ്. ഐക്യത്തിന്റെ പ്രതീകമായ ജുമുഅ അനൈക്യത്തിന് നിമിത്തമാകുന്നത് ഏന്തുമാത്രം ദുഃഖകരമാണ്. മനുഷ്യന് തത്വജ്ഞാനവും വിജ്ഞാനീയങ്ങളും നല്‍കാനും അവരെ സംസ്‌കരിക്കാനും വേണ്ടിയുള്ള പ്രവാചക നിയോഗത്തെ എടുത്ത പറുയന്ന 'അല് ജുമുഅ' എന്ന അധ്യായം തന്നെ ഐക്യത്തിന്റെ പ്രതീകമാണല്ലോ. വെള്ളിയാഴ്ച്ച ഒത്തുകൂടുന്നവരില് പണ്ഡിതന്, പാമരന്, മുതിര്‍ന്നവര്, കുട്ടികള്, ആരോഗ്യന്, അനാരോഗ്യന്, സമ്പന്നന്, ദരിദ്രന് തുടങ്ങി പലതരക്കാരുണ്ടാകും. അവരെ അഭിമുഖീകരിക്കുമ്പോള് തന്റെ ഭാഷാ പരിജ്ഞാനവും വാഗ്വിലാസവും പ്രകടിപ്പിക്കാനാണ് ഖതീബ് മുതിരുന്നതെങ്കില്, അത് തികഞ്ഞ വങ്കത്തമായിരിക്കും. കടുകട്ടിയുള്ള ഭാഷ നിശ്ശേഷം ഒഴിവാക്കുക. അത് ഭൂരിഭാഗത്തിന്റെയും വെറുപ്പ് സമ്പാദിക്കാനെ ഉതകൂ. ലളിത ഭാഷയില് കാര്യങ്ങള് അവതരിപ്പിച്ച് അവരുടെ മനസ്സിനെ ഇണക്കുകയാണ് വേണ്ടത്.\nപ്രവാചക മാതൃക മാത്രമാണ് ഖുതുബയില് നമുക്ക് മാതൃകയാവേണ്ടത്. ചുരുങ്ങിയ സമയത്തില് പറയാനുള്ളത് സമഗ്രമായി പറയുകയായിരുന്നു പ്രവാചകന് ചെയ്തിരുന്നത്. വസ്തുതപരമായിരിക്കണം അവതരണം. മൊത്തം പ്രസംഗങ്ങളില് പ്രവാചകനും അനുയായികളും സ്വീകരിച്ചിരുന്ന നയമായിരുന്നു ഇത്. സ്വഹാബികളില് ഒന്നാന്തരം പ്രസംഗകന്‍മാരുണ്ടായിരുന്നെങ്കിലും അധികം നീട്ടി വലിച്ച് പ്രസംഗിച്ചതായി ആരെയും ഉദ്ധരിക്കപ്പെട്ടിട്ടില്ല. ബുദ്ധിമാന്‍മാരുടെ പ്രഭാഷണത്തിലുണ്ടായിരിക്കേണ്ട നാല് അടിസ്ഥാന കാര്യങ്ങള് നബി നിര്‍ണയിച്ചതായി ഉദ്ധരിക്കപ്പെട്ടിട്ടുണ്ട്. ജാബിറുബ്‌നു അബ്ദില്ലായില് നിന്ന് നിവേദനം. നബി പറഞ്ഞു: 'നിങ്ങളില് എനിക്കേറ്റവും ഇഷ്ടപ്പെട്ടവരും അന്ത്യദിനത്തില് എന്നോട് ഏറ്റവും അടുപ്പമുള്ളവരും നിങ്ങളിലെ സല്‍സ്വഭാവികളാണ്. എനിക്കേറ്റവും വെറുപ്പുള്ളവരും അന്ത്യദിനത്തില് എന്നോട് അകന്നവരും വായാടികളും വാചാലന്‍മാരും ഔന്നത്യഭാവത്തോടെ വായനിറച്ചു സംസാരിക്കുന്നവരുമാണ്' (തിര്‍മിദി). സാധാരണ സംസാരത്തില് പോലും ഉപേക്ഷിക്കപ്പെടേണ്ട ഇത്തരം ദുര്‍ഗുണങ്ങള് മിമ്പറുകളില് ഒരിക്കലും സ്ഥാനം പിടിക്കാന് പാടില്ലാത്തതാണ് എന്ന് പ്രത്യേകം പറയേണ്ടതില്ലല്ലോ. മറ്റൊരു തിരുവചനം കാണാം: 'വിടുവായനായ പ്രസംഗകനെ അല്ലാഹു വെറുക്കുന്നു' (അബൂ ദാവൂദ്, തിര്‍മുദി).\nതത്സംബന്ധമായി ഇനിയും ധാരാളം തെളിവുകള് നിരത്താന് കഴിയും. പ്രഭാഷണത്തേക്കാള് പ്രവര്‍ത്തനത്തിനു മുന്‍തൂക്കം നല്‍കിയ ഒരു പ്രത്യശാസ്ത്രത്തിനു അങ്ങനെയാവേനേ തരമുള്ളൂ. അനുവാചകരെ അലോസരപ്പെടുത്താതെ താന് പറയാനുദ്ദേശിക്കുന്ന കാര്യങ്ങള് സഗൗരവം സംക്ഷിപ്തമായി അവതരിപ്പിച്ച്, മാതൃകയെന്നോണം ജീവിതത്തില് പകര്‍ത്തികാണിച്ചു കൊടുക്കുകാണ് ഖതീബ്ബും ഇമാമും പ്രബോധകനും ചെയ്യേണ്ടത്. ജീവിതത്തില് തങ്ങിനില്‍ക്കാതെ വായുവില് ലയിച്ചുചേരുന്ന ജല്പനങ്ങള്‍കൊണ്ട് ഒരു പ്രയോജനവുമില്ലെന്ന് ഖതീബുമാര് മനസ്സിലാക്കണം.


Automobile sale in India faces sharpest decline in 19 years, many loses job | കിതച്ച് കിതച്ച് വാഹന വിപണി; 19 വർഷത്തിനിടയിലെ ഏറ്റവും വലിയ ഇടിവ്, പതിനായിരങ്ങൾക്ക് ജോലി നഷ്ടമായി - Malayalam Oneindia\nഡ്രൈവിങ് ടെസ്റ്റിന് ഇനിമുതല് നാനോ വേണ്ട\nമലയാളം ഡ്രൈവ്സ്പാര്‍ക്ക് ഡോട് കോം\nഡ്രൈവ്സ്പാര്‍ക് ഡോട് കോം ഉടന്!\nPublished: August 14 2019, 0:17 [IST]\nദില്ലി: രാജ്യത്തെ വാഹന വിപണിയിൽ കടുത്ത മാന്ദ്യം. വാഹന വിൽപ്പനയിൽ 18.7 ശതമാനത്തിന്റെ ഇടിവാണ് ഉണ്ടായിരിക്കുന്നത്. കഴിഞ്ഞ 19 വർഷത്തിനിടെയിലുള്ള ഏറ്റവും താഴ്ന്ന നിരക്കാണിത്. സൊസൈറ്റി ഓഫ് ഇന്ത്യൻ ഓട്ടോമൊബൈൽ മാനുഫാക്ച്ചേഴ്സാണ് ഇത് സംബന്ധിച്ച കണക്ക് പുറത്ത് വിട്ടത്. ഇക്കഴിഞ്ഞ ജൂലൈയിൽ പാസഞ്ചർ വെഹിക്കിൾസും ഇരു ചക്രവാഹനങ്ങളും ഉൾപ്പെടെ 18,25,148 വാഹനങ്ങളുടെ വിൽപ്പന നടന്നപ്പോൾ കഴിഞ്ഞ വർഷം അത് 22,45,223 ആയിരുന്നു.\nരാഹുൽ ഗാന്ധിയും കശ്മീർ ഗവർണറും നേർക്കുനേർ; രാഹുൽ പ്രശ്നം രാഷ്ട്രീയവൽക്കരിക്കുന്നുവെന്ന് ആരോപണം\nമാന്ദ്യം രൂക്ഷമായതോടെ പതിനയ്യായിരത്തിൽ അധികം ജീവനക്കാർക്കാണ് കഴിഞ്ഞ മൂന്ന് മാസത്തിനുള്ളിൽ തൊഴിൽ നഷ്ടമായത്. ഇതിന് മുമ്പ് 2000ലാണ് വാഹനവിപണി കൂപ്പുകുത്തിയത്. 21.81 ശതമാനത്തിന്റെ ഇടിവാണ് അന്ന് വാഹന വിൽപ്പനയിലുണ്ടായത്.\nപാസഞ്ചർ വാഹന വിൽപ്പനയിൽ മാത്രം 30,98 ശതമാനത്തിന്റെ ഇടിവാണ് ഉണ്ടായിരിക്കുന്നത്. കഴിഞ്ഞ വർഷം ജൂലൈ മാസത്തിൽ 2,90,931 യൂണിറ്റുകൾ വിറ്റഴിച്ചപ്പോൾ ഈ വർഷം അത് 2,00,790 ആയി കുറഞ്ഞു. തുടർച്ചയായ ഒൻപതാം മാസമാണ് വിപണി നഷ്ടം നേരിടുന്നത്.\nഇരുചക്ര വാഹനങ്ങളുടെ വിൽപ്പനയിൽ 16.82 ശതമാനത്തിന്റെ കുറവാണ് രേഖപ്പെടുത്തിയിരിക്കുന്നത്. കഴിഞ്ഞ വർഷം ജൂലൈയിൽ 18,17, 406 യൂണിറ്റ് ഇരുചക്ര വാഹനങ്ങൾ വിറ്റഴിച്ചപ്പോൾ ഇക്കൊല്ലം അത് 15,11,692 ആയി കുറയുകയായിരുന്നു. വാണിജ്യ ആവശ്യങ്ങൾക്കായി ഉപയോഗിക്കുന്ന വാഹനങ്ങളുടെ വിൽപ്പനയിൽ 25.71 ശതമാനം ഇടിവാണ് ഉണ്ടായിരിക്കുന്നത്.\nകൂടുതൽ automobile വാർത്തകൾ\nഓടിക്കൊണ്ടിരുന്ന നാനോയ്ക്ക് തീ പിടിച്ചു\nഫെബ്രുവരി 15 മുതൽ ഫാസ്റ്റ് ടാഗ് നിർബന്ധം: ഇല്ലാത്തവർക്ക് തുകയുടെ രണ്ടിരട്ടി പിഴ\nതെലങ്കാനയിൽ ശക്തമായ മഴ തുടരുന്നു: വെള്ളപ്പൊക്കത്തിൽ ഒരാൾ ഒഴുകിപ്പോകുന്നതിന്റെ ദൃശ്യങ്ങൾ പുറത്ത്!!\nഎസ്ഡിപിഐ പ്രവർത്തകന്റെ കൊലപാതകം: കയ്യും കാലും അനക്കാനാവാതെ നിലത്തുകിടത്തി വെട്ടിക്കൊലപ്പെടുത്തി;മൊഴി\nഎസ്ഡിപിഐ പ്രവർത്തകന്റെ കൊലപാതകം: അക്രമികൾ എത്തിയത് വാടകയ്ക്കെടുത്ത കാറിൽ, കേസിൽ സഹോദരിയുടെ മൊഴി!\nഎസ്ഡിപിഐ പ്രവർത്തകന്റെ കൊല: പ്രതികളെ സഹായിച്ച മൂന്നു പേർ കസ്റ്റഡിയിലെന്ന് പോലീസ്\nസലാഹുദ്ദീനെ വെട്ടിയത് സഹോദരിമാർക്ക് മുമ്പിലിട്ട്: ജീവൻ നഷ്ടമായത് തല പിളർത്തിയുള്ള വെട്ടിൽ!!\nautomobile vehicle market business ഓട്ടോമൊബൈല് വാഹനം വിപണി ബിസിനസ്\nAutomobile sale in India faces sharpest decline in 19 years, many loses job\nStory first published: Wednesday, August 14, 2019, 0:17 [IST]


ലൈംഗിക ബന്ധത്തിന് ആളൊഴിഞ്ഞ ഇടം തേടി നടന്ന കമിതാക്കള് കാറുമായി ഇറങ്ങിയത് വയലില്: ചെളിയില് താഴ്ന്ന കാറില് പെട്ടവരെ രക്ഷിച്ചത് റിക്കവറി സംഘം\nHome » WORLD » ലൈംഗിക ബന്ധത്തിന് ആളൊഴിഞ്ഞ ഇടം തേടി നടന്ന കമിതാക്കള് കാറുമായി ഇറങ്ങിയത് വയലില്: ചെളിയില് താഴ്ന്ന കാറില് പെട്ടവരെ രക്ഷിച്ചത് റിക്കവറി സംഘം\nNov 1, 2020 Editor\nഇണചേരാനുള്ള ആഗ്രഹവുമായി ഇടം തേടി നടന്ന കമിതാക്കള് ചെന്ന് പെട്ടത് ഒരു വയലിന് നടുവില്. കാര് കിടക്കമുറിയാക്കി അവര് പ്രണയം പങ്കിട്ടു. ആദ്യസമാഗമമായിരുന്നതു കൊണ്ടാകാം തീവ്രത അല്‍പം കൂടുതലായിരുന്നു. തിരിച്ചു പോകാന് നോക്കിയപ്പോഴാണ് വയല്‍ക്കളിക്കാര് ഞെട്ടിയത്. കാറിന്റെ ചക്രങ്ങള് വയലില് താഴ്ന്നു പോയിരിക്കുന്നു. ലൈംഗിക ബന്ധത്തിന്റെ അനുഭൂതിയൊക്കെ പോയി മറഞ്ഞു. കാറില് നടന്ന അധ്വാനത്തിന്റെ പത്തിരട്ടി വേണ്ടി വന്നു അത് ചെളിയില് നിന്ന് ഇറക്കാന്.\nലണ്ടനിലെ ബെക്കിങ്ഹാംഷെയറിലെ മില്‍ട്ടണ് കീന്‍സില് നടന്ന ഈ കൌതുകകരമായ സംഭവത്തെപ്പറ്റി മിറര് ഡോട്ട് കോ യുക്കെ എന്ന മാധ്യമമാണ് റിപ്പോര്‍ട്ട് ചെയ്!തത്. ശാരീരിക ബന്ധത്തില് ഏര്‍പ്പെടുന്നതിനായി ഒരു പാടത്തേക്ക് ഫോര്‍ഡ് ഫോക്കസ് എന്ന കാര് ഓടിച്ചു പോയതായിരുന്നു ഇവര്. അതിനായി എത്തിയതോ, ബക്സിലെ മില്‍ട്ടണ് കീന്‍സിലെ ചെളി നിറഞ്ഞ പാടത്തിലും.\nഒടുവില് ലൈംഗിക ബന്ധത്തിന് ശേഷം വാഹനത്തില് കിടന്ന് ഉറങ്ങിപ്പോയ ഇരുവരും പിറ്റേന്ന് സ്ഥലം ഉടമയായ കര്‍ഷകന്റെ ശബ്ദം കേട്ടാണ് ഉണര്‍ന്നത്. ഇവര് അതിനായി പാടം തന്നെ തിരഞ്ഞെടുത്തു എന്നത് കര്‍ഷകനെ പ്രകോപിതനാക്കിയിരുന്നു. പക്ഷെ വിവരം പോലീസില് അറിയിക്കാതെ സംഭവം ഒതുക്കിത്തീര്‍ക്കാനായിഇവര് 50 പൗണ്ട് (ഏകദേശം 5000 രൂപ) ബഹളം വച്ച കര്‍ഷകന് നല്‍കുകയും ചെയ്തു.\nഅതിന്വ ശേഷമാണ് വാഹനം മുന്നോട്ടെടുക്കാന് നോക്കിയതും കാര് അനങ്ങുന്നില്ല എന്ന് മനസിലായതും. അതോടുകൂടി ഒരു റിക്കവറി സംഘത്തെ ഇവര് വിളിച്ചുവരുത്തി വാഹനം വയലിന്റെ പുറത്തെത്തിക്കുകയായിരുന്നു. എന്തായാലും ഈ റിക്കവറി സംഘമാണ് പിന്നീട് ഈ വിവരങ്ങള് സോഷ്യല് മീഡിയയിലൂടെ പങ്കുവച്ചത്. തങ്ങളുടെ കുറച്ചുകാലത്തെ പ്രവര്‍ത്തനത്തിനിടെ കിട്ടിയ വളരെ രസകരമായ ഒരു ദൗത്യമായിരുന്നു ഇതെന്നാണ് ഇവര് പറഞ്ഞത്.\nതുര്‍ക്കിയില് ഭൂകമ്പം: സൂനാമി മുന്നറിയിപ്പ്; 12 മരണം\nഫ്രാന്‍സിനു പിന്നാലെ ഓസ്ട്രിയയിലും ഭീകരാക്രമണം\nസ്വപ്‌നയും സരിത്തും മാപ്പുസാക്ഷികളാ...\nചൊവ്വാഴ്ച ഭാരത ബന്ദിന് ആഹ്വാനം...\n5718 പേര്‍ക്ക് കൂടി കോവിഡ്, ടെസ്റ്റ...\nപത്താം ക്ലാസുകാരിക്ക് ഏഴുമാസം ഗര്‍ഭ...\nസ്വര്‍ഗത്തിലെ പഴം ഇതാ ഭൂമിയില്: കര...\nസ്വപ്‌നയും സരിത്തും മാപ്പുസാക്ഷികളായേക്കും.....\nകൊച്ചി: സ്വര്‍ണം,... read more »\nന്യൂഡല്‍ഹി:... read more »\n5718 പേര്‍ക്ക് കൂടി കോവിഡ്, ടെസ്റ്റ് പോസിറ്റിവിറ്റ...\nതിരുവനന്തപുരം: കേരളത്തില്... read more »\nപത്താം ക്ലാസുകാരിക്ക് ഏഴുമാസം ഗര്‍ഭം: പത്തൊന്‍പതുക...\nചെങ്ങന്നൂര്:... read more »\nസ്വര്‍ഗത്തിലെ പഴം ഇതാ ഭൂമിയില്: കരള് വീക്കത്തിനു...\nകോന്നി: കരള്‍വീക്കവും... read more »\nമഹിളാ കോണ്‍ഗ്രസ് മുന് മണ്ഡലം ഭാരവാഹി ഷീജാ കൃഷ്ണന്...\nകടമ്പനാട് :... read more »\nഅയല്‍വാസിയുടെ വീട്ടില് യുവതി മരിച്ച നിലയില്...\nമുളന്തുരുത്തി:... read more »\nകെഎസ്എഫ്ഇയില് തിങ്കളാഴ്ച ആഭ്യന്തര ഓഡിറ്റ് നടത്താന...\nകടമ്പനാട്ട് വാര്‍ഡ് മെമ്പര്‍ക്ക് ലൈഫ് പദ്ധതിയില് ...\nപത്തനംതിട്ട; വികസനം... read more »\nമറഡോണയുടെ ഓര്‍മകളുമായി മലയാളിയായ മുന് ഡ്രൈവര്...\nദുബായ് :’ഞാന് ഡീഗോ... read more »\nദുബായ് ആംബുലന്‍സിലെ ആദ്യ സ്വദേശി വനിതാ ഡോക്ടര്...\nദുബായ്: ജീവിത വൈതരണികള്... read more »\nകെ. സുരേന്ദ്രനോട് പിണറായി സര്‍ക്കാരിനുള്ള ഭയം ഇതു ...\nതിരുവല്ല: കെ. സുരേന്ദ്രനോട്... read more »


ബിഎസ്എന്‍എല് ചെയ്യേണ്ടത് :: Janmabhumi Daily\nThursday7May 2015 1:54 am IST\nബിഎസ്എന്‍എല്ലിന് വന്‍തോതില് ലാന്‍ഡ് ലൈന് വരിക്കാരെ നഷ്ടമായെന്നും നഷ്ടപ്പെട്ട പ്രതാപം തിരിച്ചുപിടിക്കാന് വമ്പന് പ്രഖ്യാപനവുമായി പ്രസ്തുത സ്ഥാപനം വരുന്നുവെന്നും വാര്‍ത്ത(ബിഎസ്എന്‍എല് ലാന്‍ഡ് ഫോണുകള് ഇനി രാത്രി മുഴുവന് സൗജന്യം- ജന്മഭൂമി- 24.4.2015). എങ്ങനെ വരിക്കാരെ നഷ്ടപ്പെടാതിരിക്കും? ലാന്‍ഡ് ലൈന് വീട്ടില് വെക്കുന്നത് ആവശ്യത്തിന് മറ്റുള്ളവരെ വിളിക്കാനും, മറ്റുള്ളവര്‍ക്ക് ഇങ്ങോട്ട് വിളിക്കാനുമാണ്. ഒന്നുകില് ലൈനിന് തകരാറ്, അല്ലെങ്കില് സെറ്റിന് തകരാറ്. പരാതി പറഞ്ഞുപറഞ്ഞു മടുത്തു. പരാതി പരിഹരിക്കാന് സാധാരണഗതിയില് ആരെങ്കിലും വന്നാലായി. വന്നാലും തകരാറ് തീര്‍ത്തുപോകുമ്പോഴേക്ക് വീണ്ടും മറ്റൊരു തകരാറ്. ഫലത്തില് ഇങ്ങനെ ഒരു വസ്തു വീട്ടിലുണ്ടെങ്കിലും പ്രയോജനമില്ലാത്ത അവസ്ഥ. ഇത് അറിഞ്ഞിടത്തോളം ഒറ്റപ്പെട്ട സംഭവമല്ല. പരക്കേ ഉള്ളതാണ്. ഒരനുഭവം കുറിക്കട്ടെ. 2014 സെപ്റ്റംബര് മുതല് നവംബര് വരെ മൂന്നു മാസത്തിലേറെക്കാലം എന്റെ ലാന്‍ഡ് ലൈന് തകരാറിലായിരുന്നു. നിരന്തരം പരാതി കൊടുത്തുകൊണ്ടിരുന്നു. ഇങ്ങോട്ട് എന്തെങ്കിലും പ്രതികരണം-? ഒന്നുമില്ല. പരാതിപ്പെടല്- ഫോണിലൂടെയും രേഖാമൂലമായും തുടര്‍ന്നുകൊണ്ടിരുന്നു. ഒടുവില് ഡിസംബറില് ഒരാള് വന്നു. ശരിയാക്കിത്തന്നു. കൃത്യമായി ബില് അടച്ചിരുന്നതുകൊണ്ട്, മൂന്നുമാസം ഈ വസ്തു പ്രയോജനപ്പെട്ടിട്ടില്ലെന്നതിനാല്, ബില് തുകയില് ഇളവിന് അര്‍ഹതയുണ്ടെന്ന് അറിഞ്ഞു. തുടര്‍ന്ന് കഴിഞ്ഞ മൂന്നു മാസമായി അപേക്ഷകള് അയച്ചുകൊണ്ടിരിപ്പാണ്. അര്‍ഹതയുണ്ടെന്നോ, ഇളവുതരാമെന്നോ തരില്ലെന്നോ... ഒരു മറുപടി... ഇതുവരെ ഇല്ല. എന്റെ ലാന്‍ഡ് ലൈന് സെറ്റ് വീണ്ടും തകരാറിലായി. ഡിപ്പാര്‍ട്ട്‌മെന്റിന്റെ കയ്യിലുള്ള എല്ലാ ഇന്‍സ്ട്രുമെന്റും ഇത്തരത്തിലാണെന്നും പുറമേനിന്നു നല്ലൊരു സെറ്റ് വാങ്ങി വയ്ക്കുകയാണ് ബുദ്ധി എന്നും ബിഎസ്എന്‍എല്ലില് ജോലി ചെയ്യുന്നവരടക്കമുള്ള ചില സുഹൃത്തുക്കള് പറഞ്ഞതനുസരിച്ച് അങ്ങനെ ഒന്നു വാങ്ങിവെച്ചു. പക്ഷേ ലൈനിന് വന്നുകൊണ്ടിരിക്കുന്ന കുഴപ്പങ്ങള് അതുകൊണ്ടു തീരില്ലല്ലോ. ഇപ്പോഴും പ്രശ്‌നം തന്നെ. ഏതുസമയവും ഫോണ് ചത്തുകിടക്കുന്നു. ലാന്‍ഡ് ലൈന് വരിക്കാര് നഷ്ടപ്പെടുന്നതില്, സത്യമായും ബിഎസ്എന്‍എല്ലിന് വിഷമമുണ്ടെങ്കില്, പ്രസ്തുത സ്ഥാപനം ചെയ്യേണ്ടത് വരിക്കാര്‍ക്ക് അര്‍ഹമായ സേവനം വൃത്തിയായും വെടിപ്പായും ലഭ്യമാക്കുക എന്നതു മാത്രമാണ്. പി. ബാലകൃഷ്ണന്, കോഴിക്കോട് എനിക്കും ഒരു ഹിന്ദുവാകണം അസ്തിത്വം തിരിച്ചറിയാതെ, അസംഘടിതമായി നടക്കുന്ന ഹിന്ദുസമൂഹം അറിയേണ്ട നഗ്‌നയാഥാര്‍ത്ഥ്യങ്ങള് ഉള്‍ക്കൊള്ളുന്നതായിരുന്നു 'എനിക്ക് ഒരു ഹിന്ദുവാകണം' എന്ന എസ്. രമേശന്‍നായരുടെ രണ്ടു ഭാഗങ്ങളിലായി വന്ന ലേഖനം. ഓരോ ഹിന്ദുവിനും സത്യത്തിന്റെ വജ്രത്തിളക്കം സമ്മാനിച്ച് അവരെ ഐക്യത്തിന്റെ നാളെയിലേക്കു നയിക്കുന്ന ഈ വാക്കുകള് നിര്‍ബന്ധമായും മനസ്സിലാക്കേണ്ടതാണ്. സുതാര്യവും ശക്തവുമായ ഭാഷയില് ഹിന്ദുമതം അഭിമുഖീകരിക്കുന്ന സകല പ്രതിസന്ധികളെയും പരാമര്‍ശിച്ചത് സാധാരണജനത്തിനും ഉള്‍ക്കൊള്ളുവാന് കഴിയുന്ന തരത്തിലായിരുന്നു. എസ്. രമേശന്‍നായര് ഈ ലേഖനത്തിലൂടെ പറഞ്ഞത് ഓരോ ഹിന്ദുവും ഏറ്റുപറയുന്ന കാലം അതിവിദൂരമല്ല. സി. ഷാജീവ്, പെരിങ്ങിലിപ്പുറം നിഷ്പക്ഷ സര്‍വേ നടത്തിയാലറിയാം എസ്. രമേശന് നായര് ജന്മഭൂമിയില് എഴുതിയ 'എനിക്കും ഒരു ഹിന്ദുവാകണം' എന്ന ലേഖനത്തില്‍പ്പറഞ്ഞത് നൂറില് ഇരുന്നൂറ് ശതമാനവും ഈ ഭാരതത്തില്, കേരളത്തില് നടന്നുവരുന്നത് നാം കാണുന്നു. ഹിന്ദുവിന് ഒരു രക്ഷയുമില്ലാത്ത വിധത്തിലാണ് കാര്യത്തിന്റെ പോക്ക്. 1921 ലെ അവസ്ഥയിലേക്കാണ് കേരളം പോകുന്നത്. ഉന്നതസംസ്‌കാരം പുലര്‍ത്തുന്ന ഭാരതത്തില് പിറന്ന ഹിന്ദു പിറന്നനാട്ടില് തെരുവ് തെണ്ടിയാകാതെ ഇനിയുള്ള കാലം ജീവിക്കണമെങ്കില് ഭാരതഭരണഘടനയില്‍ത്തന്നെ മാറ്റമുണ്ടാകണം. ഇപ്പോള് കേരളത്തില് വ്യാപകമായി മുസ്ലിമും ക്രിസ്ത്യാനിയും മതപ്രചാരണം കൊല്ലത്തില് ഒരുദിവസം പോലും പാഴാക്കാതെ നടത്തുന്നു. ഇവിടുത്തെ കോണ്‍ഗ്രസ് മുന്നണിയും കമ്മ്യൂണിസ്റ്റ് മുന്നണിയും മതേതരത്വം പറഞ്ഞ് ഹിന്ദുസമൂഹത്തെ ഈ മണ്ണില്‍നിന്നും തുടച്ച് നീക്കാന് ശ്രമിച്ചുവരുന്നു. ഹിന്ദു ന്യൂനപക്ഷമായിക്കൊണ്ടിരിക്കുന്നു. അടുത്തുതന്നെ ഇസ്ലാം കേരളത്തെ വെട്ടിമുറിച്ച് ഇസ്ലാമികരാജ്യം സൃഷ്ടിക്കും, ഒരു സംശയവും വേണ്ട. അതിന് വേണ്ടുന്ന മുന്നൊരുക്കങ്ങളാണ് പച്ചബോര്‍ഡും പച്ചസാരിയും ശരിയത്ത് കോളേജും കേരള സര്‍വകലാശാലയിലെ ഇസ്ലാമികപഠന ചെയറും ഒക്കെത്തന്നെ. കേരളത്തിലെ മുസ്ലിങ്ങള് ഇന്ന് ഏറെ ധനവാന്മാരാണ്. കേരളത്തിലെ ഓരോ ജില്ലയിലേയും വാഹനത്തിന്റെ കൊടുക്കല് വാങ്ങല് രജിസ്‌ട്രേഷന് നോക്കിയാല് മനസ്സിലാകും. അവര് ധനവാന്മാരായതുകൊണ്ട് കുറ്റം പറയുന്നതല്ല. വേറിടല് മനോഭാവത്തിലാണ് അവരുടെ പോക്ക്. ഹിന്ദുവിനെ നേരിട്ട് കണ്ടാല് പണ്ടത്തെപോലെയല്ല. യാതൊരു പരിചയഭാവംപോലും പ്രകടിപ്പിക്കില്ല. ഇന്ന് അവര് സ്വയം പര്യാപ്തമാണ്. ഈ മനോഭാവം ശരാശരി ഹിന്ദുവും മനസ്സിലാക്കുന്നില്ല. എന്. ഉണ്ണികൃഷ്ണന്, കടിയങ്ങോട്, കോഴിക്കോട്\nഇവരെ പൊതുജനങ്ങളാണ് കൈകാര്യം ചെയ്യേണ്ടത്\nധര്‍മനിഷ്ഠ സ്വയം ചെയ്യേണ്ടത്: ഭാര്‍ഗവറാം\nവാളയാര് പെണ്‍കുട്ടികള്‍ക്ക് നീതി ലഭിക്കാന് ചെയ്യേണ്ടത്\nകേരളം ചര്‍ച്ച ചെയ്യേണ്ടത് വികസനം: പുരന്ദേശ്വരി


യമനില് വെടിനിര്‍ത്തല് ആവശ്യവുമായി സൗദിയും യു.എ.ഇയും\nഏദന് വിമാനത്താവളമുള്‍പ്പെടെ തെക്കന് വിഭജനവാദികളുടെ നിയന്ത്രണത്തിലാണ്.\n26 Aug, 2019 at 06:20 PM\nയമനിലെ പ്രശ്നങ്ങള് രൂക്ഷമാകാതിരിക്കാന് വെടിനിര്‍ത്തല് ആവശ്യപ്പെട്ട് യു.എ.ഇയും സൗദിയും രംഗത്തെത്തി. തെക്കന് വിഭജനവാദികള് വിവിധ ഭാഗങ്ങള് പിടിച്ചെടുത്തതോടെ ഭരണകൂടത്തിന്റെ നിലനില്‍പ് അപകടാവസ്ഥയിലാണ്. പ്രശ്നം രൂക്ഷമാക്കുന്ന ഹൂതികള്‍ക്കെതിരെ നടപടി ശക്തമാക്കിയതായി സഖ്യസേന അറിയിച്ചു.\nയമന് തലസ്ഥാനമായ സന്‍ആ ഹൂതികളുടെ നിയന്ത്രണത്തിലാണ്. നിലവില് യമന് ഭരണകൂടത്തിന്റെ ആസ്ഥാനമായ ഏദന് വിഭജനവാദികളും പിടിച്ചെടുത്തു. ഇതോടെ ഭരണകൂടത്തിന്റെ നില പരുങ്ങലിലായി. യു.എ.ഇ പിന്തുണയുള്ള വിഭജനവാദികളോട് പിന്മാറാന് ആവശ്യപ്പെട്ടെങ്കിലും ഇത് ഭാഗികമായാണ് നടപ്പായത്.\nഏദന് വിമാനത്താവളമുള്‍പ്പെടെ തെക്കന് വിഭജനവാദികളുടെ നിയന്ത്രണത്തിലാണ്. 1990ന് മുമ്പേയുള്ളത് പോലെ തെക്കന് യമന് പുനസ്ഥാപിക്കണമെന്ന ആവശ്യക്കാരാണ് വിഭജനവാദക്കാര്. ഇവര് കൂടുതല് പ്രവിശ്യകള് പിടിച്ചെടുത്തു തുടങ്ങിയതോടെ യു.എ.ഇയും സൌദിയും വെടിനിര്‍ത്തല് നിര്‍ദേശം മുന്നോട്ട് വെച്ചു.\nപ്രശ്ന പരിഹാരത്തിന് ശ്രമം കാണാനുള്ള നീക്കത്തിലാണ് യു.എന് ഹൂതികളുമായുള്ള സമാധാന ചര്‍ച്ച യു.എന്നിന് തുടങ്ങാന് താല്‍പര്യമുണ്ട്. ഇത് സാധ്യമാക്കാന് ആദ്യം വിഭജവവാദികളുമായി ചര്‍ച്ച വേണം. ഇതിന് മുന്നോടിയായാണ് വെടിനിര്‍ത്തല് നിര്‍ദേശം.\nശൈഖ് സബാഹ് അൽ അഹ്‍മദ് അൽ ജാബിറിന്‍റെ സംസ്കാരം ഇന്ന്; രാജ്യത്ത് 40 ദിവസത്തെ ഔദ്യോഗിക ദുഃഖാചരണം


By online desk.23 09 2019\nശുചിത്വ സന്ദേശം പകര്‍ന്ന് പാട്ടും നൃത്തവും കുറിക്കുകൊള്ളുന്ന ചോദ്യങ്ങളുമായി അവരെത്തി. കാണികളെ മുഴുവന് കയ്യിലെടുത്ത് കാന്‍സാന് കുട്ടികള് വേദികളില് നിന്ന്് വേദികളിലേക്ക്. നാടകം കഴിയുമ്പോള് കയ്യടിയും ഒപ്പം കൈനിറയെ സമ്മാനങ്ങളും. കുട്ടികള്‍ക്ക് സ്‌നേഹ ചുംബനം നല്‍കി അമ്മമാരും അമ്മൂമ്മമാരും. കുഞ്ഞുകുഞ്ഞുചോദ്യങ്ങളുയര്‍ത്തി അവര് ഒരു വലിയ സന്ദേശമാണ് അവര് നല്‍കുന്നത്. ആലപ്പുഴയെ സമ്പൂര്‍ണ ശുചിത്വ നഗരമാക്കാനുള്ള ക്യാമ്പയിന്റെ ഭാഗമായി ഒക്ടോബര്5വരെ നീളുന്നതാണ് കാന്‍സാന്. ആലപ്പുഴയുടെ ജീവനാഡികളായ കനാലുകളുടെ സംരക്ഷണമാണ് ക്യാമ്പയിന്റെ ലക്ഷ്യം. സെപ്തംബര് 13 നാണ് ക്യാമ്പയിന് തുടങ്ങിയത്.\nകാന്‍സാന് ക്യാമ്പയിന്റെ ഭാഗമായുള്ള കുട്ടികളുടെ കലാജാഥയാണ് നഗരത്തിന്റെ മനംകവര്‍ന്ന് മുന്നേറുന്നത്. നഗരത്തിലെ സ്‌കൂളുകളില് നിന്ന് തിരഞ്ഞെടുത്തപ്പെട്ട വിദ്യാര്‍ത്ഥികള് ഉള്‍പ്പെടുന്ന കലാസംഘമാണ് നാടകം അവതരിപ്പിക്കുന്നത്. നാടകസംഘത്തില് 28 കുട്ടികളാണുള്ളത്. മനോജ് നാരായണനാണ് നാടകത്തിന്റെ സംവിധായകന്. കോഴിക്കോട് അബൂബക്കറാണ് നാടകത്തിന്റെ രചന. കഥ പറച്ചിലും പാട്ടും നൃത്തവുമൊക്കെയായി പ്രേക്ഷകരോട് നേരിട്ട് സംവദിക്കുന്ന കാക്കാരശ്ശി നാടകത്തിന്റെ ശൈലിയിലാണ് നാടകം. ആലപ്പുഴ നഗരത്തിലെ തോടുകള്, ഒരുകാലത്ത് വാണിജ്യാവശ്യത്തിനായി നിര്‍മിക്കപ്പെട്ടവയാണ്. പിന്നീട് മാലിന്യങ്ങള് വലിച്ചെറിയാനും ഓടകള് തുറന്നുവിടാനുമുള്ള ഇടമായി ആലപ്പുഴയുടെ ചരിത്രത്തോടു ചേര്‍ന്നുനില്‍ക്കുന്ന ഈ തോടുകള് മാറി. തോടുകളില് മാലിന്യങ്ങള് വലിച്ചെറിയാന് പാടില്ല. അവയെ തിരിച്ചുപിടിക്കണം. നാടകത്തിലൂടെ ഈ സന്ദേശമാണ് കുട്ടികള് നല്‍കുന്നത്. മാലിന്യങ്ങള് ശരിയായി സംസ്‌കരിക്കുന്നതിനെപ്പറ്റിയും നാടകം ബോധവത്കരിക്കുന്നുണ്ട്. 'തോട് ഓടയല്ല, വലിച്ചെറിയലിനെ വലിച്ചെറിയണം കൂട്ടുകാരേ...' എന്ന സന്ദേശത്തോടെയാണ് നാടകം അവസാനിക്കുന്നത്. 25 മിനിട്ടാണ് നാടകത്തിന്റെ ദൈര്‍ഘ്യം.\nപത്തു ദിവസത്തെ ഓണാവധിക്കാലത്താണ് നാടകപരിശീലനം നടന്നത്. നാലു ദിവസം പരിശീലനത്തിനായി ചെലവഴിച്ചപ്പോള് തിരുവോണം, അവിട്ടം നാളുകളില് കുട്ടികള്‍ക്ക് അവധി നല്‍കി. ബാക്കിയുള്ള നാലു ദിവസം നഗരത്തിലെ വിവിധ ഇടങ്ങളില് നാടകം അവതരിപ്പിച്ചു. റെസിഡന്റ്‌സ് അസോസിയേഷനുകള്, ആരാധനാലയങ്ങള്, കവലകള് എന്നിവിടങ്ങളായിരുന്നു നാടകത്തിന്റെ വേദികള്. ഒക്ടോബര്5വരെ ഞായറാഴ്ചകളില് നാടകം അവതരിപ്പിക്കാനാണ് തീരുമാനം. അധ്യയന ദിവസങ്ങളില് നഗരത്തിലെ വിവിധ സ്‌കൂളുകളിലും നാടകം അരങ്ങേറും.\nകാന്‍സാന്റെ ഭാഗമായി ആലപ്പുഴ നഗരത്തിലെ 32 സ്‌കൂളുകളിലും ശുചിത്വ ക്വിസ് മത്സരം നടത്തി. കുട്ടികള് വീടുകള് തോറും ശുചിത്വപ്രതിജ്ഞയുമായി എത്തും. 5000 വിദ്യാര്‍ത്ഥികളുടെ സംഘം ആലപിക്കുന്ന ശുചിത്വഗാനവും കാന്‍സാന് ക്യാമ്പയിന്റെ സമാപന ദിവസം അരങ്ങേറും.


തൃശ്ശൂരിലേക്ക് രക്ഷാപ്രവർത്തനത്തിന് 12 ആർമി ബോട്ടുകൾ കൂടി എത്തും; പുതുതായി4ഹെലികോപ്ടറുകളും... | Thrissur Local News about rescue operation - Malayalam Oneindia\nതൃശ്ശൂരിലേക്ക് രക്ഷാപ്രവർത്തനത്തിന് 12 ആർമി ബോട്ടുകൾ കൂടി എത്തും; പുതുതായി4ഹെലികോപ്ടറുകളും...\nPublished: August 17 2018, 21:56 [IST]\nതൃശ്ശൂർ: ശനിയാഴ്ച മുതല് ചാലക്കുടിയിലേക്ക് 12 ആര്‍മി ബോട്ടുകളും,4ഹെലികോപ്ടറുകളും. രക്ഷാപ്രവര്‍ത്തനത്തിനായി എത്തിക്കുമെന്ന് മുഖ്യമന്ത്രി. ചാലക്കുടിയില് 5550 പേരെ വെള്ളിയാഴ്ച രക്ഷപ്പെടുത്തിയതായി മുഖ്യമന്ത്രി.കേരളത്തില് മഴയുടെ തീവ്രത കുറയും. മഴ മൂന്നു ദിവസം കൂടി തുടരുമെങ്കിലും അതിതീവ്ര മഴ ഉണ്ടാകില്ലെന്ന് കാലാവസ്ഥാ കേന്ദ്രം.\nജില്ലയില് രക്ഷാപ്രവര്‍ത്തനത്തിന് 8 ബാച്ച് കേന്ദ്ര ദുരന്ത നിവാരണസേന. തൃശ്ശൂര് ദേശീയപാതയില് വെള്ളക്കെട്ട്. പാലിയേക്കര ടോള് പ്ലാസ വെള്ളത്തില് മുങ്ങി. ചാലക്കുടി ടൗണും മുരിങ്ങൂര് മേല്‍പ്പാലവും വെള്ളത്തില് മുങ്ങി.\nചാലക്കുടി കുണ്ടൂരിലെ ദുരിതാശ്വാസ ക്യാമ്പില് വെള്ളം കയറി. 5000 പേര് താമസിച്ചിരുന്ന ക്യാമ്പിലാണ് വെള്ളം കയറിയത്. പാവറട്ടി പാങ്ങ് തിരുനെല്ലൂരില്2വീടുകള് തകര്‍ന്നു. തൃശൂര് പൂത്തോളില്2വീടുകള് തകര്‍ന്നു. ആളപായമില്ല. മരുതൂര് കല്ലടിമൂലയില്2വീടുകള് തകര്‍ന്നു. ചൂണ്ടല് - കേച്ചേരി റോഡിലൂടെയുള്ള ഗതാഗതം നിര്‍ത്തിവെച്ചു. റോഡില് വിള്ളല് രൂപപ്പെട്ടതിനെ തുടര്‍ന്നാണ് ഗതാഗതം നിര്‍ത്തിവെച്ചത്.\nശനിയാഴ്ച വരെ മിക്ക തീവണ്ടി സര്‍വീസുകളും റദ്ദാക്കി. തൃശൂല് ജില്ലയില് പെട്രോള് -ഡീസല് വില്പനയ്ക്ക് നിയന്ത്രണം.ചാലക്കുടി സെന്റ് ജെയിംസ് അക്കാദമിയില് രക്ഷാപ്രവര്‍ത്തകരെ കാത്ത് 200-ഓളം പേര്. അധികാരികള് അടിയന്തിരമായി ഇടപെടണമെന്ന് കെട്ടിടത്തില് കുരുങ്ങി കിടക്കുന്നവരുടെ അഭ്യര്‍ത്ഥന.ചാലക്കുടി മേലൂര് ശാന്തിപുരത്ത്6പേരുടെ നില അതീവഗുരുതരം. 80 വയസ് പിന്നിട്ടവര് വൈദ്യസഹായത്തിനായി അഭ്യര്‍ത്ഥിക്കുന്നു. ഫോണ് -80 75 65 94 46.\nThrissur Local News about rescue operation\nStory first published: Friday, August 17, 2018, 21:56 [IST]


'എന്റെ കരിയറും ജീവിതവുമെല്ലാം അത് നശിപ്പിച്ചു. ഇപ്പോഴും പോലീസ് കേസുണ്ട്' മതപരിവര്‍ത്തന നിരോധന നിയമം കുടുംബം തകര്‍ക്കുന്നതിങ്ങനെ - BIGNEWSLIVE | Latest Malayalam News\nലഖ്നൗ : യുപിയില് ലൗ ജിഹാദിനെതിരായ നിയമത്തിന്റെ ആദ്യത്തെ ഇരയാണ് ബറേലി സ്വദേശിയായ ഉവൈഷ് അഹമ്മദ് എന്ന ഇരുപത്തിയൊന്നുകാരന്. സുഹൃത്തായ ഇരുപതുകാരിയെ നിര്‍ബന്ധിച്ച് മതം മാറ്റാന് ശ്രമിക്കുന്നു എന്ന് കാണിച്ച് പെണ്‍കുട്ടിയുടെ അച്ഛന് നല്‍കിയ പരാതിയിലായിരുന്നു ഉവൈഷിനെതിരെ കേസെടുത്തത്.ഓര്‍ഡിനന്‍സ് പാസ്സാക്കി ഇരുപത്തിനാല് മണിക്കൂറിനുള്ളില് തന്നെ ഉവൈഷിനെ അറസ്റ്റ് ചെയ്യുകയായിരുന്നു.\nമൂന്നാഴ്ചത്തെ ജയില്‍വാസത്തിന് ശേഷം പുറത്തിറങ്ങിയ ഉവൈഷിനിപ്പോള് പ്രതീക്ഷകളില്ല.ഉള്ളത്, അപ്രതീക്ഷിതമായി വന്ന പൊലീസ് കേസ് തന്റെ ഭാവി തകര്‍ക്കുമോ എന്ന ആശങ്ക മാത്രം. ഇന്ത്യന് ആര്‍മിയില് ചേരുക എന്ന തന്റെ ആഗ്രഹത്തിന് ജയില്‍വാസം തടയിടുമോ എന്ന ഭീതിയിലാണ് ഈ യുവാവ്. നവംബര് 28നാണ് മകളെ മതം മാറ്റാന് ശ്രമിക്കുന്നു എന്ന് കാട്ടി ടിക്കാറാം റാഥോര് എന്നയാള് പൊലീസില് പരാതി നല്‍കുന്നത്. അന്ന് തന്നെ ഉവൈഷിനെ പോലീസ് അറസ്റ്റ് ചെയ്തു.പെണ്‍കുട്ടി വിവാഹിതയാണ്. സ്‌കൂളില് ഒരുമിച്ച് പഠിച്ച ഇവര് കുറച്ചുകാലം പ്രണയത്തിലായിരുന്നുവെങ്കിലും വേര്‍പിരിഞ്ഞു. പെണ്‍കുട്ടി പിന്നീട് മേയില് മറ്റൊരാളെ വിവാഹം കഴിച്ചു.\nഎന്നാല് തന്റെ മതത്തില് ചേരാന് യുവാവ് നിരന്തരം പെണ്‍കുട്ടിയെ നിര്‍ബന്ധിക്കുന്നു എന്നാണ് പരാതിയിലുള്ളത്. കൊല്ലുമെന്ന് ഭീഷണിപ്പെടുത്തുകയും മതം മാറാന് സമ്മര്‍ദം ചെലുത്തുകയും ചെയ്യുകയാണെന്നാണ് പെണ്‍കുട്ടിയുടെ പിതാവ് ആരോപിക്കുന്നതെങ്കിലും ഇതിലൊന്നും ഒരു കഴമ്പുമില്ലെന്ന് ആവര്‍ത്തിച്ച് പറയുകയാണ് ഉവൈഷ്.\n” നല്ലൊരു ജോലി നേടുക എന്നല്ലാതെ വിവാഹത്തെപ്പറ്റി ഒരാലോചനയും ഇപ്പോഴില്ല. മുസ്ലിം ആയതിന്റെ പേരിലാണ് ഈ വേട്ടയാടലൊക്കെ സഹിക്കേണ്ടി വരുന്നത് എന്ന് തോന്നിയിട്ടുണ്ട്. ഒരു ഹിന്ദു യുവാവ് മുസ്ലിം പെണ്‍കുട്ടിയെ വിവാഹം കഴിച്ചാല് മുകളിലിരിക്കുന്നവര്‍ക്ക് യാതൊരു പ്രശ്നവുമില്ല.” ഉവൈഷ് പറയുന്നു. പെണ്‍കുട്ടിയെ തട്ടിക്കൊണ്ട് പോയി എന്ന പേരിലും 2019 ഓക്ടോബറില് ഉവൈഷിനെതിരെ കേസ് രജിസ്റ്റര് ചെയ്തിരുന്നു. വീട്ടുകാരുടെ സമ്മര്‍ദം മൂലം പെണ്‍കുട്ടി സ്വമേധയാ വീട് വിട്ടതാണെന്ന് ബോധ്യപ്പെട്ടതിനെത്തുടര്‍ന്ന് കേസ് ഒത്തുതീര്‍പ്പാക്കി. തന്നെ മനപ്പൂര്‍വ്വം കേസില് കുടുക്കാന് വേണ്ടിയുള്ള നാടകങ്ങളാണ് നടക്കുന്നതെന്ന് ഉവൈഷ് ആരോപിച്ചു.\n” അന്ന് അവളെ കാണാതാകുമ്പോള് താന് ബന്ധുവീട്ടിലായിരുന്നു. മേയില് അവളുടെ വിവാഹം കഴിഞ്ഞതില് പിന്നെ അവളുമായോ കുടുംബവുമായോ യാതൊരു അടുപ്പവും താന് വച്ചു പുലര്‍ത്തിയിട്ടില്ല. എവിടേയ്ക്കാണ് കല്യാണം കഴിപ്പിച്ചയച്ചിരിക്കുന്നത് എന്ന് പോലും അറിയില്ല.” ഉവൈഷ് പറയുന്നു. മുമ്പ് ഞങ്ങള് തമ്മില് അടുപ്പം ഉണ്ടായിരുന്നുവെങ്കിലും തമ്മില് പിരിഞ്ഞ് ഒരു വര്‍ഷത്തിന് ശേഷമാണ് പെണ്‍കുട്ടി വിവാഹിതയായതെന്നും അന്ന് മുതല് ഇന്ന് വരെ അവളെപ്പറ്റി യാതൊരു വിവരവുമില്ലെന്നും ഉവൈഷ് കൂട്ടിച്ചേര്‍ത്തു.\nബിഎസ്സി ബയോളജി വിദ്യര്‍ഥിയായിരുന്ന ഉവൈഷ് ഡല്‍ഹിയിലേക്ക് മാറിയതിന്റെ പ്രധാന കാരണവും കേസും സമ്മര്‍ദങ്ങളുമാണ്.ഇനിയും ഗ്രാമത്തില് നില്‍ക്കാന് ഉവൈഷിന് താല്പര്യമില്ല.\n” മതം മാറ്റാന് ഞാന് സ്ഥിരം ഭീഷണിയും വഴക്കുമാണെന്നാണ് ടീക്കാറാമും കുടുംബവും പറയുന്നത്. ഞാനവിടെ ചെന്ന് ബഹളമുണ്ടാക്കിയിട്ടണ്ടെങ്കില് ചുറ്റുവട്ടത്തുള്ള ആരെങ്കിലും അറിയാതെ ഇരിക്കുമോ ? ചെറിയ ഒരു ബഹളമോ ഒച്ചകൂട്ടലോ ഉണ്ടായാല് പോലും എല്ലാവും ഓടിക്കൂടുന്ന സ്ഥലമാണ്. ഇത് വരെ അങ്ങനെയൊരു ബഹളം നടന്നതായി ആരും കണ്ടിട്ടില്ല.ഇനിയും ഗ്രമത്തില് നില്‍ക്കുന്നത് ജീവന് ഭീഷണിയാണ്.\nനിയമം പ്രാബല്യത്തിലെത്തിയതിന് ശേഷം ആദ്യത്തെ എഫ്ഐആര് രജിസ്റ്റര് ചെയ്യാനുള്ള തിടുക്കത്തിനാണ് എന്നെയവര് കരുവാക്കിയത്.്അതിന് വേണ്ടി എന്റെ ഭാവി തന്നെയാണ് പണയം വയ്ക്കേണ്ടി വന്നരിക്കുന്നത്. സര്‍ക്കാര് സര്‍വ്വീസില് കയറുക എന്ന എന്റെ സ്വപ്നം നടക്കുമോ എന്നാണിപ്പോളത്തെ ആശങ്ക.” ഉവൈഷ് കൂട്ടിച്ചേര്‍ത്തു.\nവിവാഹത്തിനായുള്ള നിര്‍ബന്ധിത മതംമാറ്റം കുറ്റകരമാക്കിക്കൊണ്ടുള്ളതാണ് യുപി സര്‍ക്കാരിന്റെ ഓര്‍ഡിനന്‍സില് നവംബര് 28നാണ് ഉത്തര്‍പ്രദേശ് ഗവര്‍ണര് ആനന്ദ് പാട്ടീല് ഒപ്പുവയ്ക്കുന്നത്. പത്ത് വര്‍ഷം വരെ തടവും 50000 രൂപ വരെ പിഴയും ലഭിക്കാവുന്ന കുറ്റമാണിത്. ഓര്‍ഡിനന്‍സ് പാസ്സാക്കി ഇരുപത്തിനാല് മണിക്കൂറിനുള്ളില് ഉവൈഷിനെ പോലീസ് അറസ്റ്റ് ചെയ്തു.\nTags: Allegationsfirst man arrestedlend my life


സൗദിയിൽ വിദേശികളുടെ ഡ്രൈവിംഗ് ലൈസൻസിനും നിയന്ത്രണം ഏർപ്പെടുത്താൻ നീക്കം-Saudi To restrict Foreigners licence\nSaudi Traffic Department To Restrict Foreigners Licence\nസൗദിയിൽ വിദേശികളുടെ ഡ്രൈവിങ് ലൈസൻസിനും നിയന്ത്രണം ഏർപ്പെടുത്താൻ നീക്കം\nഇക്കാര്യം സൗദി ഗതാഗത മന്ത്രാലയത്തിന്റെ പരിഗണനയ്ക്ക് വിട്ടിരിക്കുകയാണെന്നാണ് വിവരം\nDecember 02, 2017 09:58:54 am\nറിയാദ്: സൗദിയില് വിദേശികൾക്ക് ഡ്രൈവിങ് ലൈസന്‍സ് അനുവദിക്കുന്നത് നിയന്ത്രിക്കാൻ പുതിയ നിബന്ധനകൾ ഏർപ്പെടുത്താൻ നീക്കം നടക്കുന്നതായി റിപ്പോർട്ട്. സൗദി ട്രാഫിക് വിഭാഗമാണ് ഇത് സംബന്ധിച്ച കാര്യങ്ങൾ പുറത്തുവിട്ടത്.\nഡ്രൈവര് വിസയിലല്ലാതെ മറ്റു തൊഴിലുകള്‍ക്കായി ഇവിടെയെത്തുന്നവർക്ക് പിന്നീട് ലൈസൻസ് നൽകുന്നത് നിയന്ത്രിക്കാനാണ് ശ്രമം. സൗദി ഭരണകൂടവുമായി ഇക്കാര്യം ചർച്ച ചെയ്യുകയാണെന്ന് ട്രാഫിക് മേധാവി ബ്രിഗേഡിയർ ജനറൽ മുഹമ്മദ് ബിൻ അബ്ദുല്ല അൽ ബസ്സാമി പറഞ്ഞു.\nവിദേശികൾക്ക് നിബന്ധനകൾ ഇല്ലാതെ ലൈസൻസ് നൽകുന്നതാണ് അപകടവർദ്ധനവിന്റെ ഒരു കാരണമെന്നാണ് ട്രാഫിക് വിഭാഗത്തിന്റെ കണ്ടെത്തൽ. ഇതേ തുടർന്ന് കുവൈത്തിലും മറ്റും നടപ്പിലാക്കിയ തരം നിയന്ത്രണങ്ങൾ സൗദിയിലും നടപ്പിലാക്കണമെന്ന് ട്രാഫിക് മേധാവി ആവശ്യപ്പെടാൻ കാരണം.\nTags: Driver, Driving License, Saudi Arabia\nലോകകപ്പ്: സ്പെയിനും പോർച്ചുഗലും ഒരു ഗ്രൂപ്പിൽ; ബ്രസീലിനും, അർജന്റീനക്കും ആശ്വാസം\nഓഖി ശക്തിപ്രാപിച്ചു; വേഗത 145 കിമീറ്റർ; കൂറ്റൻ തിരമാലകൾ കേരള തീരത്തേക്ക്\nഖഷോഗി വധം: അഞ്ചുപേര്‍ക്കു വധശിക്ഷ


October 2020 - 7:44 am IST\nനിഫ്റ്റി സ്‌മോള് ക്യാപുകള് 2.03 ശതമാനവും നിഫ്റ്റി മിഡ് ക്യാപുകള് 1.63 ശതമാനം ഇടിഞ്ഞു. ഐടി, ബാങ്കിങ് കമ്പനികളുടെ ഓഹരികളാണ് പ്രധാനമായും കനത്ത നഷ്ടമുണ്ടാക്കിയത്.\nമുംബൈ: മൂന്നു മാസത്തെ ഏറ്റവും വലിയ ഇടിവിൽ ഓഹരി വിപണി. മുംബൈ സ്റ്റോക്ക് എക്സ്ചേഞ്ച് സൂചികയായ സെൻസെക്സ് 1,114.82 പോയിന്‍റ് ഇടിഞ്ഞ് 36,553.60 എന്ന നിലവാരത്തിലാണ് വ്യാപാരം അവസാനിപ്പിച്ചത്. മൂന്ന് ശതമാനത്തിന് അടുത്താണ് (2.96%) ഇടിവ്. 37,304.26 എന്ന ഉയരത്തിൽ എത്തിയതിന് ശേഷമാണ് സെൻസെക്സ് ഇടിഞ്ഞത്. ദേശീയ സ്റ്റോക്ക് എക്സ്ചേഞ്ച് സൂചികയായ നിഫ്റ്റിയും കനത്ത നഷ്ടത്തിലാണ്. 326.30 പോയിന്‍റ് ഇടിഞ്ഞ് 10,805.55 എന്ന നിലവാരത്തിലാണ് വ്യാപാരം അവസാപ്പിച്ചത്.\nനിഫ്റ്റി സ്‌മോള് ക്യാപുകള് 2.03 ശതമാനവും നിഫ്റ്റി മിഡ് ക്യാപുകള് 1.63 ശതമാനം ഇടിഞ്ഞു. ഐടി, ബാങ്കിങ് കമ്പനികളുടെ ഓഹരികളാണ് പ്രധാനമായും കനത്ത നഷ്ടമുണ്ടാക്കിയത്. മെറ്റൽ കമ്പനികളുടെ ഓഹരികൾ നാലു ശതമാനത്തോളം നഷ്ടത്തിലാണ്. 30 സെൻസെക്സ് ഓഹരികളിൽ 29 എണ്ണവും നഷ്ടത്തിലാണ്.\nഇൻ‍ഡസ് ഇൻഡ് ബാങ്ക്, ബജാജ് ഫിനാൻസ്, ടെക്ക് മഹീന്ദ്ര, റിലയൻസ് ഇൻഡസ്ട്രീസ്, എയര്‍ടെൽ, ഐടിസി, ടിസിഎസ് എന്നിവയാണ് പ്രധാനമായി നഷ്ടമുണ്ടാക്കിയ മറ്റു കമ്പനികൾ.\nരൂപയ്ക്ക് എതിരെ ഡോളര് കരുത്താര്‍ജിച്ച് 73.90 എന്ന നിലവാരത്തിലെത്തി. കൊവിഡ് വ്യാപനം യൂറോപ്യൻ രാജ്യങ്ങളിൽ ഉൾപ്പെടെ സൃഷ്ടിക്കുന്ന ആശങ്ക തന്നെയാണ് പ്രധാനമായും ഓഹരി വിപണിയെ ബാധിച്ചത്. കൊവിഡ് വ്യാപനം തുടരുന്നതിനാൽ ഓഹരി വിപണിയിൽ നിന്ന് ഉപഭോക്താക്കളുടെ റിട്ടേൺ കുറഞ്ഞേക്കാം എന്ന റിപ്പോര്‍ട്ടുകളും പുറത്തുവരുന്നുണ്ട്. യുഎസ് സൂചികയായ ഡൗ ജോൺസും 500 പോയിന്‍റുകളിൽ അധികം ഇടിഞ്ഞിട്ടുണ്ട്. മറ്റു ഓഹരി വിപണികളും നഷ്ടത്തിലാണ്.


മുഖ്യമന്ത്രി അനുശോചിച്ചു - കേരള മുഖ്യമന്ത്രിയുടെ ഔദ്യോഗിക വെബ്സൈറ്റ്\nപ്രശ്സ്ത സിനിമാ സംവിധായകന് ഐ.വി. ശശിയുടെ നിര്യാണത്തില് മുഖ്യമന്ത്രി പിണറായി വിജയന് അനുശോചിച്ചു. മലയാള സിനിമയുടെ സമവാക്യങ്ങള് തിരുത്തിയെഴുതിയ ഐ.വി.ശശി അഭ്രപാളിയിലെ തിളക്കങ്ങള്‍ക്കപ്പുറം കഥാപാത്രങ്ങള്‍ക്ക് അപൂര്‍വ ചാരുത നല്‍കിയ സംവിധായകനായിരുന്നു. ഇത്തവണത്തെ സംസ്ഥാന ചലച്ചിത്ര അവാര്‍ഡുദാന ചടങ്ങില് സര്‍ക്കാര് അദ്ദേഹത്തെ ആദരിച്ചിരുന്നു.\nതന്‍റേതായ ശൈലിയില് 150 ലേറെ സിനിമകള്‍ക്ക് അദ്ദേഹം ചലച്ചിത്രഭാഷ്യം ചമച്ചു. ദേശീയോദ്ഗ്രഥനത്തിനുളള ദേശീയ അവാര്‍ഡു ലഭിച്ച ആരൂഢം പോലുളള സിനിമകളിലൂടെ ജനമനസ്സുകളില് അദ്ദേഹം ഇടം നേടിയിരുന്നു. ജെ.സി. ഡാനിയല് പുരസ്കാരം ഉള്‍പ്പെടെ നിരവധി ബഹുമതികള് അദ്ദേഹത്തെ തേടിയെത്തിയിട്ടുണ്ട് സംവിധാന കലയ്ക്കായി ജീവിതം സമര്‍പ്പിച്ച ഐ.വി. ശശി മലയാളപ്പെരുമയെ ദേശാതീതമായി ഉയര്‍ത്തി. വേര്‍പാടില് കുടുംബാഗങ്ങളോടൊപ്പം ദുഖം പങ്കിടുന്നു.\n10/24/2017 / In Featured Articles, Press Release / Tags: Condolence, Film director, I.V Sasi, malayalam cinema / By CM Kerala / Comments Off on മുഖ്യമന്ത്രി അനുശോചിച്ചു


സായാഹ്ന ധര്‍ണ്ണ സംഘടിപ്പിച്ചു | Wayanad Vision\nസായാഹ്ന ധര്‍ണ്ണ സംഘടിപ്പിച്ചു\nBy സ്വന്തം ലേഖകൻ\t On Feb 6, 2021\nജനങ്ങളെ കുടിയൊഴിപ്പിച്ച് കൊണ്ടുള്ള തൊണ്ടാര് ഡാം പദ്ധതി ഉപേക്ഷിക്കുക. മെഡിക്കല് കോളേജ് യാഥാര്‍ത്ഥ്യമാക്കുക തുടങ്ങിയ ആവശ്യങ്ങള് ഉന്നയിച്ച് മുസ്ലീം യൂത്ത് ലീഗ് തൊണ്ടര്‍നാട് പഞ്ചായത്ത് കമ്മിറ്റി തേറ്റമലയില് സായാഹ്ന ധര്‍ണ്ണ സംഘടിപ്പിച്ചു. ധര്‍ണ മുസ്ലീം ലീഗ് ജില്ലാ പ്രവര്‍ത്തക സമിതി അംഗം കുഞ്ഞബ്ദുള്ള ഹാജി ഉദ്ഘാടനം ചെയ്തു.\nവിപി അസീസ് അധ്യക്ഷത വഹിച്ച യോഗത്തില്, ജലീല് മാസ്റ്റര് മുഖ്യപ്രഭാഷണം നടത്തി. ബ്ലോക്ക് മെമ്പര് പി ചന്ദ്രന്, തൊണ്ടര്‍നാട് ഗ്രാമപഞ്ചായത്ത് ആരോഗ്യ വിദ്യാഭ്യാസ സ്റ്റാന്‍ഡിങ് കമ്മിറ്റി ചെയര്‍പേഴ്‌സണ് ആമിന സത്താര്, ടി മൊയ്തു, കേളോത്ത് അബ്ദുള്ള തുടങ്ങിയവര് സംസാരിച്ചു.\nകരട് വിജ്ഞാപനത്തിനെതിരെ മുസ്ലിം ലീഗ് പ്രതിഷേധ റാലി നടത്തി.\nഹൈടെക് സ്‌കൂള് കെട്ടിടങ്ങളുടെ ഉദ്ഘാടനം നിര്‍വഹിച്ചു\nN 95 മാസ്‌ക് കഴുകാമോ?വെയിലത്തുണക്കാമോ?\nമദ്യവില്പനശാല അടച്ചു പൂട്ടണം : ഗാന്ധിദര്‍ശന് വേദി ജില്ലാ…\nഡ്രൈവര് മാത്രമെ പാടുള്ളു


ഡിസിസി പുനഃസംഘടന: ഹൈക്കമാന്‍ഡുമായി നിര്‍ണായക ചര്‍ച്ച നാളെ | DCC reorganization| High Command| Congress\nന്യൂഡല്‍ഹി: ഡല്‍ഹിയില് കോണ്‍ഗ്രസ് നേതാക്കളുമായി ഹൈക്കമാന്‍ഡ് നടത്തുന്ന ചര്‍ച്ചയില് ഡി.സി.സി പുനഃസംഘടന മുഖ്യ അജണ്ടയാകുമെന്ന് റിപ്പോര്‍ട്ട്. പ്രവര്‍ത്തന മികവില്ലാത്ത ഡിസിസി അധ്യക്ഷന്‍മാരെ മാറ്റണമെന്നാണ് കെപിസിസി അധ്യക്ഷന് മുല്ലപ്പള്ളി രാമചന്ദ്രന്റെ നിലപാട്. എന്നാല് അഴിച്ചുപണി ഗുണത്തേക്കാള് ഏറെ ദോഷം ചെയ്യുമെന്നാണ് എ, ഐ ഗ്രൂപ്പുകളുടെ അഭിപ്രായം.\nദദ്ദേശ തിരഞ്ഞെടുപ്പ് തോല്‍വികളുടെ പശ്ചാത്തലത്തില് ഡിസിസി തലങ്ങളില് അഴിച്ചുപണി വേണമെന്ന നിലപാടില് ഉറച്ചുനില്‍ക്കുകയാണ് കെപിസിസി അധ്യക്ഷന്. ഒപ്പം, സംസ്ഥാന ചുമതലയുള്ള എഐസിസി ജനറല് സെക്രട്ടറി താരിഖ് അന്‍വര് നല്‍കിയ റിപ്പോര്‍ട്ടും ഇതിനെ അനുകൂലിക്കുന്നതാണ്.\nതിരുവനന്തപുരം, കൊല്ലം, ആലപ്പുഴ, കോട്ടയം, പത്തനംതിട്ട, കാസര്‍കോട് തുടങ്ങിയ ജില്ലകളില് ഡിസിസി അധ്യക്ഷന്‍മാരുടെ പ്രവര്‍ത്തനം മികച്ചതല്ല എന്നതാണ് പൊതുവേയുള്ള വിലയിരുത്തല്. ഇതിന്റെ അടിസ്ഥാനത്തില് അഴിച്ചുപണി വേണമെന്നാണ് താരിഖ് അന്‍വര് റിപ്പോര്‍ട്ട് നല്‍കിയിരുന്നത്. ഹൈക്കമാന്‍ഡിനും ഇതേ നിലപാടാണുള്ളത്. എന്നാല് എ, ഐ ഗ്രൂപ്പുകള് ഈ നീക്കത്തെ എതിര്‍ക്കുകയാണ്.\nഇപ്പോഴൊരു അഴിച്ചുപണി ഉണ്ടായാല് അത് നേതാക്കളുടെ ആത്മവിശ്വാസത്തെ ബാധിക്കുമെന്നാണ് എ, ഐ ഗ്രൂപ്പുകള് പറയുന്നത്. ഒപ്പം, നിയമസഭാ തിരഞ്ഞെടുപ്പ് അടുത്തനില്‍ക്കെ വ്യാപകമായി അഴിച്ചുപണിയുണ്ടാകുന്നത് സംഘടനയ്ക്ക് ഗുണംചെയ്യില്ലെന്നും അവര് പറയുന്നു. മാറ്റുകയാണെങ്കില് 14 ഡിസിസി അധ്യക്ഷന്‍മാരെയും മാറ്റണമെന്ന കടുത്ത നിലപാടും അവര് സ്വീകരിക്കുന്നു.\nഅതേസമയം, ഇരട്ടപ്പദവി വഹിക്കുന്ന വി.കെ ശ്രീകണ്ഠന്, ഐ.സി ബാലകൃഷ്ണന്, ടി. ജെ വിനോദ് എന്നിവര്‍ക്കു പകരം പുതിയ ആളെ നിയമിക്കുന്നതുമായി ബന്ധപ്പെട്ട് ഏകദേശ ധാരണയില് എത്തിയിട്ടുണ്ട്. നാളെയാണ് നിര്‍ണായക ചര്‍ച്ച നടക്കുന്നത്. പ്രധാന നേതാക്കളെല്ലാം ഹൈക്കമാന്‍ഡ് നേതാക്കളുമായുള്ള നാളത്തെ ചര്‍ച്ചയില് പങ്കെടുക്കുന്നുണ്ട്. തുടര്‍ന്ന് സോണിയാ ഗാന്ധിയെ കണ്ടതിനു ശേഷം മാത്രമായിരിക്കും അന്തിമ തീരുമാനത്തില് എത്തുക.\nContent Highlights: DCC reorganization- Crucial discussion with High Command tomorrow


Health Minister KK Shailaja has said, the protests in the state have violated the Kovid protocol | ജാഗ്രത കുറഞ്ഞാൽ പ്രത്യാഘാതം വലുതായിരിക്കും, പ്രതിഷേധം കൊവിഡ് പ്രോട്ടോക്കോൾ ലംഘിച്ച്: ആരോഗ്യമന്ത്രി - Malayalam Oneindia\n19 min ago മകള് വൈഗയെ പുഴയിലെറിഞ്ഞെന്ന് സനുവിന്റെ മൊഴി, പിന്നാലെ ആത്മഹത്യ ചെയ്യാന് പദ്ധതിയിട്ടു, നടന്നില്ല\n47 min ago കൊവിഡ് കുതിച്ചുയരുന്നു; ആരോഗ്യപ്രവർത്തകർക്കുള്ള 50 ലക്ഷത്തിന്റെ ഇൻഷൂറൻസ് പദ്ധതി നിർത്തലാക്കി കേന്ദ്രം\ncovid19 kk shailaja coronavirus kerala കൊറോണവൈറസ് കേരളം കെകെ ശൈലജ ആരോഗ്യ മന്ത്രി\nജാഗ്രത കുറഞ്ഞാൽ പ്രത്യാഘാതം വലുതായിരിക്കും, പ്രതിഷേധം കൊവിഡ് പ്രോട്ടോക്കോൾ ലംഘിച്ച്: ആരോഗ്യമന്ത്രി\nUpdated: Wed, Aug 26, 2020, 17:19 [IST]\nതിരുവനന്തപുരം: സംസ്ഥാനത്ത് കോവിഡ് കേസുകള് കൂടിവരുന്ന സാഹചര്യത്തില് ജാഗ്രത കുറഞ്ഞാല് പ്രത്യാഘാതം വലുതായിരിക്കുമെന്ന് ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര്. എല്ലാ കോവിഡ് പ്രോട്ടോകോളുകളും ലംഘിച്ചാണ് ഇന്നലേയും ഇന്നുമായി പലരും പൊതുനിരത്തുകളിലിറങ്ങി പ്രതിഷേധിച്ചത്. പലരും മാസ്‌ക് ധരിക്കുകയോ സാമൂഹിക അകലം പാലിക്കുകയോ ചെയ്തിട്ടില്ല. ആരില് നിന്നും ആരിലേക്കും രോഗം പകരാനുള്ള സാധ്യതയാണുള്ളതെന്ന് മന്ത്രി ഓര്‍മ്മിപ്പിച്ചു.\nഅവരില് നിന്നും അവരുടെ കുടുംബാംഗങ്ങളിലേക്കും മുതിര്‍ന്നവരിലേക്കും പകരാന് സാധ്യതയുണ്ട്. മുതിര്‍ന്നവര്‍ക്കും അസുഖമുള്ളവര്‍ക്കും കുട്ടികള്‍ക്കും രോഗം ബാധിച്ചാല് സ്ഥിതി അതിസങ്കീര്‍ണമാകും. പെരുമാറ്റച്ചട്ടം ലംഘിക്കുന്നത് അവരോടുംകൂടി ചെയ്യുന്ന ക്രൂരതയാണ്. ദുരന്ത നിവാരണ നിയമമനുസരിച്ചും പകര്‍ച്ചവ്യാധി നിയന്ത്രണ നിയമമനുസരിച്ചും ഇത് കുറ്റകരവുമാണ്. ജാഗ്രത പാലിച്ചില്ലെങ്കില് പോസിറ്റീവ് കേസുകളുടെ എണ്ണവും മരണനിരക്കും വന് തോതില് വര്‍ധിക്കാന് ഇടയുണ്ടെന്നും മന്ത്രി വ്യക്തമാക്കി.\nഎല്ലാവരും ആരോഗ്യ വകുപ്പിന്റെ നിര്‍ദേശങ്ങള് കൃത്യമായി നടപ്പിലാക്കണം. സോപ്പുപയോഗിച്ച് കൈകഴുകുക, മാസ്‌ക് ധരിക്കുക, വ്യക്തിപരമായി അകലം പാലിക്കുക എന്നിവ നിര്‍ബന്ധമായും പാലിക്കേണ്ടതാണ്. ജനാധിപത്യപരമായ പ്രതിഷേധങ്ങള്‍ക്ക് വിലക്കില്ലെങ്കിലും മാതൃകയാകേണ്ട രാഷ്ട്രീയ പ്രവര്‍ത്തകരും കോവിഡ് പ്രതിരോധ നിബന്ധനകള് കൃത്യമായി പാലിക്കേണ്ടതാണ്. ഈ പ്രതിഷേധങ്ങളില് കൂട്ടമായി പങ്കെടുക്കുന്ന ആര്‍ക്കെങ്കിലും കോവിഡ് രോഗബാധയുണ്ടെങ്കില് അവരില് നിന്ന് വൈറസ് സമൂഹത്തിലേക്ക് വ്യാപിപ്പിക്കുന്നതിനുള്ള സാധ്യതയാണ് ഉണ്ടാകുന്നത്.\nഅതിനാല് തന്നെ സ്വന്തം രക്ഷയെ കരുതിയും സമൂഹത്തിന്റേയും രക്ഷയെ കരുതിയും നിര്‍ബന്ധമായും മാസ്‌ക് ധരിക്കേണ്ടതാണ്. രണ്ട് മീറ്റര് സാമൂഹിക അകലം പാലിച്ച് മാത്രമേ പ്രതിഷേധ പരിപാടികളിലായാലും പങ്കെടുക്കാവൂ. ഇടയ്ക്കിടയ്ക്ക് കൈകള് സാനിറ്റൈസ് ചെയ്യുകയോ സോപ്പുപയോഗിച്ച് കഴുകി വൃത്തിയാക്കുകയോ ചെയ്യണം. ഇത്തരം പരിപാടികള് റിപ്പോര്‍ട്ട് ചെയ്യുന്ന മാധ്യമ പ്രവര്‍ത്തകരും സ്വയം സുരക്ഷയ്ക്കായി ശ്രദ്ധിക്കേണ്ടതാണ്. പ്രതിരോധ വാക്സിനോ മരുന്നുകളോ കണ്ടെത്തുന്നതുവരെ കര്‍ശനമായ നിയന്ത്രണങ്ങളോടെ ജീവിതവൃത്തികള് നടത്താന് എല്ലാവരും തയ്യാറാകണമെന്നും മന്ത്രി അഭ്യര്‍ത്ഥിച്ചു.\nHealth Minister KK Shailaja has said, the protests in the state have violated the Kovid protocol


കര്‍ഷക പ്രക്ഷോഭം; സന്ദര്‍ശനത്തിനെത്തിയ രാഹുൽ അറസ്റ്റിൽ\nഭോപ്പാല്: കര്‍ഷക പ്രക്ഷോഭം രൂക്ഷമായ മധ്യപ്രദേശില് സന്ദര്‍ശനത്തിനെത്തിയ കോണ്‍ഗ്രസ് ഉപാദ്ധ്യക്ഷന് രാഹുല് ഗാന്ധിയെ അറസ്റ്റ് ചെയ്തു. പ്രക്ഷോഭം നടക്കുന്ന മന്ദസേറിലെത്തിയ രാഹുലിനെ പോലീസ് കരുതല് തടങ്കലിലാക്കി.\nസ്ഥലത്ത് സംഘര്‍ഷാവസ്ഥ നിലനില്‍ക്കുന്നതിനാല് രാഹുല് ഗാന്ധിക്ക് പോലീസ് മുന്നറിയിപ്പു നല്‍കിയിരുന്നു. മധ്യപ്രദേശ്-രാജസ്ഥാന് അതിര്‍ത്തിയില് വച്ച് പോലീസ് രാഹുലിന്റെ വാഹനം തടഞ്ഞതിനെ തുടർന്ന് രാഹുല് ഒരു ബൈക്കില് യാത്ര തുടര്‍ന്നു.\nരാജസ്ഥാനിലെ കോണ്‍ഗ്രസ് നേതാവ് സച്ചിന് പൈലറ്റ് മറ്റൊരു ബൈക്കില് രാഹുലിനെ അനുഗമിച്ചു. മൂന്ന് കിലോമീറ്റര് ബൈക്കില് സഞ്ചരിച്ച കോണ്‍ഗ്രസ് നേതാക്കളെ പോലീസ് വീണ്ടും തടഞ്ഞു.\nഎന്നാല് പോലീസുകാരോട് ദേഷ്യപ്പെട്ട രാഹുൽ കാൽനടയായി മുന്നോട്ട് നീങ്ങിയതിനെ തുടര്‍ന്ന് പോലീസ് രാഹുലിനെ നീമുച്ചിൽ വച്ച് അറസ്റ്റ് ചെയ്യുകയായിരുന്നു.\nമധ്യപ്രദേശിൽ കർഷക സമരത്തിന് നേരെ പോലീസും, സിആർപിഎഫും നടത്തിയ വെടിവയ്പ്പിൽ അഞ്ചു പേർ കൊല്ലപ്പെട്ടതിനെ തുടർന്നാണ് സംഘർഷം കൂടുതൽ രൂക്ഷമായത്.\nകാർഷിക കടങ്ങൾ എഴുതിത്തള്ളണമെന്നും, കാർഷിക വിളകൾക്ക് താങ്ങുവില പ്രഖ്യാപിക്കണമെന്നും ആവശ്യപ്പെട്ടാണ് കർഷക പ്രക്ഷോഭം ആരംഭിച്ചത്.\nTags: arrestedbarrierbetter crop pricesChief Ministercongresscongress leaderDigvijaya Singhenterfive farmersJD (U)'s Sharad YadavKamal Nathkilledloan waiversMadhya PradeshMandsaurPolicepolice firingpreventive custodyRahul Gandhishivraj singh chouhanstate leaderssurroundedtownviolenceviolent farmer protests


most centuries in world cup byateam india and australia competing each other-ICC World Cup 2019: സെഞ്ചുറികളിൽ മത്സരിച്ച് ഇന്ത്യയും ഓസ്ട്രേലിയയും\nഓരോ മത്സരങ്ങൾ കഴിയുംതോറും പട്ടികയിൽ ഒന്നാം സ്ഥാനത്ത് മാറി മാറി എത്തുകയാണ് ഇന്ത്യയും ഓസ്ട്രേലിയയും\nJune 15, 2019 8:43:27 pm\nലോകകപ്പിൽ ഏറ്റവും കൂടുതൽ സെഞ്ചുറികൾ നേടുന്ന ടീമാകൻ പരസ്പരം മത്സരിക്കുകയാണ് ഇന്ത്യയും ഓസ്ട്രേലിയയും. ലോകകപ്പിൽ ഇതുവരെ അഞ്ച് കിരീടം ഉയർത്തിയിട്ടുള്ള ഓസ്ട്രേലിയ തന്നെയാണ് ഈ ലോകകപ്പിന്റെ തുടക്കത്തിൽ സെഞ്ചുറികളിലും മുന്നിട്ട് നിന്നിരുന്നത്. എന്നാൽ തൊട്ടു പിന്നാലെ ഉണ്ടായിരുന്ന ഇന്ത്യ ഓപ്പണർമാരുടെ സെഞ്ചുറികളിൽ ഇത് മറികടന്നു. എന്നാൽ നായകൻ ഫിഞ്ചിന്റെ സെഞ്ചുറി മികവിൽ ഒന്നാം സ്ഥാനത്തേക്ക് മടങ്ങിയെത്തിയിരിക്കുകയാണ് കങ്കാരുക്കൾ.\nഓസ്ട്രേലിയക്കെതിരായ മത്സരത്തിലൂടെ തന്നെയായിരുന്നു ഇന്ത്യ ഒന്നാം സ്ഥാനത്തെത്തിയത്. ഓസ്ട്രേലിയക്കെതിരായ മത്സരം ആരംഭിക്കുന്നതിന് മുമ്പ് ലോകകപ്പിൽ ഇന്ത്യൻ താരങ്ങൾ അടിച്ചുകൂട്ടിയത് 26 സെഞ്ചുറിയായിരുന്നു. ഓസ്ട്രേലിയൻ താരങ്ങളും സ്വന്തമാക്കിയ സെഞ്ചുറികളുടെ 26 തന്നെ. കഴിഞ്ഞ മത്സരത്തിൽ ദക്ഷിണാഫ്രിക്കക്കെതിരെ രോഹിത് ശർമ്മ സ്വന്തമാക്കിയ സെഞ്ചുറിയാണ് ഓസ്ട്രേലിയക്കൊപ്പം ഇന്ത്യയെ എത്തിച്ചത്. അതെ ഓസ്ട്രേലിയക്കെതിരായ മത്സരത്തിൽ സെഞ്ചുറി തികച്ച് ഇന്ത്യയുടെ മറ്റൊരു ഓപ്പണർ റെക്കോർഡ് ഇന്ത്യയുടെ പേരിൽ മാത്രമായി തിരുത്തിയെഴുതി.\nഎന്നാൽ പാക്കിസ്ഥാനെതിരെ സെഞ്ചുറി നേടി ഡേവിഡ് വാർണർ വീണ്ടും ഓസ്ട്രേലിയയെ ഇന്ത്യയ്ക്ക് ഒപ്പമെത്തിച്ചു. ഇന്ന് ശ്രീലങ്കക്കെതിരെ നായകൻ ഫിഞ്ചും സെഞ്ചുറി കണ്ടെത്തിയതോടെ ഓസ്ട്രേലിയ വീണ്ടും ഒന്നാം സ്ഥാനത്ത് ഒറ്റകൊമ്പനായി.\nനായകന് ആരോണ് ഫിഞ്ച് മുന്നില് നിന്നു നയിച്ചപ്പോള് ഓസ്‌ട്രേലിയയ്ക്ക് ശ്രീലങ്കയ്‌ക്കെതിരെ 334 റണ്‍സ്. ഏഴ് വിക്കറ്റ് നഷ്ടത്തിലാണ് ഓസ്‌ട്രേലിയ ഈ സ്‌കോറിലെത്തിയത്. ഓപ്പണര് ഫിഞ്ചിന്റെ സെഞ്ചുറിയാണ് മികച്ച സ്‌കോറിന് പിന്നില്. ഡേവിഡ് വാര്‍ണറും ഫിഞ്ചും ചേര്‍ന്ന് മികച്ച പിന്തുണ നല്‍കിയെങ്കിലും 26 റണ്‍സെടുത്തു നില്‍ക്കെ വാര്‍ണറെ ഡിസില്‍വ പുറത്താക്കി. പിന്നാലെ വന്ന ഉസ്മാന് ഖ്വാജ 10 റണ്‍സ് മാത്രമെടുത്തും മടങ്ങി. എന്നാല് മുന് നായകന് സ്റ്റീവ് സ്മിത്ത് ക്രീസിലെത്തിയതോടെ കളി വീണ്ടും ഓസ്‌ട്രേലിയയ്ക്ക് അനുകൂലമായി. സ്മിത്തും ഫിഞ്ചും ചേര്‍ന്ന് സെഞ്ചുറി കൂട്ടുകെട്ട് പടുത്തുയര്‍ത്തി. 132 പന്തുകളില് നിന്നും 153 റണ്‍സാണ് ഫിഞ്ച് നേടിയത്. ഇതില് അഞ്ച് സിക്‌സും 15 ഫോറുമുള്‍പ്പെടും.\nAustralian Cricket TeamCricket World CupIndian Cricket Team\nWeb Title: Most centuries in world cup byateam india and australia competing each other


താൾ:Daiva Karunyam 1914.pdf/89 - വിക്കിഗ്രന്ഥശാല\nതാൾ:Daiva Karunyam 1914.pdf/89\nകമലമ്മ:--(ആശാന്റെ ശവകുടീരത്തെ നോക്കിക്കൊണ്ട്) കഷ്ടം! ആശാൻ ജീവിച്ചിരുന്നില്ലല്ലോ. ദൈവമേ! ഞങ്ങൾ ആ വൃദ്ധനെ എത്രത്തോളം ദ്രോഹിച്ചു. ഞങ്ങളെ ആ മനുഷ്യൻ നിഷ്കളങ്കമായി സ്നേഹിച്ചിരുന്നിട്ടും ഒടുവിൽ ഇങ്ങനെയാണല്ലോ ഞങ്ങൾ ചെയ്തത്. ഭാൎഗ്ഗവീ! ആശാൻ ഞങ്ങളെ പ്പറ്റി എന്തുപറഞ്ഞു. ഞങ്ങൾ ഇനി വിചാരിച്ചാൽ ആ വൃദ്ധനെ സമാധാനപ്പെടുത്തുന്നതിനു എന്തു ചെയ് വാൻ കഴിയും. മേലാൽ നിന്നെ എന്റെ സഹോദരിയായിട്ടു സ്വീകരിച്ചുകൊള്ളാം. ദൈവം ഇത്രയ്ക്കു മാത്രമേ സംഗതിയാക്കിയുള്ളല്ലോ.\nഭാൎഗ്ഗ:--അച്ഛനു നിങ്ങളോടു യാതൊരു വിരോധവും ഇല്ലായിരുന്നു. വിരോധമായ തെളിവുണ്ടായിരുന്നതുകൊണ്ടു ഞങ്ങൾക്കിങ്ങനെ സംഭവിച്ചുവെന്നല്ലാതെ നിങ്ങൾ വല്ല ദോഷവും ചെയ്തുവെന്ന് എന്റെ അച്ഛൻ ഒരിക്കലും വിചാരിച്ചിരുന്നില്ല. നിങ്ങളേ അധിക്ഷേപിച്ചു ഒരു വാക്കുപോലും മരണപൎ‌യ്യന്തം അദ്ദേഹം പറഞ്ഞിട്ടില്ല.അച്ഛൻ പലപ്പോഴും എന്നോടു ഇങ്ങനെ പറഞ്ഞിട്ടുണ്ട്. "എന്നെങ്കിലും ഇതിന്റെ വാസ്തവം വെളിപ്പെടാതിരിക്കില്ല. അപ്പോൾ നാം നിൎദ്ദോഷികളാണെന്നുള്ളത് പ്രത്യക്ഷമാകും അങ്ങനെയാകുമ്പോൾ നമ്മെ തിരിയെ നാട്ടിലേക്കു വിളിക്കും. ഒരുവേള അത്രകാലം, ഞാൻ ജീവിച്ചിരുന്നില്ലെങ്കിൽ, നീ കമലമ്മക്കുഞ്ഞിനോട് ഇങ്ങനെ പറയണം. എനിക്കു കമലമ്മയെ എന്നും സ്നേഹമാണു. കമലമ്മ ഒരു കൊച്ചുകുട്ടിയായിരുന്നപ്പോൾ ഞാൻ എടുത്തുകൊണ്ട് നടന്നതാണു."\nഇത്രയും കേട്ടപ്പോൾ കമലമ്മ വാവിട്ടു കരഞ്ഞുതുടങ്ങി അവൾ അല്പനേരം ഇങ്ങനെ ആശാന്റെ ശവകുടീരത്തെ തന്നെ നോക്കിക്കൊണ്ടു നിന്നു. ഒടുവിൽ ഒരു ദീൎഘനിശ്വാസത്തോടുകൂടി ഇങ്ങനെ പറഞ്ഞു. "എന്തുചെയ്യാം, ൟ ശ്വരൻ ഇതിനാണല്ലോ സംഗതിയാക്കിയത്. തീരാത്ത അപരാധത്തിനു ഞങ്ങൾ പാത്രവും ആയി. ആ സാധുവായ ആശാന്റെ അത്മാവിനു മോക്ഷം ലഭിക്കട്ടെ."\nകമലമ്മയും ഭാൎഗ്ഗവിയും ആശാന്റെ ശവകുടീരത്തിൽ നിന്നു തിരിച്ചു. നാരായണിപ്പിള്ള കൊച്ചമ്മയും മറ്റും താമസിച്ചിരുന്ന ബങ്കളാവിലേക്കു അവർ പുറപ്പെട്ടു. തമ്മിൽ പിരിഞ്ഞതിനു ശേഷമുള്ള കഥകളും മോതിരം കിട്ടിയ വഴിയും മറ്റും കമലമ്മ സഖിയെ പറഞ്ഞു കേൾപ്പിച്ചു. ഭാൎഗ്ഗവിയും നാട്ടിൽ നി\n"https://ml.wikisource.org/w/index.php?title=താൾ:Daiva_Karunyam_1914.pdf/89&oldid=158070" എന്ന താളിൽനിന്ന് ശേഖരിച്ചത്


ജുനൈദിന്റെ കുടുംബത്തിന് പത്തുലക്ഷം രൂപ വാഗ്ദാനവുനായി സി.പി.എം – Chandrika Daily\nBy chandrika Saturday August 5, 2017 12:30 pm\nജുനൈദിന്റെ കുടുംബത്തിന് പത്തുലക്ഷം രൂപ വാഗ്ദാനവുനായി സി.പി.എം\nതിരുവനന്തപുരം: ബീഫ് കൈവശം വെച്ചുവെന്നാരോപിച്ച് ഗോരക്ഷകര് മര്‍ദ്ദിച്ചു കൊലപ്പെടുത്തിയ ജുനൈദിന്റെ കുടുംബത്തിന് സി.പി.എം പത്തുലക്ഷം രൂപ നല്‍കും. തീരുമാനം പാര്‍ട്ടി സംസ്ഥാന കമ്മിറ്റിയാണ് എടുത്തതായാണ് വിവരം. അതേസമയം…\nതിരുവനന്തപുരം: ബീഫ് കൈവശം വെച്ചുവെന്നാരോപിച്ച് ഗോരക്ഷകര് മര്‍ദ്ദിച്ചു കൊലപ്പെടുത്തിയ ജുനൈദിന്റെ കുടുംബത്തിന് സി.പി.എം പത്തുലക്ഷം രൂപ നല്‍കും. തീരുമാനം പാര്‍ട്ടി സംസ്ഥാന കമ്മിറ്റിയാണ് എടുത്തതായാണ് വിവരം. അതേസമയം കേന്ദ്ര കമ്മിറ്റി വഴിയാകും തുക ജുനൈദിന്റെ കുടുംബത്തിന് കൈമാറുക.\nകഴിഞ്ഞ ദിവസം ഡല്‍ഹിയിലെത്തിയ കേരള മുഖ്യമന്ത്രി പിണറായി വിജയനെ ജുനൈദിന്റെ മാതാപിതാക്കളും കുടുംബാംഗങ്ങളും സന്ദര്‍ശിച്ചിരുന്നു. ജുനൈദിന്റെ മാതാപിതാക്കളായ ജലാലുദ്ദീന്, ഷാഹിറ, സഹോദരങ്ങളായ ഹാഷിം, ഷാഖിര് എന്നിവരും മറ്റു ബന്ധുക്കളുമാണ് കേരളഹൗസില് മുഖ്യമന്ത്രിയെ കാണാനെത്തിയത്. രാജ്യത്തെ മതനിരപേക്ഷസമൂഹം കുടുംബത്തിന് പിന്തുണയുമായി എപ്പോഴും കൂടെയുണ്ടാകുമെന്ന് മുഖ്യമന്ത്രി പറഞ്ഞിരുന്നു.\nനേരത്തെ ജുനൈദിന്റെ പിതാവ് ജലാലുദ്ദീന് മുസ്ലിംലീഗ് ടാക്സി കാര് നല്‍കിയിരുന്നു. ടാക്സി ഡ്രൈവിങ് നടത്തി ഉപജീവനം നടത്തിയിരുന്ന ജലാലുദ്ദിന്റെ ഓട്ടോറിക്ഷ നേരത്തെ വിറ്റിരുന്നു. ഹരിയാനയിലെ ഫരീദാബാദില് നടന്ന ചടങ്ങിലാണ് മാരുതി ഇക്കോ കാര് പാര്‍ട്ടി നേതൃത്വം സമ്മാനിച്ചത്. സാദിഖലി ശിഹാബ് തങ്ങള് കാറിന്റെ താക്കോല് ജലാലുദ്ദീന് കൈമാറി. മുസ്ലിം ലീഗ് നേതാക്കളായ പി.കെ കുഞ്ഞാലിക്കുട്ടി എം.പി, ഇ.ടി മുഹമ്മദ് ബഷീര് എം.പി, ഡോ.എം.കെ മുനീര്, പി.വി അബ്ദുല് വഹാബ് എം.പി, സി.കെ സുബൈര് എന്നിവര് സംബന്ധിച്ചു.\nCategories: More, Video Stories, Views Tags: CPM, junaid family, Junaid khan, Junaid Murder, muslim league


സമരവഴികളിൽ മഴനനഞ്ഞ് – Azad Duniya\nOn July 1, 2016 May 13, 2019 By ArjunIn അനുഭവം, യാത്ര, Malayalam, Memoirs, Travel, Uncategorized\n“എം കെ കേള്വേട്ടാ\nആയിരത്തിത്തൊള്ളായിരത്തിനാല്പതുകളിൽ പേരാമ്പ്രയുടെ മലയോരപ്രദേശങ്ങളിൽ നടന്ന ഐതിഹാസികമായ കൂത്താളി സമരത്തെ പരിഹസിച്ചുകൊണ്ട് നാട്ടിലെ കോൺഗ്രസുകാർ സമരത്തിനു നേതൃത്വം കൊടൂത്ത അന്നത്തെ കർഷക സംഘം പ്രവർത്തകരോട് ചോദിച്ചതാണിത്.\nഡൽഹൗസിയുടെ ദത്തപഹാരനിയമം വഴി ബ്രിട്ടീഷ് സാമ്രാജ്യത്തിന്റെ ഭാഗമായ അന്നത്തെ മദിരാശി സർക്കാർ ഏറ്റെടുത്ത ഭൂമി, മലബാർ കലക്ടറുടെ അധികാരത്തിൻ കീഴിലായിരുന്നു. പേരാമ്പ്രയിൽ സ്പെഷൽ തഹസിൽദാരെ നിയമിച്ച് കൂത്താളി എസ്റ്റേറ്റ് എന്ന പേരിലാണ് ഭൂമി പരിപാലിച്ചു പോന്നത്. മലയൊരപ്രദേശത്തെ സാധാരണജനങ്ങളുടെ മുഖ്യ ഉപജീവനമാർഗമായിരുന്ന പുനം കൃഷിയ്ക്ക് ഈ അധികാരക്കൈമാറ്റത്തോടെ അവസാനമായി. പുനം കൃഷി അനുവദിക്കാനാവശ്യപ്പെട്ടുള്ള നിവേദനങ്ങൾ വിഫലമായപ്പോഴാണ് കർഷകസംഘം സമരത്തിലേക്ക് നീങ്ങിയത്. സമര വളണ്ടിയർമ്മാർ വിലക്ക് ലംഘിച്ച് അതിസാഹസികമായി പെരുവണ്ണാമൂഴിയിൽ കാടുവെട്ടി കൊടിനാട്ടി. പലകുറി അടിച്ചമർത്തപ്പെട്ട സമരം വീണ്ടും ശക്തിയാർജിച്ചതും ഒടുക്കം കർഷകർക്ക് മണ്ണ് ലഭിച്ചതും പിൻകാല ചരിത്രം.\nപഴയ കൂത്താളി എസ്റ്റേറ്റിന്റെ ഭാഗമായിരുന്ന സ്ഥലങ്ങളാണ് പെരുവണ്ണാമൂഴിയും മുതുകാടും പേരാമ്പ്ര എസ്റ്റേറ്റുമെല്ലാം. മഴക്കാലത്ത് വന്യതയുടെ വശ്യമനോഹാരിതയുമായി ഉറങ്ങിക്കിടക്കുന്ന ഈ പ്രദേശത്തെ ടൂറിസം ഡിപ്പാർട്ട്മെന്റോ സഞ്ചാരികളോ അർഹിക്കുന്ന പ്രാധാന്യത്തോടെ കണ്ടിട്ടില്ല.\nകോഴിക്കോട് നഗരത്തിൽനിന്നും ഏതാണ്ട് 55 കിലോമീറ്റർ അകലെയാണ് പെരുവണ്ണാമൂഴി ഡാം. അതിനടുത്താണ് അച്ഛന്റെ സ്ക്കൂൾ. തലേന്ന് വീട്ടിലെത്തിയ എന്നോട് നാളെ സ്ക്കൂളിൽ വരുന്നോ എന്ന് അച്ഛൻ ചോദിച്ചപ്പോൾ ഞാൻ ചെയ്തത് വൈശാഖനെ വിളിച്ച് പെരുവണ്ണാമൂഴി വരുന്നോ എന്ന് ചോദിക്കുകയാണ്. പലകുറി മുടങ്ങിയ യാത്രാലോചനകളുടെയൊടുക്കം ഏതൊരു സഞ്ചാരിയെയുമെന്നപോലെ ഞാനും മനസിലാക്കിയിരുന്നു പെട്ടെന്നെടുക്കുന്ന തീരുമാനങ്ങളേ ശരിയാവൂ എന്ന്.\n“ഞാനെപ്പഴേ റെഡി” – അവൻ പറഞ്ഞു.\nരാവിലെ അവൻ ഇറങ്ങാൻ നേരം മെസേജ് ചെയ്തപ്പോഴാണ് ഞാനെണീക്കുന്നത്. 11 മണിക്ക് ഞങ്ങളിറങ്ങി. അവന്റെ ബൈക്ക്, ഞങ്ങൾ രണ്ടുപേർ, എന്റെ പോക്കറ്റിൽ 200 രൂപ. നേരെ പെരുവണ്ണാമൂഴിക്ക്.\nഅഞ്ചു കിലോമീറ്റർ യാത്രചെയ്തപ്പോഴേക്കും മഴ ചാറിത്തുടങ്ങിയിരുന്നു. അതു കാര്യമാക്കാതെ യാത്ര തുടർന്നു. കടിയങ്ങാട് കഴിഞ്ഞ് കുറച്ചുദൂരം പോയപ്പോഴേക്കും മഴ കനത്തു. ഞങ്ങൾ ബൈക്കു നിർത്തി അടുത്ത ബസ് സ്റ്റോപ്പിലേക്ക് കയറി.\nമഴനേരങ്ങളിലെ സുഹൃദ്ഭാഷണങ്ങൾ മേല്ക്കൂരയുള്ളവന്റെ സൗഭാഗ്യമാണ്. ബിരുദധാരിയാവാൻ ഒരുവർഷം മാത്രം ബാക്കിയുള്ള അവനും മൂന്നുവർഷം കാത്തിരിക്കേണ്ട ഞാനും എൽ.എ.ഡി ഫണ്ടിൽ നിന്ന് ആ ബസ്റ്റോപ്പിനുവേണ്ടി കാശു മാറ്റിവെച്ച ബഹു. സ്ഥലം എം.എൽ.എ യോട് കൃതാർത്ഥരായി ഭാവിയെക്കുറിച്ച് വാചാലരായി. തേച്ചുപോയവളെക്കുറിച്ചും തേഞ്ഞ പരീക്ഷകളെക്കുറിച്ചും സംസാരിച്ചിരിക്കവേ മഴതോർന്നു, യാത്ര തുടർന്നു.\n12 മണിക്ക് പെരുവണ്ണാമൂഴി എത്തി. ഡാം സൈറ്റിലേക്കുള്ള കവാടം കടന്ന് കുറച്ചപ്പുറം ഒരു കാന്റീൻ ഉണ്ട്. അവിടന്നൊരു കാപ്പി കുടിച്ചു. ജലസേചനാവശ്യാർത്ഥം പണിതീർത്ത ഡാമിനോട് ചേർന്ന് വന്യമൃഗങ്ങളുടെ പുനരധിവാസ കേന്ദ്രവും സ്വാതന്ത്ര്യ സമര സേനാനികളുടെ സ്മരണയ്ക്കായുണ്ടാക്കിയ പൂന്തോട്ടവുമുണ്ട്. അതിമനോഹരമാണ് ഡാം സൈറ്റ്, അടുത്തകാലം വരെ ബോട്ടിംഗ് സൗകര്യമുണ്ടായിരുന്നു. എസ്.എൽ.ആർ. ഹോസ്റ്റലിൽ വെച്ച്പോരാൻ തോന്നിച്ച നിമിഷത്തെ ശപിച്ചുകൊണ്ട് മോട്ടോ ജി ത്രീയെ ശരണം പ്രാപിച്ചു. അധികം വൈകാതെ തിരിച്ചിറങ്ങി. യാത്ര തുടർന്നു. (തിരിച്ചു നടക്കുമ്പോൾ എച്ച് ഡി ആറിന്റെ ടെക്നിക്കാലിറ്റിയെക്കുറിച്ച് എഞ്ചിനിയറുടെ വക പ്രത്യേകം പഠനക്ലാസുണ്ടായിരുന്നു, തദ് വിഷയത്തിൽ സംശയങ്ങളുള്ളവർക്ക് ബഹു. വൈശാഖൻ അവർകളെ ഇൻബോക്സിൽ ബന്ധപ്പെടാവുന്നതാണ്)\nമുതുകാട് ഒരു ബന്ധുവീട്ടിൽ പോയപ്പോഴാണ്, അവിടത്തെ വെള്ളച്ചാട്ടം ഞാൻ ആദ്യമായും അവസാനമായും കാണുന്നത്, ഒരു പത്തുവർഷമെങ്കിലും മുന്പ്. പിന്നീടിതുവരെ വീട്ടിൽ നല്ലക്കുട്ടിയാകയാലും കൂട്ടുകാർക്കൊപ്പം കറക്കം ശീലമില്ലായ്കയാലും വീണ്ടുമൊരു പോക്ക് ഉണ്ടായില്ല. ഒരു ദശാബ്ദത്തിന്റെ പഴക്കമുള്ള ഓർമകളിൽ നിന്നും വഴികൾ തിരഞ്ഞുപിടിച്ചും പിന്നെ ‘ചോയ്ച് ചോയ്ചും’ പോവാൻ തീരുമാനിച്ചു. മുതുകാട് ടൗണിൽ വെള്ളച്ചാട്ടത്തെക്കുറിച്ച് ചോദിച്ചപ്പോൾ മനസിലാകാതിരുന്ന ചേട്ടനോട് ഉമാമഹേശ്വരി ക്ഷേത്രത്തെക്കുറിച്ച് പറഞ്ഞപ്പോഴാണ് സ്ഥലം മനസിലായത്. പക്ഷേ പോയപ്പോൾ വഴി കൺഫ്യൂഷനായി. ചോദിക്കാൻ റോഡിൽ ആരുമൊട്ടില്ലതാനും നമുക്ക് വേറൊരിടത്തേക്ക് പോകാമെന്ന് ഞാൻ പറഞ്ഞു. പേരാമ്പ്ര എസ്റ്റേറ്റായിരുന്നു ലക്ഷ്യം. പ്ലാന്റേഷൻ കോർപ്പറേഷന്റെ കീഴിലുള്ള ഇവിടെ റബറും കശുവണ്ടിയുമാണ് പ്രധാന കൃഷി. രണ്ടുവർഷം മുൻപുവരെ അച്ഛൻ ജോലി ചെയ്തിരുന്നത് അവിടെയുള്ള സ്ക്കൂളിലായിരുന്നു. യു.പി. ക്ലാസുമുതൽ പലകുറി അച്ഛനൊപ്പം ഞാനവിടെ പോയിട്ടുണ്ട്.\nഞങ്ങൾ എസ്റ്റേറ്റ് ഗേറ്റിനടുത്തെത്തി. ഗേറ്റ്കീപ്പർ ഒരു മുഷിപ്പനായിരുന്നു. ഞങ്ങളോട് വണ്ടി നിർത്താൻ ആംഗ്യം കാണിച്ചു. അച്ഛൻ പഠിപ്പീച്ച സ്ക്കൂളുകാണിക്കാൻ കൂട്ടുകാരനെയും കൂട്ടിപ്പോകുന്ന കൗമാരക്കാരനോട് അദ്ദേഹം ദയയൊന്നും കാണിച്ചില്ല. നിഷേധസ്വരത്തിൽ പറഞ്ഞു: “ആനയുണ്ട്, സന്ദർശകർക്ക് വിലക്കാണ്.”\nതിരിച്ചുപോരുക എന്ന തീരുമാനമെടുക്കും മുന്നേ ദയനീയഭാവത്തിൽ ഞങ്ങൾ നോക്കിയ നോട്ടം അദ്ദേഹത്തിന്റെ മനസുമാറ്റി. “ഉം, രണ്ടുപേരുടെയും പേരും ഫോൺ നമ്പറും വണ്ടീടെ നമ്പറും എഴുതിവെച്ച് പൊക്കോ, പെട്ടെന്ന് തിരിച്ച് പൊക്കോണം ” – അധികാരിയുടെ ഔദാര്യം.\nആ മഹാനുഭാവനോട് ചെയ്യേണ്ട പ്രത്യേകതരം ഒരു പ്രതികാരത്തെക്കുറിച്ച് സംസാരിച്ചുകൊണ്ട് യാത്ര തുടർന്നു. ഒട്ടുദൂരം ചെന്നാൽ മനോഹരമായ ഒരു വ്യൂ പോയിന്റുണ്ട്, ഒരു വലിയ പാറയും കീഴെ റബർ തോട്ടവും പിന്നിൽ കാടും. (ഫോട്ടോ കാണുക) പിന്നെയും മുന്നോട്ട് പോയാൽ പേരാമ്പ്ര പ്ലാന്റേഷൻ ഗവ. ഹൈസ്ക്കൂൾ കാണാം . അതിനു പിറകിൽ മനോഹരമായ ഒരരുവിയുണ്ട്. പോകാൻ വഴി ചോദിച്ച ഞങ്ങളോട് ഒഴുക്കും വഴുക്കലും ആഴവുമുണ്ടെന്ന് ഓർമിപ്പിച്ച ചേട്ടന് കൊടുത്ത വെള്ളത്തിലിറങ്ങില്ലെന്ന വാക്ക് പാലിച്ച് ഞങ്ങൾ മാതൃകയായി.\nയുക്തിവാദികളായതിനാൽ ഭൂമിയിലെ സ്വർഗത്തിന്റെ ഉപമയുപയോഗിച്ച് ബോറാക്കുന്നില്ല (വെറുതെ എന്തിനാ കാശ്മീരിനെക്കൊണ്ട് ഐ.പി. കേസ് ഫയൽ ചെയ്യിക്കുന്നത് 😛 ). മലയും മഴക്കാറും പുഴയും മഴക്കാടും തീർക്കുന്ന മാസ്മരികത നേരിട്ടുപോയാൽ നിങ്ങൾക്കനുഭവിക്കാം .\nകുറച്ചുനേരം അവിടെ ചെലവഴിച്ച് തിരിച്ചുപോരും വഴി അച്ഛനെ വിളിച്ച് വഴി ചോദിച്ച് വെള്ളച്ചാട്ടത്തിലേക്ക് തിരിച്ചു. എസ്റ്റേറ്റ് ഗേറ്റിനെതിരെ വലതുഭാഗത്തേക്കുള്ള റോഡാണ്. ഒരുപാട് കയറ്റം കയറി ചോദിച്ച് ചോദിച്ച് ഞങ്ങൾ ഉമാമഹേശ്വരി ക്ഷേത്രത്തിനടുത്തെത്തി.\nഅതിനടുത്താണ് വെള്ളച്ചാട്ടം. വഴികാണിച്ചുതന്ന പേരറിയാത്ത കൂട്ടുകാർക്ക് നന്ദി. വെള്ളച്ചാട്ടത്തിനു മുകളിൽ ഒരു മരച്ചുവട്ടിൽ ചെറിയൊരു നാഗാരാധനയുണ്ട്. ഒരു ഫോട്ടോയും വിളക്കും കാണാം. അവിടെനിന്നും നോക്കിയാൽ പെരുവണ്ണാമൂഴി റിസർവോയറടങ്ങുന്ന ഒരു വ്യൂ ഉണ്ട്.\nമെല്ലെ വെള്ളച്ചാട്ടത്തിനുകീഴിലേക്ക് നടക്കാൻ തുടങ്ങി. ക്യാമറയുടെ പരിമിതി കാരണം അതിന്റെ നല്ല ഫോട്ടോ എടുക്കാൻ കഴിഞ്ഞില്ല. അധികം വൈകാതെ മഴ തുടങ്ങി, ആസ്വദിച്ചു നനഞ്ഞു. ഫോൺ വാട്ടർ റെസിസ്റ്റന്റായതിന്റെ ഗുണം അപ്പോഴാണ് ശരിക്കും തിരിച്ചറിഞ്ഞത്.\nവെള്ളച്ചാട്ടത്തിനു കീഴിൽ പോയി. നല്ല വഴുക്കലുണ്ടായിരുന്നു, അധികം അഡ്വഞ്ചറസാവാൻ പോവാതെ തിരിച്ചു പോന്നു. പിന്നെ മടക്കയാത്ര.\nപെരുവണ്ണാമൂഴിക്കിപ്പുറം താഴത്തുവയൽ എന്ന സ്ഥലത്ത് ഒരു തട്ടുകടയിൽ നിന്ന് ഭക്ഷണം കഴിച്ചു. പിന്നെ അച്ഛന്റെ സ്ക്കൂളിലേക്ക്. അവിടെ കുറച്ചു സമയം ചെലവഴിച്ച് തിരിച്ചപ്പോൾ വീണ്ടും മഴ, വെറും മഴയല്ല, ഈരാഞ്ചേരിക്കോടമഴ!\nകൂടുതൽ ചിത്രങ്ങൾ https://www.facebook.com/arjunazad/albums/1097859370289373/?ref=bookmarks\n(Written on Friday, July 1st, 2016.)


വീട് വ്യത്തിയാക്കുമ്പോള്‍ഏറ്റവും വൃത്തിയോടെ കൈകാര്യം ചെയ്യേണ്ട ഇടങ്ങളിലൊന്നാണ് അടുക്കള. ആരോഗ്യ പ്രശ്നങ്ങളില് പലതിന്റെയും തുടക്കം തന്നെ അടുക്കളയില് നിന്നാകാം.അടുക്കളയില് നല്ല പ്രകാശവും വായുസഞ്ചാരവും വേണം. പാചകം ചെയ്തതും അല്ലാത്തതുമായ ഭക്ഷണം പ്രത്യേകം വേര്‍തിരിച്ചു വെയ്ക്കാന് ഉള്ള സൗകര്യം ഉണ്ടായിരിക്കണം.\nഅടുക്കളയില് ഉപയോഗിക്കുന്ന പല വസ്തുക്കളും രോഗകാരികളാകാറുണ്ട്, അവയിലൊന്നാണ് കിച്ചണ് ടവ്വലുകള്. ശുചിത്വത്തോടെ ഉപയോഗിച്ചില്ലെങ്കില് രോഗാണു പടര്‍ത്തുന്നതില് പ്രധാനിയാണ് കിച്ചണ് ടവ്വലുകള്.ശരിയായ ശുചിത്വസംവിധാനങ്ങളില്ലാത്ത മലിനമായ അടുക്കള ഭക്ഷ്യവിഷബാധയിലേക്കുള്ള എളുപ്പ വഴിയാണ്. ഭക്ഷ്യവിഷബാധ ഒഴിവാക്കാന് അടുക്കളയിലെ ശുചിത്വവും പാചകം ചെയ്യുന്നവരുടെ വ്യക്തിശുചിത്വവും ഒരുപോലെ പ്രധാനമാണ്. അടുക്കളയില് നല്ല പ്രകാശവും വായുസഞ്ചാരവും വേണം.\nഅടുക്കളയില് പലവിധ ആവശ്യങ്ങള്‍ക്ക് ഉപയോഗിക്കുന്ന ടവ്വലുകള് നനയുക കൂടി ചെയ്യുമ്പോള് അവയില് എളുപ്പം രോഗണുക്കള് വളരുന്നു, ഇത് നിരുത്സാഹപ്പെടുത്തേണ്ടതാണ്. വീട്ടില് കുഞ്ഞുങ്ങളും പ്രായമായവരും ഉണ്ടെങ്കില് ഇത് പ്രത്യേകം ശ്രദ്ധിക്കണം'' , വീടുകളിലെ ബാക്റ്റീരിയ വളര്‍ച്ചയെക്കുറിച്ച് പഠനം നടത്തിയ മൗറീഷ്യസ് യൂണിവേഴ്സിറ്റിയിലെ ഡോ.ബിരഞ്ചിയ നിര്‍ദേശിക്കുന്നു. എന്നും ഉപയോഗിച്ച കിച്ചണ് ടവ്വലുകള് സോപ്പു വെള്ളത്തില് കഴുകി നന്നായി ഉണക്കിയെടുക്കുക. പാത്രം തുടയ്ക്കാനും കൗണ്ടര് തുടയ്ക്കാനും വെവ്വേറെ തുണികള് കരുതുക.കിച്ചണ് ടവലുകളെക്കുറിച്ചു നടത്തിയ പഠനങ്ങളില് രോഗകാരികളായ ഇ-കൊളൈ അടക്കമുള്ള പലതരം ബാക്ടീരിയകളെയും ഫംഗസുകളെയും അവയില് കണ്ടെത്തിയിട്ടുണ്ട്. വയറിളകളകം പോലുള്ള പലതരം അസുഖങ്ങള്‍ക്ക് ഇവ കാരണമാകും. അതിനാല് കൈക്കലത്തുണികള് ദിവസവും കഴുകി വൃത്തിയാക്കി ഉണക്കി സൂക്ഷിക്കണം.\n1. അഴുക്കായ പാത്രങ്ങളും തുണികളും അപ്പപ്പോള് കഴുകി വൃത്തിയാക്കി ഉണക്കി സൂക്ഷിക്കുക.\n2. കഴുകിയതിനു ശേഷം പാത്രങ്ങള് അണുവിമുക്തമാക്കുക.\n3. ഓരോ ഉപയോഗത്തിനു ശേഷവും പാചകത്തിനുപയോഗിക്കുന്ന കട്ടിംങ് ബോര്‍ഡ്, സ്ലാബ് തുടങ്ങിയവ കഴുകി അണുവിമുക്തമാക്കുക.\n4. ഒരു പ്രാവശ്യം ഉപയോഗിച്ച തുണി, വീണ്ടും പാതകം വൃത്തിയാക്കാന് ഉപയോഗിക്കാതിരിക്കുക.\n5. അടുക്കള വൃത്തിയാക്കിയതിനു ശേഷം പച്ചവെള്ളത്തിനു പകരം ഏതെങ്കിലും അണുനാശിനി ഉപയോഗിച്ച് കൈ കഴുകുക.\n6. ഭക്ഷണപദാര്‍ഥങ്ങളില് സ്പര്‍ശിച്ച ശേഷം കൈ നന്നായി കഴുകുക.\nkitchen kitchen cabin proper take care


സ്മൃതി: September 2014\nഈശ്വരന്മാരുടെ പട്ടികയില് ശാസ്ത്രജ്ഞ്ന്മാരേയും ഉള്‍പ്പെടുത്തേണ്ടേ..? എന്റെ പൂജാമുറിയില് ചിലര് സ്ഥാനം പിടിച്ചിട്ടുണ്ട്.\nനമുക്കിന്ന് ഒഴിച്ചുകൂടാന് വയ്യാത്ത ഒരു സംഗതിയാണ് ഇലക്ട്രിസിറ്റി, ടെലെഫോണ് തുടങ്ങിയവ. ഇപ്പോളിതാ ഇന്റര്‍നെറ്റും അങ്ങിനെ പലതും.. കൂടുതല് പേര് ആശ്രയിക്കുന്ന ഓപ്പറേറ്റിങ്ങ് സിസ്റ്റം ആണ് മൈക്രോസോഫ്റ്റ് Windows. പിന്നെ കൂടുതല് മെച്ചപ്പെട്ട ബ്രൌസറും സെര്‍ച്ച് എഞ്ചിനും ആയ ഗൂഗിള്, ഗൂഗിള് ക്രോം മുതലായവ.\nനമുക്കെല്ലാവര്‍ക്കും അറിയാമല്ലോ കമ്പ്യൂട്ടര് ലോകത്ത് ബില് ഗേറ്റ്സിന്റെ സ്ഥാനം. അദ്ദേഹവും ഈ പട്ടികയില് ഉള്‍പ്പെടുത്തേണ്ടതുണ്ട്. Microsoft Windows ന്റെ കണ്ടുപിടുത്തക്കാരനാണ് അദ്ദേഹം എന്നാണെന്റെ ഓര്‍മ്മ.. വികസിത രാഷ്ട്രങ്ങളില് വിന്‍ഡോസ് commercial & government സ്ഥാപനങ്ങളില് ഉപയോഗിക്കുന്നതിന് ലൈസന്‍സ് എടുക്കണം.. ഉദാഹരണത്തിന് ഒരു സ്ഥാപനത്തില് 10 കമ്പ്യൂട്ടറുകള് ഉണ്ടെങ്കില് 1+9 എന്ന തോതില് ലൈസന്‍സ് എടുക്കണം. അതായത് ഒരു മെയിന് യൂസര് +9സ്ലേവ്സ്. [i dont remember the technical words about the license agreement]\nഈ മഹാന്റെ ഉല്‍പ്പന്നങ്ങള് നമ്മള് ഭാരതത്തില് പ്രത്യേകിച്ച് കേരളത്തില് എല്ലാരും പൈറേറ്റഡ് കോപ്പികള് ഉപയോഗിക്കുന്നു... ഇവിടെ പൈറേറ്റഡ് സിനിമാ സിഡികള്‍ക്ക് വിലക്കുണ്ട് തന്നെയുമല്ല അത് കുറ്റകരവുമാണ്.. ഒരുപക്ഷെ സമീപഭാവിയില് വിന്‍ഡോസ് മുതലായ ഓപ്പറേറ്റിങ്ങ് സിസ്റ്റത്തിനും ഒറിജിനല് സിഡികള് മാത്രമേ ഉപയോഗിക്കാന് പറ്റുകയുള്ളൂ എന്ന നിയമം വന്നേക്കാം..\nഅങ്ങിനെ വരികയാണെങ്കില് ഉദാഹരണത്തിന് MS OFFICE or TALLY accounting packag മുതലായ പഠിപ്പിക്കുന്ന വിദ്യാഭ്യാസ സ്ഥാപനങ്ങളിലെ ഫീസ് കൂട്ടിയേക്കാം.\nഈ കണ്ടുപിടുത്തങ്ങളൊക്കെ നമുക്ക് ആസ്വദിക്കാന് അല്ലെങ്കില് അനുഭവിക്കാന് സജ്ജമാക്കിയ ശാസ്ത്രജ്ഞരെ നാം ബഹുമാനിക്കണം, അവര്‍ക്കുവേണ്ടി പ്രാര്‍ഥിക്കണം, മരിച്ചുപോയവരാണെങ്കില് അവരെ പ്രാര്‍ഥനകളില് ഓര്‍ക്കണം അവരുടെ ആത്മശാന്തിക്കായി പ്രാര്‍ഥിക്കണം. എന്നെ ചികിത്സിക്കുന്ന എല്ലാ ഡോക്ടര്‍മാരേയും എനിക്ക് ബഹുമാനമാണ് അവരുടെ ആയൂരാരോഗ്യസൌഖ്യത്തിന്നായി ഞാന് പ്രാര്‍ഥിക്കാറുണ്ട്..\nഞാന് പ്രീയുണിവേഴ്സിറ്റി വരെ പഠിച്ചിരുന്നത് മണ്ണെണ്ണ വെളിച്ചത്തിന്റെ വെളിച്ചത്തിലാണ്.. ഒരു വിളിപ്പാ‍ടകലെയുള്ള ആമിനടീച്ചറുടെ കോലായിലുള്ള ലൈറ്റ് കാണുമ്പോള് ഞാനെന്റെ ചേച്ചിയോട് ചോദിക്കും... “എന്നാ ചേച്ചിയേ നമ്മുടെ കോലായിലും ഈ കറണ്ട് വെളിച്ചം പരക്കുക....” ചേച്ചി പറയും ആ കണ്ടുപിടുത്തങ്ങളുടെ സൃഷ്ടാക്കളെ നമുക്ക് പ്രാര്‍ഥനയില് ഓര്‍ക്കാം. അപ്പോള് നമ്മുക്കും അതൊക്കെ വേഗത്തില് അനുഭവിക്കാന് കഴിയും.\nഞാന് ചേച്ചിയെന്നുവിളിക്കുന്ന എന്റെ പെറ്റമ്മ വടുതല സ്കൂളില് ടീച്ചറായിരുന്നു.. ചെറുവത്താനിയുടെ പടിഞ്ഞാറെ അതിര്‍ത്തിയാണ് വടുതല, അവിടെയാണ് ആമിനടീച്ചറുടെ വീട്. എന്നാല് ആമിനടീച്ചറ്ക്ക് ജോലി അങ്ങകലെ എവിടേയോ പടിഞ്ഞാറൊരു സ്കൂളില്.\nഞാന് കിടക്കാന് നേരത്ത് ബെഡ് റൂം ലൈറ്റ് ഇടുമ്പോള് ആ ബള്‍ബ് കണ്ടുപിടിച്ച ഗ്രഹാം ബെല്ലിനെ ഓര്‍ക്കാറുണ്ട്. അദ്ദേഹത്തിന്റെ ആത്മശാന്തിക്കായി പ്രാര്‍ഥിക്കാറുണ്ട്. മരുന്നുകളുടെ പട്ടികയില് വേദനസംഹാരിയായ പാരസെറ്റാമോള് മുന്‍പന്തിയില് നില്‍ക്കുന്നു. പലതരം വേദനകള്‍ക്കും ഉപയോഗിക്കുന്ന വേദനസംഹാരികളുടെ മൂല്യഘടകം ഈ പാരസെറ്റാമോള് ആണ്. അതുപോലെ കേന്‍സര് രോഗികള്‍ക്ക് കൊടുക്കുന്ന മോര്‍ഫിന് ടാബ്ലറ്റ്, സര്‍ജ്ജറി സമയത്തുപയോഗിക്കുന്ന ക്ളൊറോഫോം തുടങ്ങിയ മരുന്നുകള്, പ്രഷറിനും പ്രമേഹത്തിനും ഉപയോഗിക്കുന്ന ജീവന് രക്ഷാമരുന്നുകള് - ഇവയൊക്കെ കണ്ടുപിടിച്ച ശാസ്ത്രജ്ഞന്മാരെ നമ്മുടെ പൂജാമുറിയില് പ്രതിഷ്ടിക്കണം.\nഞാന് സിറ്റിങ്ങ് റൂമിലിരുന്ന് പത്രം വായിക്കുകയായിരുന്നു... റോഡ് അപകടത്തില് ദേഹമാസകലം ചതഞ്ഞിരിക്കുകയാണ്. ഇരുന്നിടത്ത് നിന്ന് എണീക്കാനും നീങ്ങാനുമൊക്കെ പരസഹായം വേണം. അങ്ങിനെയുള്ള അവസ്ഥയില് ഞാന് പരമാവധി ആരേയും ആശ്രയിക്കില്ല. പെട്ടെന്ന് അരക്കെട്ടിന് അസഹ്യമായ വേദന.. തട്ടിന്‍പുറത്തിരുന്ന ഭാര്യയേയും മരുമകളേയും കൂകി വിളിച്ചു.... “ആനന്ദവല്ലീ, കുട്ടിമാളൂ.................“ വിളികേള്‍ക്കാനാരുമില്ല. എല്ലാര്‍ടെ കാതിലും മൊബൈല് ഫോണ് കുത്തിത്തിരുകിയിരിക്കുന്നു. വടക്കേ ഇന്ത്യയിലുള്ള മകനെ അവര് മാറിമാറി വിളിക്കുന്നു, അല്ലെങ്കില് അവന് ഇങ്ങോട്ട് വിളിക്കുന്നു...\n“എടാ മകനേ നീ ആരെ വേണമെങ്കിലും വിളിച്ചോ... പക്ഷെ അത് മറ്റുള്ളവര്‍ക്ക് ബുദ്ധിമുട്ടുണ്ടാകാത്ത വിധം. ദിവസത്തിലൊരിക്കല് മതി.. എല്ലാവരും ഉറങ്ങാന് കിടക്കുമ്പോള്.. വീട്ടില് പരസഹായമില്ലാതെ ജീവിതം തള്ളിനീക്കാന് പറ്റാത്ത ഒരു വൃദ്ധന് ഉള്ളത് ഓര്‍ക്കണം... ഇന്നിതാ ഈ നിമിഷത്തില് എന്റെ മരുമകള് പറയുന്നു.. “ഡാഡിക്ക് ഒരു സുഖക്കേടും ഇല്ലാ, ഇനി മേലില് എന്നെ ചായയിടാന് വിളിക്കേണ്ട” കണ്ടോ അവളുടെ ഒരു ധിക്കാരം.. “എന്നെ അനുസരിക്കാത്തവരും എനിക്ക് സഹായിയായി എന്റെ വീട്ടില് കഴിയാന് പറ്റാത്തവരും ഇവിടെ നിന്ന് മാറിത്താമസിക്കുകയാണ് വേണ്ടത്. അല്ലാതെ എന്റെ ചോറുണ്ട് എന്നെ ധിക്കരിക്കുകയല്ല..” ഇതൊക്കെയാണ് ന്യു ജനറേഷന് ഇഷ്യൂസ്.\n2500 sq ft വീട് പണികഴിപ്പിച്ച ഞാനൊരു മണ്ടന്.. താഴെ ഒരു മുറി മുകളില് രണ്ടെണ്ണം.. താഴെയിരുന്ന് കൂകിയാല് മുകളിലേക്ക് കേള്‍ക്കില്ല. അഥവാ കേട്ടാല് തന്നെ കേട്ട ഭാവം ഇല്ല. എനിക്കാണെങ്കില് കൂടെക്കൂടെ മുകളിലേക്ക് കയറാനും വയ്യ.. ഇനി ഒരു വലിയ മണി ഗോവണിയിന്മേല് കെട്ടിയിടണം. താഴെയിരുന്ന് അടിച്ചുകൊണ്ടിരിക്കാം. ശല്യമായി വരുമ്പോള് ഇറങ്ങിവരുമല്ലോ...?\nഒരു ഇന്റീരിയര് ഡിസൈനറെ വിളിച്ച് താഴത്തെ അടുക്കള ഒരു ബെഡ് റൂമാക്കണം, വര്‍ക്ക് ഏരിയായില് അടുക്കള മാറ്റിസ്ഥാപിക്കാം. വേണമെങ്കില് സിറ്റിങ്ങ് റൂമു ബെഡ് റൂമാക്കാം, ഡൈനിങ്ങ് റൂം വിസിറ്റേര്‍സ് ഏരിയാ ആക്കാം. ഇപ്പോള് അടുക്കളയില് ഒരു ചെറിയ ഡൈനിങ്ങ് ടേബിള് ഉണ്ട്. അതാണ് വീട്ടുകാരുടെ ഊണുമുറി.. അല്പം കാശുചിലവുള്ള പരിപാടിയാണ്, മക്കളാരും സഹായിക്കില്ല. ഇങ്ങിനെയൊക്കെ ചെയ്യുകയാണെങ്കില് എനിക്ക് ആരെയെങ്കിലും വിളിക്കണമെങ്കില് കതക് മുട്ടാനെളുപ്പമാണല്ലോ..? തന്നെയുമല്ല തട്ടിപുറത്തേക്ക് പുറത്ത് നിന്നൊരു ഗോവണി വെച്ച് വാടക്ക് കൊടുക്കുകയും ചെയ്യാം.\nഎന്തെങ്കിലും ആവശ്യമുണ്ടെങ്കില് മൊബൈലില് വിളിച്ചോളാന് പറഞ്ഞ മരുമകളുടെ പ്രതികരണം കണ്ടുവല്ലോ ഇപ്പോള്. ഇന്നെലെ പാതിരക്ക് മുള്ളാന് എണീക്കാന് പാട്പെട്ടു. ഞാന് ഉറങ്ങിയപ്പോള് എന്റെ പിടക്കോഴി എങ്ങോ പോയി. അവസാനം പായയില് പാത്താം എന്നുകരുതി പരമാവധി പിടിച്ചുനിന്നു. നോക്കുമ്പോള് അറിഞ്ഞുംകൊണ്ട് പായയില് കിടന്ന് പാത്താന് പറ്റുന്നില്ല. എണീറ്റുനിന്നാലേ പറ്റുള്ളൂ..\nഎന്തോ യൂറിനറി ഇഷ്യൂസ് ഉണ്ടെന്ന് എനിക്ക് തോന്നാതിരുന്നില്ല. കുറച്ച് കാലം മുന്‍പ് യൂറോളജിസ്റ്റിനെ കണ്ടിരുന്നു. ഒരു ചികിത്സക്കുള്ള വകുപ്പുകളൊന്നും കാണുന്നില്ലാ എന്ന് ഡോക്ടര് പറഞ്ഞു. വയസ്സായവര്‍ക്കുള്ള പ്രശ്നങ്ങളൊക്കെയാണിതെന്നും പറഞ്ഞു. ഞാന് ഒരു വിധം എണീറ്റ് ജനലുകള് തുറന്ന് അതില്‍ക്കൂടി പുറത്തേക്ക് പാത്തി.\nപണ്ടൊക്കെ ചെറുവത്താനിയിലെ തട്ടിന്‍പുറത്ത് ഉറങ്ങുമ്പോള് ഇതുപോലെ ജനല് കമ്പികള്‍ക്കിടയില് കൂടി പാത്തുമായിരുന്നു, അന്നൊക്കെ മൂത്രം ഓട് കടന്ന് മുറ്റത്തെത്തും ചിലപ്പോള്. നേരം പുലര്‍ന്നാല് ചേച്ചി പറയും...” എന്താ ചെക്കാന് നിനക്ക് ഒരു മൊന്ത വെള്ളം ഒഴിച്ചുകൂടെ...? മുറ്റം നാറിയിട്ട് വയ്യാ....!!! “ ഇന്ന് എനിക്ക് വയസ്സായി പമ്പിന് കുതിരശക്തി കുറഞ്ഞു. വീട്ടില് നിന്ന് ജനല് കമ്പികള്‍ക്കുള്ളിലൂടെ പാത്തിയിട്ടും ജനല് പടിയിലും മുറിയിലും തുള്ളികള് വീണു.. കാലത്ത് മുറി തുടക്കാന് വന്ന പെണ്ണിന് മൂക്കടപ്പുള്ളതുകാരണം എന്റെ വിക്രിയ അറിഞ്ഞുകാണില്ല..\nPosted by ജെ പി വെട്ടിയാട്ടില് at 10:02 AM3comments: Links to this post\nLabels: memoir, ഈശ്വരോ രക്ഷതു\nPosted by ജെ പി വെട്ടിയാട്ടില് at 12:32 AM9comments: Links to this post\nഎന്റെ എല്ലാ സുഹൃത്തുക്കൾക്കും ഓണാശംസകൾ നേരുന്നു\nPosted by ജെ പി വെട്ടിയാട്ടില് at 9:59 AM3comments: Links to this post\nLabels: ONAM, ഓണാശംസകൾ നേരുന്നു\nPosted by ജെ പി വെട്ടിയാട്ടില് at 9:09 AM5comments: Links to this post\nഓണാഘോഷം എന്നുവെച്ചാല് നാം ഉദ്ദേശിക്കുന്നത് “സാംസ്കാരിക ഉത്സവം” എന്നാണ്. അതല്ലാതെ പ്രസംഗമത്സരമല്ല..\nചില ക്ലബ്ബുകളില് ആളുകളെ വിളിച്ചുവരുത്തി ഇത്തരം കലാ സാംസ്കാരിക ആഘോഷങ്ങള്‍ക്കുപകരം, കുറെ അഥിതികളെ ക്ഷണിച്ചുവരുത്തി സമയം മുഴുവന് പ്രസംഗിപ്പിച്ച് അവസാനം സദ്യയുണ്ട് പിരിയുകയാണ്.\nഇത്തരം ഹീനമായ ആചാ‍രങ്ങളില് ഇപ്പോഴും ചിലര് ആനന്ദം കൊള്ളുന്നു.. പക്ഷെ കാണികള്‍ക്ക് ഇതൊട്ടും ഇഷ്ടപ്പെടില്ലെന്ന് അവര്‍ക്കറിയാമെങ്കിലും മാറി മാറി വരുന്ന പ്ര്സിഡണ്ടുമാര് ഇത് തന്നെ ആവര്‍ത്തിക്കുന്നു..\nഓണാഘോഷം ഒന്നോ രണ്ടോ മണിക്കൂറില് ഒതുക്കി സദ്യയുണ്ട് പിരിയണം..\nഒരു പൂക്കളം ഇട്ടിരിക്കണം – നിലവിളക്ക് ക്ലബ്ബിലെ മുതിര്‍നന പൌരന് തെളിയിക്കാം.\nഒരു രംഗപൂജയോട് കൂടി ആരംഭിച്ച്…. പിന്നീട് കുമ്മാട്ടികളുടെ വരവ്.\nകുമ്മാട്ടികള് പിന് വാങ്ങിയ ഉടന് മാവേലി എഴുന്നെള്ളുകയായി.. മാവേലി നാട്ടുകാരായ മെംബര്‍മാരോട് കുശലം പറഞ്ഞതിനുശേഷം അദ്ദേഹത്തിന് വേണമെങ്കില് വേദിയില് ഇരിക്കാം.\nപിന്നീട് ക്ലബ്ബ് പ്രസിഡണ്ട് രണ്‍ട് മിനിട്ടിന്നുള്ളില് ഒരു സ്വാഗത പ്രസംഗവും ഓണം വിഷും പറഞ്ഞ് കാണികളുടെ കൂടെ ചെന്നിരിക്കണം.. പരമ്പാഗതമായ വേഷങ്ങളായിരിക്കണം ക്ലബ്ബ് മെംബര്‍മാര്‍ക്ക്.\nഅടുത്ത ഇനം ഒരു ഓണപ്പാട്ട് - ഓണപ്പാട്ട് പാടുന്നതിന്നിടയില് തിരുവാതിരക്കളി [കൈക്കൊട്ടിക്കളി]ക്കുള്ള ആളുകള്‍ക്ക് തയ്യാറായി നില്‍ക്കാം.. ഓണപ്പാട്ട് പാടിക്കഴിഞ്ഞതും തിരുവാതിരക്കളി ആരംഭിക്കുകയായി.\nഅത് കഴിഞ്ഞ് ഗാപ്പുകള് വന്നാല് ഫില്ലേര്‍സ് ആയിട്ട് ഓണപ്പാട്ടുകള് കുത്തി നിറക്കണം… ഇവിടെയാണ് “മാസ്റ്റര് ഓഫ് സെറിമണി” യുടെ കഴിവുകള് പ്രദര്‍ശിപ്പിക്കേണ്ടത്. അല്ലാതെ വഴിയില് വരുന്നവരേയെല്ലാം സ്റ്റേജില് കയറ്റി പ്രസംഗിപ്പിക്കുകയല്ല..\nതിരുവാതിക്കളിയുടെ ദൈര്‍ഘ്യം നാലോ അഞ്ചോ മിനിട്ടില് ഒതുങ്ങതിനാല് രണ്ടോ മൂന്നോ കളികള് ആകാം.. അതിന്നനുസരിച്ചുള്ള പാട്ടുകളും സ്റ്റെപ്പുകളും വേണം.\nതിരുവാതിരക്കളി കഴിഞ്ഞാല് രംഗപൂജക്ക് വേഷമിട്ട കുട്ടിക്ക് ഭരത നാട്ട്യം അല്ലെങ്കില് ഓണത്തിന് മാറ്റുകൂട്ടുന്ന ഏതെങ്കിലും നൃത്തമാകാം.. അങ്ങിനെ സമയം ഒട്ടും നഷ്ടപ്പെടുത്താതെ ഓരോ ഇനങ്ങള് മാറി മാറി വന്നുകൊണ്ടിരിക്കണം.\nകൂട്ടത്തില് പുരുഷന്മാരുടെ ഓണപ്പാട്ട് ആകാം. പത്തില് കുറയാതെ ഉള്ള ആളുകള് സംഘം ചേര്‍ന്ന ഗാനം ആലപിക്കാം.. പത്താളുകള്‍ക്ക് കുറഞ്ഞത് മൂന്ന് മൈക്രോഫോണുകള് കൊടുത്തിരിക്കണം.\nഅങ്ങിനെ ഒരു മണിക്കൂറില് തകര്‍പ്പന് ഓണാഘോഷ പരിപാടികള്‍ക്കുശേഷം, മിറ്റിങ്ങ് അഡ്ജേണ് ചെയ്തതിനുശേഷം മാത്രം സദ്യ വിളമ്പുക.\nഇങ്ങിനെയാണ് “ഓണാഘോഷം” നടത്തേണ്ടത്.\nഅല്ലാതെ ഒന്നരമണിക്കൂറ് ഓണാഘോഷപരിപാടിയില് അഞ്ചുമിനിട്ട് മാത്രം കലാപരിപാടികള് കാണിച്ച് സദ്യയുണ്ട് പിരിയല് അല്ല.\nPosted by ജെ പി വെട്ടിയാട്ടില് at 10:10 PM5comments: Links to this post\nLabels: ONAM, ഓണാഘോഷം എന്നുവെച്ചാല്


ബലാത്സംഗത്തിനിരയായ പെണ്‍കുട്ടിയുടെ ഗര്‍ഭഛിദ്രത്തിന് അനുമതി നല്‍കി ഹൈക്കോടതി | HC grants sanction to abort embryo of rape victim\nKochi, First Published 5, Apr 2020, 7:39 PM\nപെണ്‍കുട്ടിയുടെ കുടുംബത്തിന്റെ ആവശ്യവും മെഡിക്കല് ബോര്‍ഡിന്റെ ഉപേദശവും കണക്കിലെടുത്താണ് തീരുമാനം. പ്രസവം വേണമോ എന്നത് ഭരണഘടന വിഭാവനം ചെയ്യുന്ന വ്യക്തിസ്വാതന്ത്ര്യത്തിന്റെ പരിധിയില് വരുന്ന കാര്യമാണെന്നും വിധിയില് പറയുന്നു\nകൊച്ചി: ബലാത്സംഗത്തിനിരയായ പതിനാലുകാരിയുടെ 24 ആഴ്ച പ്രായമായ ഭ്രൂണം നശിപ്പിക്കാന് ഹൈക്കോടതി അനുമതി. പെണ്‍കുട്ടിയുടെ കുടുംബത്തിന്റെ ആവശ്യവും മെഡിക്കല് ബോര്‍ഡിന്റെ ഉപേദശവും കണക്കിലെടുത്താണ് തീരുമാനം. പ്രസവം വേണമോ എന്നത് ഭരണഘടന വിഭാവനം ചെയ്യുന്ന വ്യക്തിസ്വാതന്ത്ര്യത്തിന്റെ പരിധിയില് വരുന്ന കാര്യമാണെന്നും വിധിയില് പറയുന്നു. അഞ്ച് മാസം മുമ്പ് പെണ്‍കുട്ടിയെ കാണാതാകുന്നതോടെയാണ് സംഭവങ്ങള്‍ക്ക് തുടക്കം.\nമാതാപിതാക്കള് ഹൈക്കോടതിയില് ഹേബിയസ് കോര്‍പ്പസ് ഹര്‍ജി നല്‍കി. പിന്നീട് മംഗലാപുരത്ത് നിന്ന് ഇരുപത്തിയെട്ടുകാരനൊപ്പമാണ് പെണ്‍കുട്ടിയെ കണ്ടെത്തിയത്. പെണ്‍കുട്ടി 24 ആഴ്ച ഗര്‍ഭിണിയായിരുന്നു. ചെറുപ്പക്കാരനെതിരെ പോക്‌സോ പ്രകാരം കേസെടുത്തു. തുടര്‍ന്ന് പെണ്‍കുട്ടിയുടെ പിതാവ് ഭ്രൂണം നശിപ്പിക്കാന് ഹൈക്കോടതി അനുമതി തേടുകയായിരുന്നു. കേസിന്റെ അടിയന്തരസ്വഭാവം കണക്കിലെടുത്ത് അന്ന് തന്നെ കോടതി മെഡിക്കല് ബോര്‍ഡ് രൂപീകരിച്ചു.\nഭ്രൂണത്തിന് 20 ആഴ്ചയില് താഴെ പ്രായമുണ്ടെങ്കില് മാത്രമേ നിയമപരമായി ഗര്‍ഭഛിദ്രം നടത്താന് കഴിയൂ. എന്നാല് ഭ്രൂണത്തിന് 24 ആഴ്ച പ്രായമുണ്ടെങ്കിലും പെണ്‍കുട്ടിയുടെ ഇപ്പോഴത്തെ അവസ്ഥ കണക്കിലെടുത്ത് ഗര്‍ഭഛിദ്രം അനുവദിക്കാമെന്ന് മെഡിക്കല് ബോര്‍ഡ് ഉപദേശം നല്‍കി. ഒരു അമ്മയാകാനുള്ള പക്വത പെണ്‍കുട്ടിക്കില്ല. ശാരാരികമായും മാനസികമായും പെണ്‍കുട്ടിക്ക് നിരവധി പ്രശ്‌നങ്ങള് ഭാവിയില് നേരിടേണ്ടി വന്നേക്കും.\nകുഞ്ഞിനും ആരോഗ്യപ്രശ്‌നങ്ങള്‍ക്ക് ഇടയാക്കാമെന്നും മെഡിക്കല് ബോര്‍ഡ് റിപ്പോര്‍ട്ട് ചെയ്തു. വിധിക്ക് മുമ്പ് വിശദമായ വിലയിരുത്തലിനായി ജസ്റ്റിസ് കെ ജയശങ്കരന് നമ്പ്യാര്, ജസ്റ്റിസ് ഷാജി പി ചാലി എന്നിവരടങ്ങിയ ബെഞ്ച് മെഡിക്കല് ബോര്‍ഡ് അംഗമായ തൃശൂര് മെഡിക്കല് കോളേജ് ആശുപത്രിയിലെ ഡോക്ടര് കെ അംബുജവുമായി വീഡിയോ കോണ്‍ഫറന്‍സും നടത്തി. തുടര്‍ന്നാണ് സുപ്രധാന വിധി പുറപ്പെടുവിച്ചത്.\nഗര്‍ഭഛിദ്രത്തിന് 20 ആഴ്ചയെ നിയമം അനുശാസിക്കുന്നുള്ളൂ എങ്കിലും പെണ്‍കുട്ടിയുടെ ജീവിതം അപകടത്തിലാകുമെന്ന് കണ്ടാല് ഈ പരിധിയില് നിന്ന് ഒഴിവാക്കാമെന്ന് വിധിയില് പറയുന്നു. ഇക്കാര്യത്തില് കുടുംബത്തിന്റെ ആവശ്യവും മെഡിക്കല് ബോര്‍ഡിന്റെ ഉപദേശവും കണക്കിലെടുക്കുയാണെന്ന് ഹൈക്കോടതി പറഞ്ഞു.\nLast Updated 5, Apr 2020, 7:43 PM\nabort embryo of rape victim


Kerala Gold Smuggling: Customs raid in KSITIL and M ShivaShanker's flat | ഒരേ സമയം രണ്ടിടയ്ത്ത് റെയ്ഡ്: ശിവശങ്കറിന്റെ ഫ്ലാറ്റിലും കെഎസ്ഐടിഐഎല്ലിലും കസ്റ്റംസ് - Malayalam Oneindia\n27 min ago അഴിമതി റിപ്പോര്‍ട്ട് ചെയ്ത മാധ്യമപ്രവര്‍ത്തകനെ യുപിയില് ചുട്ടുകൊന്നു; കൂടെ സുഹൃത്തിനെയും\n29 min ago തിരഞ്ഞെടുക്കാനുള്ള സ്വാതന്ത്ര്യം ഇല്ലാതാക്കുന്നു, ലൗ ജിഹാദ് നിയമത്തിനെതിരെ മുന് സുപ്രീം കോടതി ജഡ്ജി\n50 min ago എപ്പോള് വേണമെങ്കിലും ബിജെപിയാകാന് തയ്യാറാകുന്ന കോണ്‍ഗ്രസിനെ എങ്ങനെ വിശ്വസിക്കും; പി രാജീവ്\nPublished: July 15 2020, 19:46 [IST]\nതിരുവനന്തപുരം: തിരുവനന്തപുരം വിമാനത്താവളം വഴി ഡിപ്ലോമാറ്റിക് ബാഗേജ് വഴി സ്വർണ്ണം കടത്താൻ ശ്രമിച്ച കേസിൽ മുൻ ഐടി സെക്രട്ടറി എം ശിവശങ്കറിന് ക്ലീൻ ചിറ്റ് നൽകിയിട്ടില്ലെന്ന് കസ്റ്റംസ് വ്യക്തമാക്കിയിരുന്നു. കള്ളക്കടത്തിനെക്കുറിച്ച് ഗൂഢാലോചന നടത്തിയ മുറിയെടുത്ത് നൽകിയത് ശിവശങ്കറിന്റെ നിർദേശപ്രകാരമാണെന്ന് സെക്രട്ടറിയേറ്റ് ജീവനക്കാരൻ മൊഴി നൽകിയ സാഹചര്യത്തിൽ കള്ളക്കടത്തിൽ ഇദ്ദേഹത്തിന് പങ്കുണ്ടോ എന്നാണ് കസ്റ്റംസ് അന്വേഷിച്ച് വരുന്നത്. ഇത് സംബന്ധിച്ച വിവരങ്ങൾ സ്വപ്ന ഉൾപ്പെടെയുള്ളവരിൽ നിന്ന് മാത്രമേ മനസ്സിലാകൂ എന്നും കസ്റ്റംസ് ഉദ്യോഗസ്ഥർ പറയുന്നു. കസ്റ്റംസ് നിയമം 108 പ്രകാരമാണ് ശിവശങ്കറിന്റെ മൊഴി കസ്റ്റംസ് രേഖപ്പെടുത്തിയ അധികൃതർ ശിവശങ്കറിന്റെ ഫോണും കസ്റ്റഡിയിലെടുത്തിട്ടുണ്ട്. എന്നാൽ ശിവശങ്കറും കേസിലെ പ്രതികളും തമ്മിലുള്ള ഫോൺ സംഭാഷണങ്ങൾക്ക് സ്വർണ്ണക്കടത്തുമായി ബന്ധമുണ്ടെന്ന് തെളിയിക്കുന്ന തെളിവുകൾ ഇതുവരെയും അന്വേഷണ സംഘത്തിന് ലഭിച്ചിട്ടില്ല.\nസ്വർണ്ണക്കടത്ത് കേസിൽ കസ്റ്റംസ് ചോദ്യം ചെയ്തതിന് പിന്നാലെ മുൻ ഐടി സെക്രട്ടറി എം ശിവശങ്കറിന്റെ ഫ്ലാറ്റിൽ വീണ്ടും കസ്റ്റംസ് റെയ്ഡ്. സെക്രട്ടറിയേറ്റിന് സമീപത്തുള്ള ഫ്ലാറ്റിലും ശിവശങ്കർ ചെയർമാനായിരുന്ന കേരള സ്റ്റേറ്റ് ഐടി ഇൻഫ്രാസ്ട്രക്ചർ ലിമിറ്റഡിലുമാണ് കസ്റ്റംസ് പരിശോധന നടത്തിയത്. രണ്ടിടങ്ങളിലേയും സിസിടിവി ദൃശ്യങ്ങളും ഹാർഡ് ഡിസ്കുകളും ഉദ്യോഗസ്ഥർ കസ്റ്റഡിയിലെടുത്തിട്ടുണ്ട്.\nകൂടുതൽ വിവരങ്ങൾ പുറത്ത്\nസ്വർണ്ണക്കടത്ത് കേസിലെ രണ്ടാം പ്രതിയായ സ്വപ്ന സുരേഷ് നേരത്തെ ജോലി ചെയ്തിരുന്നത് കേരള സ്റ്റേറ്റ് ഐടി ഇൻഫ്രാസ്ട്രക്ചർ ലിമിറ്റഡിന് കീഴിലായിരുന്നു. ശിവശങ്കറിന്റെ ഫ്ലാറ്റിലെ സന്ദർശക രജിസ്റ്റർ കസ്റ്റഡിയിലെടുത്തതോടെ ഫ്ലാറ്റിൽ നിരന്തരം വന്നിരുന്നവരെക്കുറിച്ച് കസ്റ്റംസിന് വിവരം ലഭിച്ചിട്ടുണ്ട്. സന്ദീപ് നായരും സ്വപ്നയും ഫ്ലാറ്റിൽ പലപ്പോഴും വരാറുണ്ടെന്ന സൂചനകളാണ് ഇപ്പോൾ പുറത്തുവരുന്നത്. സ്വർണ്ണക്കടത്തിൽ എം ശിവശങ്കറിന് പങ്കുണ്ടോയെന്നത് സംബന്ധിച്ചുള്ള വിവരങ്ങൾ സ്വപ്ന സുരേഷിൽ നിന്ന് മാത്രമേ മനസ്സിലാക്കാൻ കഴിയുകയുള്ളൂവെന്നാണ് കസ്റ്റംസ് അധികൃതർ പറയുന്നത്.\nമുഖ്യ ആസൂത്രകർ റമീസും സന്ദീപും?\nതിരുവനന്തപുരം വിമാനത്താവളം വഴി ഡിപ്ലോമാറ്റിക് ബാഗേജിൽ സ്വർണ്ണം കടത്തിയതിന്റെ മുഖ്യസൂത്രധാരൻ അറസ്റ്റിലായ സന്ദീപ് നായരും റമീസും ആണെന്നാണ് കസ്റ്റംസ് വൃത്തങ്ങൾ നൽകുന്ന വിവരം. വിദേശത്ത് നിന്നെത്തിച്ച സ്വർണ്ണം വിൽക്കുന്നതിനൊപ്പം പണം നൽകിയവർക്ക് ലാഭവിഹിതമെത്തിച്ചിരുന്നതും ജലാലാണ്. സ്വർണ്ണം കടത്തുന്നതിന് സംഘം ഉപയോഗിച്ച ഒരു കാർ കസ്റ്റംസ് കസറ്റഡിയിലെടുത്തിരുന്നു. അംജത് അലി എന്നയാളുടെ കാറാണ് പിടിച്ചെടുത്തിട്ടുള്ളത്.\nഎം ശിവശങ്കറിന്റെ മൊഴിയിൽ ചില വൈരുധ്യങ്ങളുണ്ടെന്ന് കസ്റ്റംസ് ഉദ്യോഗസ്ഥർ തന്നെ സൂചിപ്പിച്ചിട്ടുണ്ട്. ഈ സാഹചര്യത്തിൽ ശിവശങ്കറിനെ കൊച്ചിയിലേക്ക് കൊണ്ടുവന്ന് ചോദ്യം ചെയ്തേക്കുമെന്നും സൂചനകളുണ്ട്. കഴിഞ്ഞ ദിവസം രാത്രി പത്ത് മണിക്കൂറോളമാണ് കസ്റ്റംസ് ശിവശങ്കറിനെ ചോദ്യം ചെയ്തത്. ചൊവ്വാഴ്ച വൈകിട്ട് നാലരയോടെ ആരംഭിച്ച ചോദ്യം ചെയ്യൽ പുലർച്ച രണ്ടരയോടെയാണ് അവസാനിക്കുന്നത്. അതേ സമയം ഇദ്ദേഹത്തിന്റെ മൊഴി പൂർണ്ണമായും കസ്റ്റംസ് മുഖവിലക്കെടുത്തിട്ടില്ലെന്ന റിപ്പോർട്ടുകളും പുറത്തുവരുന്നുണ്ട്. ഇതിനിടെ അദ്ദേഹത്തിന്റെ ഫോണും കസ്റ്റംസ് കസ്റ്റഡിയിലെടുത്തിട്ടുണ്ട്.\nswapna suresh nia സെക്രട്ടേറിയറ്റ് interpol ib bail pinarayi vijayan gold gold smuggling customs police airport thiruvananthapuram congress bjp സ്വര്‍ണം കള്ളക്കടത്ത് കസ്റ്റംസ് പോലീസ് വിമാനത്താവളം തിരുവനന്തപുരം കോണ്‍ഗ്രസ് ബിജെപി കൊച്ചി workshop politics\nKerala Gold Smuggling: Customs raid in KSITIL and M ShivaShanker's flat


Father killed Infant | അഞ്ചു വർഷം കാത്തിരുന്ന ശേഷം പിറന്നത് പെൺകുഞ്ഞ്; ശ്വാസം മുട്ടിച്ചു കൊലപ്പെടുത്തി പിതാവ്; അരുംകൊല ചെയ്ത പിതാവിനെ അറസ്റ്റു ചെയ്തു പൊലീസ് - MarunadanMalayalee.com\nOctober 01, 202001:59 PM IST Permalink\nയമുനനഗർ: അഞ്ചുവർഷം കാത്തിരുന്ന് ലഭിച്ച ആദ്യത്തെ കൺമണിയെ പിതാവ് ശ്വാസം മുട്ടിച്ച് കൊന്നു. പെൺകുഞ്ഞായതിന്റെ പേരിലാണ് ഈ അരുംകൊല നടത്തിയത്. ഹരിയാനയിലെ യമുന നഗറിലെ ബാദി മജ്‌ര ഏരിയയിലാണ് സംഭവം. ഭാര്യയുടെ പരാതിയിൽ ഭർത്താവ് നീരജിനെ പൊലീസ് അറസ്റ്റ് ചെയ്തു. ദമ്പതികൾക്ക് പെൺകുഞ്ഞ് പിറന്നതിനുശേഷം നീരജ് മനോവിഷമത്തിലായിരുന്നുവത്രേ. അമിത മദ്യപാനി കൂടിയായ നീരജ് കുഞ്ഞിനെ കൊലപ്പെടുത്തുകയായിരുന്നുവെന്ന് ഭാര്യ പറഞ്ഞു.\n2015ലായിരുന്നു ഇവരുടെ വിവാഹം. വിവാഹം കഴിഞ്ഞ് അഞ്ചുവർഷമായിട്ടും ഇരുവർക്കും കുട്ടികളുണ്ടായിരുന്നില്ല. സെപ്റ്റംബർ 24ന് പെൺകുഞ്ഞ് ജനിച്ചു. തിങ്കളാഴ്ച വീട്ടിലെത്തിയ നീരജ് കുഞ്ഞിന്റെ സമീപം കിടന്നു. പിന്നീട് കാൽ ഉപയോഗിച്ച് കുഞ്ഞിന്റെ കഴുത്തിൽ വെച്ച് അമർത്തി കൊലപ്പെടുത്തുകയായിരുന്നുവെന്ന് ടൈംസ് ഓഫ് ഇന്ത്യ റിപ്പോർട്ട് ചെയ്തു.\nനീരജ് കുഞ്ഞിനെ കൊലപ്പെടുത്തിയതായി ഭാര്യ പൊലീസിനെ അറിയിക്കുകയായിരുന്നു. ഇയാൾക്കെതിരെ കൊലപാതക കുറ്റത്തിന് കേസെടുത്ത് അറസ്റ്റ് ചെയ്തു. ബുധനാഴ്ച കോടതിയിൽ ഹാജരാക്കിയ പ്രതിയെ ജുഡീഷ്യൽ കസ്റ്റഡിയിൽ വിട്ടു. കുഞ്ഞിന്റെ മൃതദേഹം പോസ്റ്റുമോർട്ടത്തിന് ശേഷം ബന്ധുക്കൾക്ക് കൈമാറി.\nകാടാമ്പുഴയെ ഞെട്ടിച്ച് 50 വയസ്സുള്ള സാവിത്രിയുടെ കൊലപാതകം;\nമൂന്നു വയസുകാരന് ജീവൻ പൊന്നുപോലെ കാത്ത ഡോക്ടർമാർക്ക് എങ്ങും കൈയടി\nജോർജ് ഫ്ലോയ്ഡിന്റെ സംസ്കാര ചടങ്ങുകൾ അന്തിമ ഘട്ടത്തിൽ


Ronaldo | ദേശീയ ടീമിനും ക്ലബ് ഫുട്ബോളിലുമായി ഏറ്റവും കൂടുതല് ഗോള് നേടുന്ന താരമായി സൂപ്പര്‍താരം ക്രിസ്റ്റ്യാനോ റൊണാള്‍ഡോ - Malayalivartha.com Widgets Magazine\n04 JANUARY 2021 10:58 AM IST\nദേശീയ ടീമിനും ക്ലബ് ഫുട്ബോളിലുമായി ഏറ്റവും കൂടുതല് ഗോള് നേടുന്ന താരമായി സൂപ്പര്‍താരം ക്രിസ്റ്റ്യാനോ റൊണാള്‍ഡോ. ഇതിഹാസ താരം പെലെയുടെ റെക്കോഡാണ് അദ്ദേഹം മറികടന്നത്. 758 ഗോളുകളാണ് യുവന്റസ് താരം ഇതുവരെ സ്വന്തമാക്കിയത്.\n757 ആണ് പെലെയുടെ അക്കൗണ്ടിലുള്ള ഗോളുകളുടെ എണ്ണം. ഈ റെക്കോര്‍ഡാണ് റൊണാള്‍ഡോ തിരുത്തിക്കുറിച്ചത്. സ്‌കോര് ചെയ്ത ഗോളുകളുടെ എണ്ണത്തില് ലോകത്ത് രണ്ടാം സ്ഥാനത്താണ് നിലവില് റോണോ ഉള്ളത്.\nകവരത്തി പൊലീസിന് മുന്നിൽ നേരിട്ടെത്തി ഐഷ സുൽത്താന... രാജ്യദ്രോഹം നിലനിൽക്കുമോ? പോലീസിന്റെ ആ ചോദ്യം! (10 minutes ago)\nപത്ത് വർഷങ്ങൾക്ക് ശേഷം കെഎസ്ആർടിസിയിൽ ശമ്പളപരിഷ്കരണ ചർച്ച (46 minutes ago)\nയുഎഇയിലെ ജനങ്ങള്‍ക്ക് സര്‍പ്രൈസ് നൽകി ഭരണാധികാരി ഷെയ്ക് മുഹമ്മദ് ബിന് റാഷിദ് അല് മഖ്തും; വാരാന്ത്യത്തോട് അനുബന്ധിച്ച് സാധനങ്ങള് വാങ്ങാനായി ഒരു സൂപ്പര്‍മാര്‍ക്കറ്റിലെത്തിയവർക്ക് മുന്നിൽ പ്രത്യക്ഷപ് (57 minutes ago)


vinoo mankad inducted into icc hall of fame | കപിൽദേവിനു മുൻപ് ഇന്ത്യ കണ്ട മികച്ച ഓൾറൗണ്ടർ; 1000 റൺസും 100 വിക്കറ്റും നേടിയ ആദ്യ ഇന്ത്യൻതാരം; ടെസ്റ്റ് ക്രിക്കറ്റിൽ ഏറ്റവും പ്രായമേറിയ നായകൻ; ഐസിസിയുടെ ഹാൾ ഓഫ് ഫെയിമിൽ ഇനി വിനു മങ്കാദും; ആദരം ലോക ടെസ്റ്റ് ചാംപ്യൻഷിപ്പ് ഫൈനലിന് മുന്നോടിയായി - MarunadanMalayalee.com\nJune 16, 202106:50 PM IST Permalink\nദുബായ്: മുൻ ഇന്ത്യൻ നായകനും ഓൾറൗണ്ടറുമായ വിനു മങ്കാദിനെയടക്കം പത്ത് താരങ്ങളെക്കൂടി ഹാൾ ഓഫ് ഫെയിമിൽ ഉൾപ്പെടുത്തി രാജ്യാന്തര ക്രിക്കറ്റ് കൗൺസിൽ. അഞ്ച് വിഭാഗങ്ങളിലായി രണ്ടു താരങ്ങളെ വീതമാണ് ഇക്കുറി ഐസിസി ആദരവിന്റെ പട്ടികയിലേക്ക് ചേർത്തത്. ലോക ടെസ്റ്റ് ചാംപ്യൻഷിപ് ഫൈനലിനു മുന്നോടിയായിട്ടാണ് ക്രിക്കറ്റ് ഹാൾ ഓഫ് ഫെയിമിലേക്കു ഇതിഹാസ താരങ്ങളെ ഐസിസി ഉൾപ്പെടുത്തിയത്.\n1946-70 കാലഘട്ടത്തിലെ ഇതിഹാസങ്ങൾ എന്ന നിലയിലാണ് ഇന്ത്യയുടെ വിനു മങ്കാദും ഇംഗ്ലണ്ടിന്റെ ടെഡ് ഡക്സ്റ്ററും പട്ടികയിൽ ഇടം പിടിച്ചത്. ഇതോടെ ക്രിക്കറ്റിലെ ഹാൾ ഓഫ് ഫെയിമിൽ സ്ഥാനം നേടിയ ആകെ താരങ്ങളുടെ എണ്ണം 100 കവിഞ്ഞു (ആകെ 103 താരങ്ങൾ). മങ്കാദ് പട്ടികയിൽ സ്ഥാനം നേടിയതോടെ ഈ ഗണത്തിലെത്തിയ ഇന്ത്യക്കാരുടെ എണ്ണം ഏഴായി.\n2009 ജനുവരി 2നാണ് ഐസിസി മഹാന്മാരായ ക്രിക്കറ്റ് താരങ്ങളെ ഹാൾ ഓഫ് ഫെയിമിൽ ഉൾപ്പെടുത്തി ആദരിച്ചുതുടങ്ങിയത്. ഡബ്ല്യു.ജി. ഗ്രേസ്, ഡൊണാൾഡ് ബ്രാഡ്മാൻ എന്നിവരടക്കം ചരിത്രം രചിച്ച 55 താരങ്ങൾ ആദ്യ തവണ പട്ടികയിൽ ഇടം നേടി. ഇന്ത്യയിൽനിന്ന് സുനിൽ ഗാവസ്‌കർ, ബിഷൻസിങ് ബേദി എന്നിവരാണ് ആദ്യ പട്ടികയിൽ സ്ഥാനം നേടിയത്. (ആദ്യ പട്ടികയിൽ തന്നെ സ്ഥാനം നേടിയെങ്കിലും ഗാവസ്‌കറെ ഔപചാരികമായി ഉൾപ്പെടുത്തിയ ചടങ്ങ് നടന്നത് 2012ൽമാത്രം). കപിൽദേവ് (2010), അനിൽ കുംബ്ലെ (2015), രാഹുൽ ദ്രാവിഡ് (2018), സച്ചിൻ തെൻഡുൽക്കർ (2019) എന്നിവരാണ് ലോകക്രിക്കറ്റ് ആദരിച്ച മറ്റ് ഇന്ത്യക്കാർ.\nക്രിക്കറ്റ് ഹാൾ ഓഫ് ഫെയിമിൽ ഏറ്റവും കൂടുതൽ താരങ്ങൾ ഇടം നേടിയത് ഇംഗ്ലണ്ടിൽനിന്നാണ് 30 താരങ്ങൾ. തൊട്ടുപിന്നിൽ ഓസ്‌ട്രേലിയയും (29) വെസ്റ്റ് ഇൻഡീസും (20). ഇന്ത്യ (7), പാക്കിസ്ഥാൻ (6), ദക്ഷിണാഫ്രിക്ക (5), ശ്രീലങ്ക (2), സിംബാബ്വെ (1) എന്നീ രാജ്യങ്ങളുടെ കളിക്കാരും ഇടംനേടിയ കൂട്ടത്തിലുണ്ട്.\nഇന്ത്യൻ ക്രിക്കറ്റിൽ നിരവധി റെക്കോർഡുകൾ സ്വന്തംപേരോടു ചേർത്തുവച്ച താരമാണ് വിനൂ മങ്കാദ് എന്ന എം.എച്ച്. മങ്കാദ്. ഇന്ത്യയുടെ ഏറ്റവും പ്രായം കൂടിയ ടെസ്റ്റ് ക്യാപ്റ്റനാണ് മങ്കാദ്. അദ്ദേഹത്തിന്റെ നേതൃത്വത്തിൽ ഇന്ത്യ അവസാനമായി ടെസ്റ്റ് കളിക്കുമ്പോൾ മങ്കാദിന്റെ പ്രായം 41 വർഷവും 289 ദിവസവും (1959ൽ). ഇപ്പോഴും ഇതൊരു ഇന്ത്യൻ റെക്കോർഡ് ആണ്.\n1917 ഏപ്രിൽ 12ന് ഗുജറാത്തിലെ ജംനഗറിലാണ് ജനനം. വലതുകൈകൊണ്ട് ബാറ്റുചെയ്യുകയും ഇടതുകൈ കൊണ്ട് ബോൾ ചെയ്യുകയും ചെയ്യുന്ന മികച്ചൊരു ഓൾറൗണ്ടർ. കപിൽദേവിനു മുൻപ് ഇന്ത്യയുടെ ഏറ്റവും മികച്ച ഓൾറൗണ്ടർ. ഒരു ടെസ്റ്റിൽ5വിക്കറ്റും സെഞ്ചുറിയും നേടുന്ന ആദ്യ ഇന്ത്യൻ താരം, 1000 റൺസും 100 വിക്കറ്റും സ്വന്തമാക്കിയ ആദ്യ ഇന്ത്യക്കാരൻ തുടങ്ങിയ റെക്കോർഡുകൾക്ക് ഉടമയാണ് മങ്കാദ്. 1952ലെ ലോർഡ്‌സ് ടെസ്റ്റിലാണ് മങ്കാദിന്റെ ഏറ്റവും മികച്ച പ്രകടനങ്ങളിലൊന്ന് പിറന്നത് അന്ന് നേടിയ 72, 184 എന്നീ സ്‌കോറുകൾക്കൊപ്പം 73 റൺസ് വിട്ടുകൊടുത്ത്5വിക്കറ്റ് പിഴുതത് വലിയ വാർത്തയായിരുന്നു.\nഅന്ന് ഇംഗ്ലിഷ് പത്രങ്ങൾ ആ മൽസരത്തെ ഇംഗ്ലണ്ട് മങ്കാദ് പോരാട്ടം എന്നാണ് വാഴ്‌ത്തിയത്. പാക്കിസ്ഥാനിലേക്കുള്ള ഇന്ത്യയുടെ ആദ്യപര്യടനം (195455) നയിച്ചത് മങ്കാദ് ആണ്. ടെസ്റ്റ് ക്രിക്കറ്റിലെ ഏറ്റവും വലിയ ഓപ്പണിങ് കൂട്ടുകെട്ടിന്റെ റെക്കോർഡ് അരനൂറ്റാണ്ടു കാലം മങ്കാദ് പങ്കജ് റോയി സഖ്യത്തിന്റെ പേരിലായിരുന്നു. 195556ലെ ഇന്ത്യ ന്യൂസിലൻഡ് ചെന്നൈ ടെസ്റ്റിലാണ് ചരിത്രം പിറന്നത്. ഇന്ത്യയ്ക്കായി ഇന്നിങ്‌സ് ഓപ്പൺ ചെയ്ത മങ്കാദും റോയിയും ചേർന്ന് പടുത്തുയർത്തിയത് 413 റൺസിന്റെ കൂറ്റൻ സ്‌കോർ. മങ്കാദ് 231 റൺസും പങ്കജ് റോയി 173 റൺസും നേടി. ഒരു ദിവസം മുഴുവൻ ബാറ്റ് ചെയ്ത ആദ്യ ഇന്ത്യൻ സഖ്യമായിരുന്നു ഇവർ.\n2008ൽ മാത്രമാണ് ഈ റെക്കോർഡ് തകർന്നത്. ആകെ 44 ടെസ്റ്റുകളിൽനിന്നായി 2109 റൺസും 162 വിക്കറ്റുകളും കൊയ്തു. ആറ് ടെസ്റ്റുകളിൽ ഇന്ത്യയെ നയിച്ച മങ്കാദിന് ഇന്ത്യയ്ക്ക് ഒരു വിജയം പോലും സമ്മാനിക്കാനായില്ല. അഞ്ച് സമനിലയും ഒരു തോൽവിയും. 1947ൽ വിസ്ഡൻ ക്രിക്കറ്റർ ബഹുമതി നൽകി ആദരിച്ചു. ടെസ്റ്റ് ക്രിക്കറ്റിൽ എല്ലാ പൊസിഷനുകളിലും ബാറ്റ് ചെയ്തിട്ടുള്ള അപൂർവ താരങ്ങളിലൊരാളാണ്.\nക്രിക്കറ്റ് ഗ്രൗണ്ടിന് പുറത്തും ഒരുപിടി റെക്കോർഡുകൾ അദ്ദേഹം സ്വന്തമാക്കിയിട്ടുണ്ട്. പ്രഫഷനൽ ക്രിക്കറ്റ് താരമായ ആദ്യ ഇന്ത്യക്കാരൻ അദ്ദേഹമാണ്. 1952ൽ ലങ്കാഷറുമായി കരാർ ഒപ്പിട്ടതിലൂടെ പ്രഫഷനൽ താരമാകുന്ന ആദ്യ ഇന്ത്യൻ ക്രിക്കറ്റ് താരമായി. ഇതോടെ ബിസിസിഐയുമായി ഉടക്കുവീണു. ഏതെങ്കിലും ഉൽപ്പന്നത്തിന്റെ പരസ്യകരാറിൽ ഒപ്പിട്ട ആദ്യ ഇന്ത്യൻ താരവും അദ്ദേഹമാണ്.\nവിനു മങ്കാദിന്റെ മകൻ അശോക് മങ്കാദ് ഇന്ത്യൻ ടെസ്റ്റ് താരമായിരുന്നു. ഏഴ് തവണ ദേശീയ വനിതാ ടെന്നിസ് ചാംപ്യൻപട്ടമണിഞ്ഞ നിരുപമാ വസന്താണ് അശോകിന്റെ ഭാര്യ. ഇവരുടെ മകൻ ഹർഷ് മങ്കാദ് ഇന്ത്യൻ ടെന്നിസ് താരമായി. ഡേവിസ് കപ്പിൽ കളിച്ചിട്ടുണ്ട്. നിരുപമയുടെ അച്ഛൻ മുൻ ഡേവിസ് കപ്പ് താരം ജോർജ് വസന്ത്. 1978ൽ മുംബൈയിൽവച്ചാണ് മങ്കാദ് മരിച്ചത്.\nഏതെങ്കിലും ബാറ്റ്‌സ്മാൻ സ്വയം രൂപപ്പെടുത്തിയ ബാറ്റിങ് ശൈലി അയാളുടെ പേരിൽത്തന്നെ ക്രിക്കറ്റ് നിഘണ്ടുവിൽ സ്ഥാനം നേടിയ സംഭവങ്ങൾ നിരവധി. ദിൽഷൻ സ്‌കൂപ്പും മൊക്കെ അങ്ങനെ വന്ന ശൈലികളാണ്. ഇതുപോലെ ബോളിങ് ശൈലികളും പിറന്ന ചരിത്രമുണ്ട്. എന്നാൽ ഒരു ബാറ്റ്‌സ്മാൻ കളിക്കിടെ പുറത്താകുന്ന രീതി തന്നെ ഒരു താരത്തിന്റെ പേരിൽ ചരിത്രമാകുക അതിനുള്ള ഭാഗ്യമാണ് ഏഴു പതിറ്റാണ്ടു മുൻപ് വിനു മങ്കാദ് സ്വന്തമാക്കിയത്. 194748ലെ ഇന്ത്യയുടെ ഓസ്ട്രേലിയലൻ പര്യടനത്തിലാണ് മങ്കാദും അദ്ദേഹം നടത്തിയ ഒരു പുറത്താക്കലും ചരിത്രമായത്.\nബോളിങ് പൂർത്തിയാക്കുംമുൻപെ ക്രീസ് വിട്ടിറങ്ങുന്ന നോൺ സ്ട്രൈക്കർക്കാമാരെ ബോളർമാർ പുറത്താക്കിയ സംഭവങ്ങൾ ഏറെയാണ്. അതിനു തുടക്കമിട്ട കളിക്കാരൻ മങ്കാദാണ്. 194748ലെ ഓസ്ട്രേലിയൻ പര്യടനത്തിൽ ഓസീസ് താരം ബിൽ ബ്രൗണിനെയാണ് (വില്യം എ. ബ്രൗൺ) മങ്കാദിന് ഇങ്ങനെ പുറത്താക്കേണ്ടിവന്നത്. ബോളിങ് പൂർത്തിയാക്കും മുൻപേ ബ്രൗൺ ക്രീസ് വിട്ടിറങ്ങിയപ്പോൾ മങ്കാദ് പണി പറ്റിച്ചു; ബ്രൗൺ പുറത്ത്.\nബോളിങ് പൂർത്തിയാക്കും മുൻപേ ക്രീസ് വിടരുതെന്ന് രണ്ട് തവണ മങ്കാദ് ബ്രൗണിനെ ഉപദേശിച്ചിരുന്നു (ഇതേ പര്യടനത്തിലെ ഓസ്ട്രേലിയൻ ഇലവനെതിരെയുള്ള മൽസരത്തിലും ബ്രൗൺ മങ്കാദിനാൽ ഇങ്ങനെതന്നെ പുറത്തായിരുന്നു). ഇങ്ങനെ പുറത്താക്കുന്നതിന് മങ്കാദിങ് എന്നൊരു ഓമനപ്പേരും ലഭിച്ചു. പുറത്തായ രീതി Mankaded എന്നും. മങ്കാദിന്റെ ഈ പ്രവർത്തി അന്ന് ഏറെ വിവാദവും ഒച്ചപ്പാടും ഉണ്ടാക്കി. സ്പോർട്സ്മാൻഷിപ്പില്ലാത്ത പെരുമാറ്റമായിപ്പോയി മങ്കാദിന്റെ ഈ പുറത്താക്കൽ എന്ന് ഓസിസ് ദിനപ്പത്രങ്ങൾ വിശേഷിപ്പിച്ചു.\nഏഷ്യാനെറ്റ് ന്യൂസ് അവർ ബഹിഷ്‌കരിച്ച് എ.എൻ.ഷംസീർ\nഞാൻ എകെജി സെന്ററിൽ പോയിട്ടില്ല.. ആരോടും മാപ്പ് പറഞ്ഞിട്ടുമില്ല: വിനു വി ജോൺ\nസിൽക്ക് സ്മിതയുടെ ചരമവാർഷികത്തിൽ സോഷ്യൽ മീഡിയ വൈറൽ ആക്കിയ ഒരു ഓർമ്മക്കുറിപ്പ്


നിയമസഭാ തിരഞ്ഞെടുപ്പ്; പോസ്റ്റല് ബാലറ്റിനായി മാര്‍ച്ച് 17 നകം അപേക്ഷിക്കണം | janakeeyam\nനിയമസഭാ തിരഞ്ഞെടുപ്പ്; പോസ്റ്റല് ബാലറ്റിനായി മാര്‍ച്ച് 17 നകം അപേക്ഷിക്കണം\nകണ്ണൂര്: നിയമസഭാ തെരഞ്ഞെടുപ്പില് വോട്ടിംഗിന് എത്തിച്ചേരാന് സാധിക്കാത്ത അവശ്യ സര്‍വ്വീസില് ജോലി ചെയ്യുന്നവര്‍ക്ക് പോസ്റ്റല് ബാലറ്റ് സംവിധാനം ഉപയോഗപ്പെടുത്താമെന്ന് ജില്ലാ ഇലക്ഷന് ഓഫീസര് കൂടിയായ ജില്ലാ കലക്ടര് ടി വി സുഭാഷ് അറിയിച്ചു. ആരോഗ്യം, പൊലീസ്, ഫയര് ഫോഴ്സ്, എക്സൈസ്, ജയില്, മില്‍മ, വൈദ്യുതി, വാട്ടര് അതോറിറ്റി, കെഎസ്ആര്‍ടിസി, ട്രഷറി, ഫോറസ്റ്റ്, കേന്ദ്ര സര്‍ക്കാര് സ്ഥാപനങ്ങളായ ആകാശവാണി, ദൂരദര്‍ശന്, ബിഎസ്എന്‍എല്, റെയില്‍വേ, പോസ്റ്റല്- ടെലിഗ്രാഫ്, ഏവിയേഷന്, ആംബുലന്‍സ്, തെരഞ്ഞെടുപ്പ് ഡ്യൂട്ടിക്ക് നിയോഗിക്കപ്പെട്ട മാധ്യമ പ്രവര്‍ത്തകര്, ഷിപ്പിംഗ് എന്നീ വിഭാഗങ്ങളില്‍പ്പെട്ടവര്‍ക്കാണ് പോസ്റ്റല് ബാലറ്റ് സംവിധാനം ഉപയോഗിക്കാന് സാധിക്കുക. ഇത്തരത്തില് പോസ്റ്റല് ബാലറ്റ് ആവശ്യമുള്ളവര് ബന്ധപ്പെട്ട നോഡല് ഓഫീസര് സാക്ഷ്യപ്പെടുത്തിയ അപേക്ഷ റിട്ടേണിംഗ്് ഓഫീസര്‍ക്ക് മാര്‍ച്ച് 17ന് മുമ്പായി സമര്‍പ്പിക്കണം.\nവോട്ടര്‍മാര് ഓരോ നിയോജക മണ്ഡലത്തിലും പ്രത്യേകം സജ്ജമാക്കുന്ന പോസ്റ്റല് വോട്ടിംഗ് കേന്ദ്ര(പി വി സി)ത്തിലെത്തിയാണ് വോട്ട് ചെയ്യേണ്ടത്. പോസ്റ്റല് ബാലറ്റ് വിതരണവും ഈ കേന്ദ്രത്തില് ആയിരിക്കും. പോസ്റ്റല് ബാലറ്റ് വേട്ടിങ്ങിനായി അനുയോജ്യമായ സ്ഥലത്ത് റിട്ടേണിംഗ് ഓഫീസറുടെ നേതൃത്വത്തിലാണ് കേന്ദ്രം സജ്ജീകരിക്കുക. വോട്ടിംഗ് കേന്ദ്രം, വോട്ടിംഗിന്റെ തീയതി, സമയം എന്നിവ വോട്ടറെ എസ് എം എസ്/ തപാല് മാര്‍ഗത്തിലോ ബൂത്ത് ലെവല് ഓഫീസര് മുഖേനയോ അറിയിക്കും. വോട്ടര്‍ക്ക് നിശ്ചയിക്കപ്പെട്ട ദിവസം സര്‍വീസ് ഐഡന്റിറ്റി കാര്‍ഡുമായി ചെന്ന് വോട്ട് ചെയ്യാം. പോസ്റ്റല് ബാലറ്റിനായി അപേക്ഷിച്ചവര്‍ക്ക് ഇത്തരത്തില് വോട്ടിംഗ് കേന്ദ്രത്തിലൂടെ മാത്രമേ വോട്ട് ചെയ്യാന് സാധിക്കുകയുള്ളൂ. സ്ഥാനാര്‍ഥികള്‍ക്ക് അവരുടെ ഏജന്റുമാരെ കേന്ദ്രങ്ങളില് നിയോഗിക്കാവുന്നതാണ്.\nമകരവിളക്ക് തീർത്ഥാടനത്തിന്റെ ഭാഗമായി ശബരിമലയിൽ എത്തുന്ന തീർത്ഥാടകരുടെ എണ്ണത്തിലെ നിയന്ത്രണം മാറ്റി.ഇനി മകരവിളക്ക് ദർശനത്തിന് എത്ര തീർത്ഥാടകരെത്തിയാലും കയറ്റിവിടാനാണ് തീരുമാനം. പുല്ലുമേട് കാനനപാത വഴിയുള്ള തീർത്ഥാടനം ഇത്തവണ വേണ്ടെന്ന് വച്ചു. സന്നിധാനത്ത് വെർച്ചൽ ക്യൂവഴി 60000, സ്പോട് ബുക്കിംഗ് വഴി 10000 എന്നിങ്ങനെ 70000 പേർക്കാണ് ഇപ്പോൾ വരാൻ അനുമതിയുള്ളത്. എന്നാൽ മകരവിളക്കിനോട് അനുബന്ധിച്ച് ഈ നിയന്ത്രണം മാറ്റാനും തീരുമാനമായി. സന്നിധാനത്തിന് പുറമേ പമ്പ ഹിൽ ടോപ്പ് അടക്കമുള്ള സ്ഥലങ്ങളും മകരവിളക്കിനൊരുങ്ങുകയാണ്. ഹിൽ ടോപ്പിൽ 5000 പേർക്കാണ് […]\nനിയമസഭാ തിരഞ്ഞെടുപ്പ്; കണ്ണൂരിൽ രാഷ്ട്രീയ പാര്‍ട്ടികള്‍ക്കുള്ള കോവിഡ് മാർഗനിർദേശങ്ങൾ പുറത്തിറക്കി